ދުބާއީ ކުންފުންޏާއި އެކު މަކަރާއި ހީލަތް! – DhiDaily\nދުބާއީ ކުންފުންޏާއި އެކު މަކަރާއި ހީލަތް!\nދުބާއީގެ ކުންފުންޏަކާ 75 ވެންޓިލޭޓަރުގެ ގެންނަން ހަވާލުކުރީ ޑަބްލިއުއެޗްއޯގެ ލަފައާ އެކު ކަމަށް ހެލްތު މިނިސްޓްރީން ބުނެފައިވިޔަސް އެ ކުންފުންޏާ އެކު ހިންގާފައިވާ މުއާމަލާތަކީ މުޅިން ވެސް މަކަރާއި ހީލަތްކަން އޮޑިޓް ރިޕޯޓުން ހާމަވެއްޖެ އެވެ.\nކޯވިޑް 19 ގެ ސަބަބުން ރާއްޖެ ގެންނަން، ހަވާލުކުރެވުނު 145 ވެންޓިލޭޓަރު ގެނައުމަށް ތިން ކުންފުންޏަކާ ހަވާލުކުރުމުގައި ބޮޑެތި އޮޅުވާލުންތަކެއް ހުރި ކަމުގެ ތުހުމަތު ކުރެވިފައި ވަނިކޮށް އޮޑިޓް އޮފީހުގެ ޚާއްސަ އޮޑިޓުން ހާމަވަނީ އެކަމުގައި ކޮރަޕްޝަނަށް މަގުފަހިވާ ކަންތައްތަކެއް ހިންގާފައިވާ ކަމެވެ.\nއެންމެ ބޮޑު މައްސަލައަކީ 75 ވެންޓިލޭޓަރު ގެންނަން ދުބާއީގެ އެގްޒެކިއުޓާސް ޖެނެރަލް ޓްރޭޑިންއާ 34 މިލިއަން ރުފިޔާ އަށް ހަވާލުކޮށް، ބޮޑެތި އޮޅުވާލުންތަކެއް އޮޅުވާލާފައި ވުމެވެ. ވެންޓިލޭޓަރުތައް ގެންނަން މި މި ކުންފުންޏާ ހަވާލުކުރީ ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) މެދުވެރިކޮށް ކަމަށް ހެލްތުން ބުނަމުން އައި ވާހަކަ ވެސް އޮޑިޓުގައި ވަނީ ދޮގުކޮށްފަ އެވެ.\nދުބާއީގެ މި ކުންފުންޏަކީ ވެންޓިލޭޓަރު ގެންނަން ހަވާލުކުރި ތިން ކުންފުނީގެ ތެރެއިން ސަރުކާރުން ހަމައެކަނި އެޑްވާންސްކޮށް ފައިސާ ދޫކުރި ކުންފުނި ވެސް މެ އެވެ. އެ މީހުން ވެންޓިލޭޓަރެއް ގެނެސްދެނީ 32،500 ޑޮލަރަށެވެ. އެ ކުންފުންޏާ މަސައްކަތް ހަވާލުކުރީ 34 މިލިއަން ރުފިޔާ އަށް ކަމަށް ވާއިރު އަގުގެ 90 ޕަސެންޓަށްވާ 30.9 މިލިއަން ރުފިޔާ ސަރުކާރުން ވަނީ ދައްކައިފަ އެވެ. މި ވެސް އޮޑިޓުގައި ފާޅުކޮށްފައި އޮތް ކަންބޮޑުވުމެކެވެ.\nއޮޑިޓުގައި ބުނީ ދުބާއީ ކުންފުނިން ވެންޓިލޭޓަރު ގަތުމާ ގުޅޭ ގޮތުން ކޮށްފައި ހުރި މުއާމަލާތްތަކުގައި އެ ކުންފުނީގެ އިތުރުން އިމަޖެންސީ ހެލްތު ކެއާ ޓްރެއިނިން ސެންޓަރުގެ ނަމުގައި މުއާމަލާތްތަކެއް ކޮށްފައިވާ ކަން ފާހަގަކުރެވިފައިވާ ކަމަށެވެ. ފޮނުވާފައިވާ އިންވޮއިސްތަކުގައި ދެ ފަރާތުގެ ނަން އޮތް ކަމަށް އޮޑިޓު އޮފީހުން ބުންޏެވެ. އެކަމަކު މި ދެ ފަރާތުގެ އޮތް ގުޅުމެއް ލިޔެކިޔުންތަކުންނާއި އެއްބަސްވުންތަކުން ސާފު ނޫން ކަމަށް ރިޕޯޓުގައިވެ އެވެ.\nގިނަ ބައެއްގެ އިހުމާލުތަކެއް ފާހަގަކޮށް، އޮޑިޓަ ޖެނެރަލް ލަފާ ދެއްވާފައި ވަނީ ދުބާއީ ކުންފުންޏަށް ދައުލަތުން މިހާ ބޮޑު ހޭދައެއް ކުރި ސަބަބު ތަހުގީގުކޮށް، ޒިންމާވާ ފަރާތްތަކާ މެދު ފިޔަވަޅު އެޅުމަށެވެ.


Google Duo Android TV ah annanee | Mihaaru\nގޫގުލް ޑުއޯ އެންޑްރޮއިޑް ޓީވީ އަށް އަންނަނީ\n29 އޯގަސްޓް 2020 - 07:37\nކޮވިޑް-19 ގެ ބަލިމަޑުކަމާ އެކު ތަބާވާން ޖެހިފައިވާ ގައިދުރުކަމާ ހެދި މިހާރު ބައްދަލުވުންތައް ބާއްވަން އޮތް އެންމެ ރައްކާތެރި ގޮތަކީ ވީޑިއޯ ކޯލެވެ. މިހާރު އެންމެން ވެސް ގެންގުޅޭ ސްމާޓްފޯންތަކާއި އެ ނޫން ވެސް ސްމާޓް އެހެން ޑިވައިސްތަކުން މިކަން ކޮށްލުމަކީ އެއްވެސް ކަމެއް ނޫނެވެ.\nމިކަން އިތުރަށް ޝައުގުވެރިކޮށްދޭން ގޫގުލް އިން ކުރަން އުޅޭ ކަމަކީ އެންޑްރޮއިޑް ޓީވީގައި ބީޓާ ގޫގުލް ޑުއޯ ބޭނުންކޮށްލެވޭނެ ގޮތް ހަދައި ދިނުމެވެ. މި ފުރުސަތު ގޫގުލް އިން ފަހިކޮށް ދެނީ ގޫގުލް މީޓް ވެސް ކްރޯމްކާސްޓްކުރެވޭ ގޮތް ހަދައި ދީފައި ވަނިކޮށެވެ.\nMake your Google Meet and Duo calls better—and bigger @google https://t.co/NCWLL6t52p\n— Adhushan (@Adhushan1) August 28, 2020\nއެހެންވެ ކުރިއަށް އޮތް ހަފުތާތަކެއްގެ ތެރޭގައި އެންޑްރޮއިޓް ޓީވީީ އަށް ގޫގުލް ޑުއޯ އަންނާނެ އެވެ. އޭރުން ވަކިވަކި ކޯލްތަކުތަކުގެ އިތުރުން ގްރޫޕް ވީޑިއޯ ކޯލްތައް ވެސް ޓީވީ މެދުވެރިކޮށް ހަދައިލެވޭނެ އެވެ.\nގޫގުލް އިން ބުނިގޮތުގައި މިހާރު ބޭނުންކުރާ އެންޑްރޮއިޑް ޓީވީގައި ކެމެރާއެއް ނެތް ނަމަ ޔޫއެސްބީ ކެމެރާއަކުން ވެސް ފުއްދައިލެވޭނެ އެވެ. ވީޑީއޯ ކޯލް ޓީވީ ސްކްރީނުން ފެނުމަކީ މަންޒަރު ބޮޑުކޮށް ފެންނާނެ ކަމަކަށްވާތީ މިއީ ދުރު އިތުރަށް ގާތްކޮށްދޭނެ ކަމަކަށް ވާނެ އެވެ.\nޔަގީނުން ވެސް ފޯނާއި ކޮމްޕިއުޓަރާއި ޓެބްލެޓަށް ވުރެ ޓީވީން ވީޑިއޯ ކޯލް ހެދުންވެގެން ދާނީ ވަރަށް ވެސް ތަފާތު ތަޖުރިބާއަކަށެވެ. އެންޑްރޮއިޑް ޓީވީ ގެންގުޅޭ މީހުން އަވަހަށް ކައުންޓްޑައުން ފަށާށެވެ. މާ ގިނަ ދުވަހެއް ނުވެ އަޕްޑޭޓް ލިބޭނެ އެވެ.\nގޫގްލް އެންޑްރޮއިޑް ޓެލެވިޒަން


vnews - Minivan championship ge final buru baavvan6rashakun shauguveri vejje\nމިނިވަން ޗެމްޕިއަންޝިޕުގެ ފައިނަލް ބުރު ބާއްވަން ހަ ރަށަކުން ޝައުގުވެރިވެއްޖެ\n15 ޖޫން 2017\nމުބާރާތުގެ ޒޯން ހަތެއްގެ ޗެމްޕިއަން ތިނަދޫ، މުބާރާތުގެ ފައިނަލް ބުރުގެ މެޗުތައް ބޭއްވުމަށް ހަ ރަށަކުން ވަނީ ޝައުގުވެރިވެފައި\nމުޅި ރާއްޖެއަށް ހުޅުވާލައިގެން ބާއްވާ މިނިވަން ޗެމްޕިއަންޝިޕް ފުޓުބޯޅަ މުބާރާތުގެ ފައިނަލް ބުރުގެ މެޗުތައް ބޭއްވުމަށް ހަ ރަށަކުން ޝައުގުވެރިކަން ފާޅުކޮށްފައިވާ ކަމަށް ފުޓުބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ބުނެފި އެވެ.\nއެފްއޭއެމުން ބުނާ ގޮތުގައި މުބާރާތުގައި ބައިވެރިވުމުގެ ސުންގަޑި ހަމަވިއިރު އއ. މާޅޮހާއި ށ. މިލަންދޫ ނޫން ހުރިހާ ރަށަކުން މުބާރާތް ބޭއްވުމުގެ ޝައުގުވެރިކަން ވަނީ ފާޅުކޮށްފަ އެވެ. ފައިނަލް ބުރު ބާއްވަން ޝައުގުވެރިވި ރަށްތަކަކީ ހދ. ކުޅުދުއްފުށި ، ބ. އޭދަފުށި، ދ. ކުޑަހުވަދޫ ، ތ. ތިމަރަފުށި . ގދ. ތިނަދޫ އަދި އައްޑޫ ސިޓީގެ ފޭދޫ އެވެ. މީގެތެރެއިން މުބާރާތް ބާއްވާނީ ކޮންމެވެސް ދެ ރަށެއްގައެވެ.\nފައިނަލް ބުރަށް ދަތުރު ކުރި ރަށްރަށުގެ ތެރެއިން މުބާރާތް ބޭއްވުމަށް ޝައުގުވެރިވާ ފަރާތްތަކަށް އެފްއޭއެމުން ފުރުސަތު ހުޅުވާލީ މިދިޔަ މަހު އެވެ. މުބާރާތް ބާއްވާ ރަށެއް ކަނޑައަޅާނީ ހުށަހަޅާފައިވާ ޕުރޮޕޯސަލްތަކާއި މުބާރާތާއި ގުޅޭ ގޮތުން ބޭނުންވާ ވަސީލަތްތަކަށް ބެލުމަށްފަހުގައި ކަމަށް އެފްއޭއެމުން މައުލޫމާތުދެ އެވެ. އަދި އެކަންކަން ބެލުމަށްޓަކައި އެފްއޭއެމް އޮފިޝަލުންގެ ޓީމެއް ޝައުގުވެރިކަން ފާޅުކޮށްފައިވާ ރަށްތަކުގެ ހާލަތު ބެލުމަށް ރަށްތަކަށް ޒިޔާރަތް ކުރަމުންދާ ކަމަށްވެސް ބުންޏެވެ. އެގޮތުން އެ ރަށެއްގައި ކުޅޭ ދަނޑާއި ޓީމުތަކުގެ އެކޮމޮޑޭޝަންގެ ކަންކަން ބަލާނެ ކަމަށް އެފްއޭއެމް އިން މައުލޫމާތުދެ އެވެ.\nމިނިވަން ޗެމްޕިއަންޝިޕުގެ ޒޯން މުބާރާތުގެ ފައިނަލް ބުރު ފެށުމަށް ހަމަޖެހިފައިވަނީ އަންނަ މަހުގެ5ވަނަ ދުވަހު އެވެ. ދެ ގުރޫޕަކަށް ބަހާލައިގެން ބާއްވާ ފައިނަލް ބުރުގެ ގުރުއަތުލުން އަންނަ ހަފްތާގައި ބޭއްވުމަށް އެފްއޭއެމުން ދަނީ ތައްޔާރުވަމުންނެވެ.\nމުބާރާތުގެ ފައިނަލް ބުރަށް ދަތުރުކުރި ޓީމުތައް:\nޒޯން 1 : ހދ.ކުޅުދުއްފުށި\nޒޯން2: ށ.މިލަންދޫ\nޒޯން3: ބ.އޭދަފުށި\nޒޯން4: އއ.މާޅޮސް\nޒޯން5: ދ.ކުޑަހުވަދޫ\nޒޯން6: ތ.ތިމަރަފުށި\nޒޯން7: ގދ.ތިނަދޫ\nޒޯން 8 : ސ.ފޭދޫ


Raajjeyge 19 aharun dhashuge coach akah Arsenal ah kulhunu Stepanovs - vNews.mv\n19 އަހަރުންދަށުގެ ކޯޗަކަށް ހަމަޖެއްސި ލެޓްވިއާގެ ސްޓެފަނޯސް\nރާއްޖޭގެ 19 އަހަރުންދަށުގެ ކޯޗަކަށް އާސެނަލްގެ ކުރީގެ ކުޅުންތެރިއެއް\nއިސްމާޢީލް ޝާހު Male' | 19 February 2020, 19:49\nރާއްޖޭގެ 19 އަހަރުން ދަށުގެ ގައުމީ ފުޓްބޯޅަ ޓީމުގެ ކޯޗަކަށް އާސެނަލަށް ކުރިން ކުޅުނު ލެޓްވިއާގެ ޑިފެންޑަރ އީގޯ ސްޓެފަނޯސް ހަމަޖައްސައިފިއެވެ.\nމިކަމަށްޓަކައި އެފްއޭއެމަް ހައުސްގައި ބޭއްވި ރަސްމިއްޔާތުގައި އެ އިދާރާގެ ރައީސް ބައްސާމް އަދީލް ޖަލީލް ވަނީ ބައިވެރިވެވަޑައިގެންފައެވެ. މިއީ ޒުވާން ޓީމަކަށް މިހާތަނަށް ހަމަޖެއްސި އެންމެ މަތީ ފެންވަރުގެ ކޯޗެވެ.\nޒުވާން ގައުމީ ޓީމާ ހަވާލުވި ލެޓްވިއާގެ އީގޯ އަކީ އާސެނަލުން 2003 ވަނަ އަހަރު މެޗަކުން ބަލިނުވެ އިނގިރޭސި ޕްރިމިއާ ލީގުގެ ޗެމްޕިއަންކަން ހޯދި ޓީމުގެ މެމްބަރެކެވެ.\nޒުވާން ގައުމީ ޓީމާ ހަވާލުވުމަށްފަހު އީގޯ ބުނީ ރާއްޖޭގެ ޒުވާން ޓީމާ ހަވާލުވީ ފައިސާގެ ސަބަބުން ނޫން ކަމަށެވެ. އަދި މި ޓީމުގައި ކުރަން އޮތް މަސައްކަތަކީ އޭނާ ޝައުގުވެރިވާށ މަސައްކަތެއް ކަމަށާއި، މިއީ ދުރުރާސްތާއަކަށް ބަހާލައިގެން ކުރިއަށް ގެންދެވޭނެ މަޝްރޫއެއް ކަމަށްވެސް ވަނީ ބުނެފައެވެ.\nމި ބައްދަލުވުމުގައި އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ ޒުވާން ޓީމަށް ބިދޭސީ ކޯޗެއް ގެނައުމުގެ އެއް ބޭނުމަކީ ޔޫރަޕްގެ ތަޖުރިބާކާރު ކޯޗެއްގެ ފަރާތުން ރާއްޖޭގެ ކުޅުންތެރިންނަށް ތަމްރީންތަކުގައި އައު ރަހައެއް ގެނެސްދިނުމާއި ރާއްޖޭގެ ލޯކަލް ކޯޗުންނަށް ވެސް ރަނގަޅު ފުރުސަތުތަކެއް ހޯދައިދިނުން ކަމަށެވެ.\n19 އަހަރުން ދަށުގެ ގައުމީ ޓީމުގެ ކޯޗުގެ މަގާމުގައި އެންމެ ފަހުން ހުރީ އަހުމަދު ނާޝިދު (ނާދު) އެވެ. ނާދުގެ އިރުޝާދުގެ ދަށުން ޒުވާން ޓީމު ވަނީ މުޅިން އަލަށް ދެވަނަ ޑިވިޝަން ފުޓްބޯޅަ މުބާރާތުގައި ވާދަކޮށްފައެވެ.\nފުޓްބޯޅަ އެފްއޭއެމް ކުޅިވަރު ޓުވާޑްސް ފިއުޗާ


May 7, 2011 ޝަފީޢު ޢަބްދުﷲ\nޒަމާނީ ޑިމޮކުރަސީގެ ތެރެއިން އަޅުގަނޑުމެންނާ ހަމައަށް މަލްޓި-ޕާޓީ ނިޒާމު އައީ އުއްމީދުތަކެއްގެ ފޮނި ހުވަފެން ދައްކަމުންނެވެ. ނަމަވެސް، އެ އުއްމީދުތަކުގައި ޙަޤީޤީ ކުލަ ޖެހެމުންދާ ތަނެއްނުފެނެއެވެ. އެއާ ޚިލާފަށް އަޅުގަނޑުމެން ބައިބައިވެ ނިމިއްޖެއެވެ. ކުލަތައް ވަކިވަކިވެއްޖެއެވެ.\nއަޅުގަނޑުގެ އެބުނުމަށް ބައެއްމީހުން ޒުވާބުދީފާނެއެވެ. އެއީ ނިޒާމުގެ މައްސަލައެއްނޫންކަމަށް ބުނެފާނެއެވެ. އެއީ ދިވެހިންގެ މައްސަލައެއްކަމަށް ބުނެފާނެއެވެ. އެބައިމީހުންގެ ނަޒަރުގައި، ދިވެހިން އަދި މިނިޒާމަށް ތަސައްރަފު ނުފުދެނީއެވެ. ދުނިޔޭގެ އެހެން ޑިމޮކުރަސީތަކުގައިވެސް މަލްޓި-ޕާޓީ ނިޒާމު އެބައޮތެވެ. އެކަމަކު، އެމީހުން ތަސައްރަފު ފުދެއެވެ. އެމީހުންގެ ނިޒާމަށް އެމީހުން ފަރިތައެވެ. މިކަހަލަ ގޮތަކަށް ބުނެ އަޅުގަނޑަށް ރައްދު ދީފާނެއެވެ.\nމުޅިން ގޯސް ޒުވާބެއް ނޫނެވެ. ޒުވާބުގައިވާ ބައެއް ކަންކަން އަޅުގަނޑުވެސް ހެޔޮހިތުން ގަބޫލުކުރަމެވެ. ރަނގަޅެވެ. ދިވެހިން މި ނިޒާމަށް ތަސައްރަފު ނުފުދެނީއެވެ. ނަމަވެސް ދިވެހި ރައްޔިތުންގެ ބޮލުގައި މި ބަދުނާމު އަޅުވާފައި ފުއްދާލުމީ އިންސާފެއްތޯއެވެ؟ ހުޅަނގުން ޑިމޮކުރަސީގެ “ކޭކު” ބައްލަވައިގެން ވަޑައިގެން ތިއްބެވި ވެރީން ކޮބައިތޯއެވެ؟ ޑިމޮކުރަސީގެ އަނދުން ދިވެހިންގެ ލޮލުގައި އެޅުވި ޗެމްޕިއަނުން ކޮބައިތޯއެވެ؟ އެބައިމީހުންގެ ތަސައްރަފު ފުދިފައިވާ މިންވަރު އަޅުގަނޑުމެންނަށް އެބަފެނެއެވެ. ޕޯޑިއަމްތަކުން އެބައިމީހުންގެ “ތަހުޒީބީ” ބަހުރުވަ އަޅުގަނޑުމެންނަށް އެބަ އިވެއެވެ.\nކޮންމެއަކަސް ދިވެހި ސިޔާސީންގެ ޙާލަތު ހުރީ މިދެންނެވި ހިސާބުގައެވެ. ޒާތީ ތައައްސުބާއި ޕާޓީ ޙަމިއްޔާ ވަނީ އޭގެ އެންމެ ކުއްނަށް އަރާފައެވެ. ސިޔާސީންގެ މުށުތެރޭ ތާށިވެ މުޅި ޤައުމު ލޫދެނީއެވެ. ޤައުމުގެ އަޚުލާޤިއްޔާތު ފުނޑުފުނޑުވެއްޖެއެވެ. ހިތްތައް ބައިބައި ވެއްޖެއެވެ. ގައުމުގެ ވަޙުދަތަށް ލޮޅުން އަރައިފިއެވެ. ޤައުމުގެ ލާބަޔާއި މަންފައަށްވުރެ ބޮޑަށް ގިނަ ރައްޔިތުން މިހާރު އިސްކަންދެނީ ތިމާމެން ނިސްބަތްވާ ކުލައަށެވެ. ޕާޓީ ވަކިގޮތަކަށް ކަނޑައެޅީމައި ދުވާލު ރޭގަނޑަށްވެދެއެވެ. އަދި ބާޠިލު ޙައްޤަށްވެދެއެވެ.\nދެރަކަމަކީ ހަމައެކަނިި މިއެއް ނޫނެވެ. ދެރަކަމަކީ، އަޅުގަނޑުމެން ރައްޔިތުން އެބައިމީހުންގެ މި ޢަމަލުތަކާއި ފިކުރުތަކަށް ތަރުހީބު ދޭ ކަމެވެ. ދެރަކަމަކީ، އެބައިމީހުން ބުނިހާ އެއްޗެއް، އަޅުގަނޑުމެން ގަބޫލުކުރާ ކަމެވެ. ދެރަކަމަކީ، ދީން މަތިން އަޅުގަނޑުމެންވެސް ހަނދާން ނެތޭ ކަމެވެ. ދެރަކަމަކީ އެބައިމީހުން ޖައްސާ ކުލައިގެ ތައައްސުބުގައި އަޅުގަނޑުމެން ޖެހޭކަމެވެ. ދެރަކަމަކީ، އެބައިމީހުންގެ އެދުމަށް އަޅުގަނޑުމެން ބައިބައިވެގަންނަ ކަމެވެ.


Sarukaarun Kuraa Goas Kanthahthakaai Furathama Dhekolhu Hadhanee Alhugandu - Gasim - Vaguthu\nޖުމްހޫރީ ޕާޓީއަށް މެންބަރުންތަކެއް ސޮއި ކުރަން ބޭއްވި ރަސްމިއްޔާތުގައި ގާސިމް- ވަގުތު އިމޭޖްސް: އަހްމަދު އަޝްހާދު (ޖެރީ)\nސަރުކާރު ހިންގާ ކޯލިޝަންގެ ބައިވެރިއެއްގެ ގޮތުގައި ހުންނެވި ނަމަވެސް ސަރުކާރުން ގޯސްކޮށް ކަމެއް ކުރާނަމަ އެކަމާއި އެންމެ ފުރަތަމަ ދެކޮޅު ހައްދަވާ، ގޯސްކަންކަމާއި ދެކޮޅަށް ތެދުވެވަޑައިގަންނަވާ ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެއެވެ.\nގާސިމް މިހެން ވިދާޅުވީ ޖުމްހޫރީ ޕާޓީގެ އޮފީހުގައި ކޮންމެ ހަފްތާއަކު ވެސް ސިލްސިލާކޮށް ބާއްވަމުން ގެންދާ ޖަލްސާގެ ތެރެއިން ރޭގެ ޖަލްސާގައި ވާހަކަފުޅު ދައްކަވަމުންނެވެ.\nގާސިމް ވިދާޅުވީ ދިވެހި ރައްޔިތުންނަށް ނިކަމެތި ކަމެއް އަންނަ ނަމަ އެކަމަކާއި ދެކޮޅަށް އޭނާ އަބަދުވެސް ވާހަކަފުޅު ދައްކަވާނެއެވެ. އެކަން މީގެ ކުރިން ވެސް ސާބިތުކޮށްދީފައި އޮންނާނެ ކަމަށް ގާސިމް ވިދާޅުވިއެވެ.\nސަރުކާރުން ކުރާ ކޮންމެ ކަމަކަށް ތާއިދު ނުކުރައްވާކަން ހާމަކުރެއްވުމުގެ ގޮތުން ގާސިމް ވިދާޅުވީ ނަފްރަތުގެ ބިލާއި ވެސް އެންމެ ފުރަތަމަ ދެކޮޅު ހެއްދެވީ އޭނާ ކަމަށެވެ. "އެއްވެސް ސިޔާސީ ލީޑަރަކު ވެސް ދީނީ އިލްމުވެރިޔަކު ވެސް އެއްޗެއް ވިދާޅުނުވެ އޮއްވާ އަޅުގަނޑު ބުނީ ހެޔޮ ނުވާނެއޭ މިކަން ކުރަން. އަޅުގަނޑު އެއްބަޔާން ދީފައި އަނެއް ބަޔާން ދީފައި ޕާޓީގެ ފަރާތުން ބަޔާން ދެވުނު ފަހުން، އޭގެ ހަފްތާއެއް ފަހުން އެހެން ބޭފުޅުންނަށް މިކިޔާ އެއްޗެއް ރޭކާލާ ހިސާބަށް ވެސް ދިޔައީ." ގާސިމް ވިދާޅުވިއެވެ.\nގާސިމް ވިދާޅުވީ ނަފްރަތުގެ ބިލް ސަރުކާރުން ރައްޔިތުންގެ މަޖިލީހަށް ފޮނުވިއިރު ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ވެސް އޮތީ އެބިލްގެ ކަންކަން އެންމެ ރަނގަޅަށް ނުބެލިއެވެ. އެބިލް ފާސްކޮށް މީހަކު އުޅުނީ ރައީސް ސޯލިހަށް ލަނޑެއް ދޭން ކަމަށް ގާސިމް ވިދާޅުވިއެވެ. ނަމަވެސް އެކަމުން ރައީސް ސޯލިހް ސަލާމަތް ކޮށްދެއްވީ ވެސް އޭނާ ކަމަށް ގާސިމް ވިދާޅުވިއެވެ. "އަޅުގަނޑު ދަންނަވާނީ މިފަހަރު ވެސް ލަނޑެއްގައި ނުބެދި ސަލާމަތްވީ އަޅުގަނޑުގެ ސަބަބުންނޭ." ގާސިމް ވިދާޅުވިއެވެ.\nކޯލިޝަން އެއްބަސްވުމުގެ ދަށުން ކުރަން ޖެހޭ ކަންކަން ކުރަމުން ގެންދާނެކަމުގެ ޔަގީންކަން ދެއްވަމުން ގާސިމް ވިދާޅުވީ ކޯލިޝަނުން އެއްބަސްވި ގޮތައް މަގާމުތައް ނުލިބުނަސް "ތެޅިފޮޅިގެން" ލިބޭނެ އެއްޗެއް ނެތް ކަމަށެވެ. އެއްބަސްވެފައިވާ ގޮތައް މަގާމުތައް ނުލިބުނަސް މިއަދު ކުރާނެކަމެއް ނެތް ކަމަށް ގާސިމް ވިދާޅުވިއެވެ.\nޖުމްހޫރީ ޕާޓީގެ ލީޑާޝިޕްގައި ތިއްބެވި ކުރީގެ ޑިފެންސް މިނިސްޓަރު މުހައްމަދު ނާޒިމާއި ކުރީގެ ކޮމިޝަނަރ އޮފް ޕޮލިސް އަބްދުﷲ ރިޔާޒް ގާސިމަށް ފާޑުވިދާޅުވެ ދެއްކެވި ވާހަކަފުޅާއި ގުޅިގެން އެކަމަށް ވެސް ގާސިމް ރޭ އިޝާރާތް ކުރެއްވިއެވެ. ގާސިމް ވިދާޅުވީ ނާޒިމާއި ރިޔާޒަށް ރައްދެއްދީ ފާޑުކިޔާކަށް ހަގީގަތުގައި އޭނާ ބޭނުންފުޅެއް ނުވެއެވެ. ނަމަވެސް ދޮގާއި މަކަރާއި ހީލަތް ހަދައި ރައްޔިތުންނަށް އޮޅުވާލަން ފެށުމުން ކޮންމެވެސް އެއްޗެއް ދަންނަވަން ޖެހުނީ ކަމަށް ގާސިމް ވިދާޅުވިއެވެ. "އަޅުގަނޑާއި ދިމާއަށް އެއްޗެއް ބުނެފިނަމަ އަޅުގަނޑަށް ކެރޭނެ ދޭތިވެސް ތިނަވެސް ބުނަން. އެކަން އެނގިވަޑައިގަންނަވާނެ. އެކަމަކު ކޮންމެ ފަހަރަކު އަޅުގަނޑު އެގޮތައް ކަންތަކެއް ނުކުރަން." ގާސިމް ވިދާޅުވިއެވެ.\nގާސިމް ވިދާޅުވީ ނާޒިމް މިހާރު އެހުންނެވި ހިސާބަށް ގެނެސްދެވުމުގައި އޭނާ ވާނީ މުހިއްމު ދައުރެއް އަދާކުރައްވާފައެވެ. ރައްޔިތުންގެ މަޖިލީހަށް ނާޒިމް ހޮއްވަވައި ދެއްވަވާ އަދިވެސް އިތުރު ކަންކަން ކޮށްދެއްވި ކަމަށާއި ނަމަވެސް "ސަލާން ޖެހި އިރު ގެންގުޅުނު ނާށިގަނޑު" މަތިން ނާޒިމާއި ރިޔާޒް ހަނދާން ނައްތާލައިފި ކަމަށް ގާސިމް ވިދާޅުވިއެވެ.\nސެޕްޓެމްބަރު 15, 2021 09:43\nއިސްލާމްދީނަށް ، ރަސޫލާއަށް ، ޤުރުއާނަށް ، ﷲ ތަޢާލާގެ ޒާތުފުޅަށް ފުރައްސަރަކޮށް އާޓިކަލްތައްލިޔެ ނެރުނުއިރު ޤާސިމުގެ ޚަބަރެއް ނެތް.\nމިފަދަ އާޓިކަލްތައްނެރެ އާއްމުކުރި އިސްފަރާތްތައް އަދަބުނުލިބި ސަރުކާރުގެ މަތިފަޑީގައިތިބިއިރު ޤާސިމުގެ ޚަބަރެއް ނެތް!\nބޮޑަތި ލޯނުތައްނަގައި ޤަވްމު ބޮޑުތަނުން ދަރަމުންދާއިރުި ޤާސިމުގެ ޚަބަރެއް ނެތް!\nއިންޑިޔާގެ އުގަށް ޤަވްމުވެއްޓި އިންޑިޔާސަރުކާރުން ދިވެހިސަރުކާރަށް ނުފޫޒުފޯރުވާއިރު ޤާސިމުގެ ޚަބަރެއްނެތް!\nރާއްޖޭގެ ޢަދުލުގެނިޒާމު ޢާއިލާއެއްގެ މުށުތެރޭގައިއޮވެ ފަނޑިޔާރުންނަށް ނުފޫޒްފޯރުވާ އިންޞާފް އޮޅާލަމުންދާއިރު ޤާސިމުގެ ޚަބަރެއް ނެތް!\nބުރަ މަސައްކަތުން ބިނާކޮށްފައިވާ ޤަވްމުގެ އިޤްތިޞާދު އިނދަޖެހުނުއިރު ޤާސިމުގެ ޚަބަރެއް ނެތް!\nމުޅި ސަރުކާރު އެއް ޢާއިލާއަކުން ފުރާލިއިރު ޤާސިމުގެ ޚަބަރެއް ނެތް! މިގޮތަށް ބައިވަރު ކިއިދާނެ\nސެޕްޓެމްބަރު 15, 2021 09:49\nއެހެންނަމަވެސް މިހާރުގެ ސަރުކާރު ހިންގާގޮތުން ކިތައްމެވަރަކަށް ރައްޔިތުންނަށް ގެއްލުންވެ ނިކަމެތިވަމުން ދިޔައަސް ތިޔަ ލީޑަރު ގާސިމްއަށް ނުފެންނާނެ ނޫންތޯ؟؟ރުހުމުގެ ލޮލަކަށް އަޢިބެއް ނުފެންނަފަދައިން މިގައުމުގައި އިންޑިއާ ސިފައިން އުޅޭކަމެއްގެ ހިލުމެއްވެސް ނުވޭވިއްޔާ، އެހެންތާވާނީ، އަނބުގޮއި މިނިސްޓރ ގޮނޑީގައި ވަކިހިއްޕުވަން އެބަޖެހޭ އަދި ހިންގާ ވިޔަފާރރިންނާއި ނުގަވާއިދުން ހިފަހައްޓައިގެންއުޅޭ ފަޅުރަށްރަށާއި ގިރިތަކާއި ބިންތަކަށް ދައްކަންޖެހޭ ޓެކްސްފައިސާ ތިބޭފުޅާ ނުދެއްކިޔަށް މިސަރުކާރުން އޯކޭ ކޮށްފަވިއްޔާ ހުރީ، ވީމާ މިސަރުކާރުން ރައްޔިތުން ކިތައްމެ ނިކަމެތިކުރަމުންދިޔައަސް މިހާރު ތިބޭފުލާއަށް ނުފެނެނާނެ ނޫންތޯ؟؟\nސެޕްޓެމްބަރު 15, 2021 09:50\nފުރަތަމަ ހައްގު ބަސް ދެން ވަނީ ކިހިނެއްކަން ތައްޔިތުންނަށް އިނގޭ ކޮއްޓާލަންވެގެން ހައްގުބަސް ކަމަށް ބުނެ ބަހެއް އިއްވާލަނީ ދެން ބޭނުންވާ ކަމެއް އޯ ރަގަޅުތާ\nމަހާނަމައްޗަށް މަޑިއަށް ތިޖެހެނީ... އިންޑިޔާއިން 1 ބިލިއަން ޑޮލަރުގެ ލޯނެއް ގެރެންޓީކޮށްދީ އަނގަ ފަހާފަ ހުރި ގައްދާރެއް ތިއީ... މިގައުމުގެ ވެރިކަމާ ނޫޅޭތީ. ތިއީ މިގައުމުގެ ރައްޔިތުން އަޅުވެތިކުރަން އިންޑިޔާއާއެކު މަސައްކަތްކުރާ ހާއިނެއް.\nސެޕްޓެމްބަރު 15, 2021 10:05\nދެން ވެރިކަމާ ލަލަލަލަ. 10 ހާސް ވޯޓް ނުލިބޭނެ ކޮންމެ މީހަކަށް ދިހަމިލިއަން ބެހިއަސް. ދިވެހިންނަށް މިނިވަންކަމާއި އަމއިްލަ ގައުމިއްޔަތެއް އޮތުން މާ މުހިންމު. ގާސިމަކީވެސް މޑޕ ގެ އިސްވެރިންގޮތަށް ދިވެހިރާއްޖެ އިންޑިޔާއަށް ވިއްކާލައިގެން އަނގަ ބަންދުކޮށްގެން ހުރި ގައުމުގެ ރައްޔިތުންގެ ދުޝްމަނެއ. ގައްދާރެއް. ފަހާ ނަގާލަންޖެހޭ މުނާފިގު ސިފަތަކެއްގެ ވެރިއެއް.\nސެޕްޓެމްބަރު 15, 2021 10:10\nދިވެހިރާއްޖޭގެ ހުރިހާ ރަށަކާ މާލެ ފުރިފަ މިއޮތީ އިންޑިޔާ ސިފައިން އަރާ. ފެނޭތަ؟ ހައްޤު ބަހެއް ބުނަންތަ؟ ނޫނީ ފައިސާ ގަނޑެއް ނޫނީ ޅ ކުއްޖެއްތަ ފެންނަނީ؟\nސެޕްޓެމްބަރު 15, 2021 10:12\nގާާސިމުއަށް ހައްގުބަހެއް ނުބެވޭނޭ! ހައްގުބަސް ބުނެވޭނީ ހައްގުގެ މަގުގައި ހުންނަ މީހަކަށް! ގާސިމު އަޅެ ކުޑާ ހިދުކޮޅަކަށްވެސް އެހެން ޚީޔާލުތަކާ ދުރެވެ މި ބުނިވާހަކާ މެދު ވިސްނާލަބަލަ! ރަގަޅަށް އެގޭ މިބުނީ ހަގީގަތްކަމަށް!\nސެޕްޓެމްބަރު 15, 2021 10:16\n1978 ނޮވެމްބަރ 11 އިންފެށިގެން މިކޮޅައް ގާސިމްގެ ހިސްޓްރީ ބެލީމަ އެނގޭނެ ތިމުދާބޮނޑި ޖަމާވެފަ ތިހިރީ ސަރުކާރުގެ ކުއްދައްކާވަރުންކަން.\nސެޕްޓެމްބަރު 15, 2021 10:25\n50 މިނެޓް ކުރިން ( ސެޕްޓެމްބަރު 15, 2021 )\nމިކަލޭގެއަކީ ހާމާނުފަދަ މީހެއް . ޤާސިމްގެ ހައްގުބަހަކީ . ދިވެވި ދައުލަތުވެ ރައުސުލްމާލަކީ\nމަށާ މަގޭދަރިންނާ އަނބިންގެ ހައްގެކޭ . ބޮޑެތި ހެލްކޮޮްޓަރ ތަކާ ޑޯނިޔާ ފްލެއިޓަކާ\nއަށްޑޫގަ އެހެރަ އަސްކަރީމަރުކަޒާ ، މިއުޅޭހާ އިންޑިޔާ މީހުނާ ނުފެންނަނީ ތިނުނާ އައްގު\nބަސް ވީމަދޯ ؟\nއެއް ހަރުން3ފަހަރު ކަށި ޖަހާފަހުރި މީހެއް. މަ ހާދަ ފޫއްސެއްވެއޭ މި ލާރި ބޫތަކައިފަ ހުންނަ ބޭގަނޑުދެކެ.\nސެޕްޓެމްބަރު 15, 2021 10:57\nގާސިމް މިހާރު ހީކޮށްލަންވީ ސަރުކާރުގެ ވެރިޔަކީވެސް ތިއީކަމަށް. ދެތިކި ޕީ\nމިހާރު ތިޔަ ޤާސިމު ދައްކާވާހަކަ ކުޑަކުއްޖަކުވެސް ޤަބޫލެއްނުކުރާނެ.\nސެޕްޓެމްބަރު 15, 2021 11:01\nހުސް ހޮޅިވާހަކަ ތީއަމިއްލަ އެދުން ބޮލައްއަރާފަހުރި މީހެއް ކަލޭ އަބަދުވެސް ބަލަނީ އަންބޮނޑި އަށް އެއްޗހެއް ލެވޭނެ ގޮތެއް އޮތްތޯ ގައުމޭ ހުކިޔާ ހުރޭ\nސެޕްޓެމްބަރު 15, 2021 11:07\nސެޕްޓެމްބަރު 15, 2021 11:55\nގާސިމް އިބްރާހިމް އަކީ މިރާއްޖޭގެ ސިޔާސީ މައިދާނަށް ބޭނުންވާ މީހެއް ނޫނޭ ގާސިމް އިސްތިއުފާ ދޭންވީއޭ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ ގާސިމް އިސްތިއުފާ\nސެޕްޓެމްބަރު 15, 2021 12:42\n1978 ނޮވެންބަރ 11 އިންފެށިގެން ކަލޭގެ މާލީ ރެކޯޑު ބެލީމަ އެނގޭނެ ސަރުކާރން ކުރާ ގޮސްކަންތައް ފެނިފަހުރިވަރު\nސެޕްޓެމްބަރު 15, 2021 13:25\nއޭންޓް އަންނަނީ ހަމަ\nސެޕްޓެމްބަރު 15, 2021 13:30\nވެލިގާނަގަން އުޅެފަ ކަލޭ މިހާރު ތިއުޅޭ އައްުޔާސީ ދިރިއުޅުން ލިބުނީ ސަރުކާރން ކުރާ ގޯސްކަންތައް ފެނުނުވަރން.\nއިންޑިޔާއައް ގައުމްވިކިގެންދާއިރުވެސް ހަމަ އޯކެ ދެއްތޯ\nސެޕްޓެމްބަރު 15, 2021 14:56\nމިހާރު ރަތްޔަތުންނަށް އެގޭނެ މީބުއްދި ހަމަ މީހެއް ނޫންކަން އޭ މޮޔަޔާ ކަލޭ އަމިއްލައަށް އެދިގެން ނަމަވެސް ގުރައިދޫއަށް ދޭ މިފަސް ގަޑު ރަތްޔަތުންނާ ހަވާލުކޮށްފައި ބޯގޯސް މުނާފިގު\nސެޕްޓެމްބަރު 15, 2021 15:49\nއިންޑިއާ ސިފައިން ދިވެހި ފަސްގަނޑުގައި ތިބިކަން ނޭގުނު މީހަކަށް ހެވާލާބަ އެގޭނެތޯ\nސެޕްޓެމްބަރު 15, 2021 16:01\nގާސިމް ކަލެޔަކީ އަމިއްލަ އެދުމުން ފޯވެރފަ ހުރި ގައްދާރެއް\nސެޕްޓެމްބަރު 15, 2021 17:52\nކީވެތަ އިންޑިޔާގެ ވާހަކަ ދައްކަން ނުކެރެނީ.؟\nސެޕްޓެމްބަރު 15, 2021 19:46\nއަހަރެންދުނިޔޭގަ ގަދަވެސަލާމަތުން ހުރިއްޔާ ރިޔާސީ އިންތިޚާބުގައި ކެންޑިޑޭޓަކަށް ޤާސިމުގެ ނަންއޮތީޔާމަގެވޯޓު ޤާސިމަށް ދޭނެކަން ކަށަވަރު.\nރައްޔިތުންދެކެ ލޯބިވާ ޤާބިލްކަންހުރިމީހަކީ ޤާސިމު


ކުދިލުނބޯ | ކާނާ | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ކާނާ ކުދިލުނބޯ\nދިވެހި ނަން : ކުދި ލުނބޯ\nއިގިރޭސި ނަން : Limeberry\nޢިލްމީ ނަން : Triphasia Trifolia\nކުދި ލުނބޯއިން ލިބޭ ޞިއްޙީ ފައިދާތައް\n• ތަފާތު ވައްތަރުގެ ލުއި ބުއިންތައް އުފެއްދުމުގައި ކުދި ލުނބޯ ބޭނުންކުރެއެވެ.\n• ކުދި ލުނބޯ ގަހުގެ ފަތް:-\no ބޭރަށްހިންގުން ކުޑަކުރުމަށް ފަތް ގައިގައި އުގުޅައެވެ.\no ހަމުގެ ބަލިތަކަށް ފަރުވާ ކުރުމަށް ވެސް ފަތް ގައިގައި އުގުޅައެވެ.\no ބަނޑުގައި ރިހުމަށް ފަރުވާ ކުރުމަށް ވެސް ފަތް ގައިގައި އުގުޅައެވެ.\no ބެކްޓީރިޔާތަކާއި ދެކޮޅަށް މަސައްކަތްކުރުމުގެ ބާރު ހުރެއެވެ.\no ފަންގަސް ތަކާއި ދެކޮޅަށް މަސައްކަތްކުރުމުގެ ބާރު ހުރެއެވެ.\no އެރޯމެޓިކް ބާތު އުފެއްދުމަށް ބޭނުން ކުރެއެވެ.\no ކޮސްމެޓިކްސް ތައްޔާރުކުރުމަށް ވެސް ބޭނުން ކުރެއެވެ.\n• ކަރުތެރެ ހަލާކުވުން، އަދި ކެއްސުން ފަދަ އުދަނގޫތައް ކުޑަކޮށް ލުއިކުރުމަށް ކުދި ލުނބޯ ބޭނުން ކުރެއެވެ. އެގޮތުން ތޮށި ނޮޅުމަށްފަހު، އެއްރޭ ވަންދެން ލުނބޯ ފެނުގައި ބަހައްޓާފައި، އަނެއް ދުވަހު، ދޮވެ ސާފުކޮށް، 1 ޖޯޑް ފެނާއި، ½ ޖޯޑް ހަކުރު އެއްކޮށްގެން ފެނު ކައްކާށެވެ. އެގޮތަށް ދެފަހަރު ނުވަތަ3ފަހަރު ވެސް ތަކުރާރުކޮށް ކެއްކިދާނެއެވެ. އެއަށްފަހު ސަރުބަތުގެ ގޮތުގައި އެބޭނުންކުރާށެވެ. ކެއްސުމާއި ކަރުތެރެ ހަލާކުވުމުގެ މައްސަލައަށް މިކަމުން ލުއިކަން ގެނެސްދޭނެ އެވެ.\n• ދިރާސާތަކުން ވަނީ ފީނޯލިކް ކަމްޕައުންޑް ގެ ތެރޭގައި ހިމެނޭ ހާރޕީޒް ސިމްޕްލެކްސް ވައިރަސް އާއި ދެކޮޅަށް މަސައްކަތްކުރާ ތަފާތު 13 "ކިއޯމެރިންސް" ކުދި ލުނބޯ އިން ފެނިފައެވެ. މިދިރާސާއިން އެނގިފައިވަނީ ކުދި ލުނބޯ އިން ފެނުނު މާއްދާތަަކަކީ ހާރޕީޒް ސިމްޕްލެކްސް ވައިރަސް އާއި ދެކޮޅަށް ބޭސް އުފެއްދުމުގައި ބޭނުންކުރެވިދާނެ މާއްދާތަކެއް ކަމެވެ.\n• ކުދި ލުނބޯ ގަހުގެ ފަތާއި މުލުން ވަރަށް ފަހުން ވަނީ "ބައިކިއޯމެރިން" ގެ އާވައްތަރެއް ފެނިފައެވެ.


Emme agu bodu thari aky Deniel Craig | Mihaaru\nޑެނިއަލް ކްރެއިގް: މިހާރު އެންމެ އަގުބޮޑުކޮށް ފިލްމް ކުޅޭ އެކްޓަރަކީ މިއީ.\nއެންމެ އަގުބޮޑުކޮށް މިހާރު ފިލްމް ކުޅެނީ ޑެނިއެލް ކްރެއިގް\n10 މެއި 2018 - 07:34 1 comment\nމީގެ އަހަރުތަކެއް ކުރިއަށް ޖެހިލާ އިރު ހޮލީވުޑްގައި އެންމެ ނަގާ ކިޔާ އޭ ލިސްޓް ތަރިންގެ ތެރޭގައި ހިމެނޭ ޓޮމް ހޭންކްސް، ޖޫލިއާ ރޮބަޓްސް، ވިލް ސުމިތު އަދި ޖިމް ކެރީ ފަދަ ތަރިން ފިލްމެއް ކުޅެދެނީ 20 މިލިއަން ޑޮލަރަށެވެ. އެއީ އަދި ފިލްމްތައް ދައްކައިގެން ލިބޭ ފައިދާ އިން ވެސް ބައި އަޅާ ގޮތަށެވެ.\nހޮލީވުޑްގައި މިހާރު އެންމެ ނުފޫޒު ގަދަ ތަރިން ފިލްމްތައް ކުޅެދޭ އަގުތައް މިހާރު މި ވަނީ އާންމުކޮށްފަ އެވެ.\n"ހޮލީވުޑް ޕޭ ޑޭ" ގެ ނަމުގައި އާންމު ކުރި ލިސްޓަށް ބަލާއިރު، ލިސްޓްގެ ކުރީގައި އޮތީ "ޖޭމްސް ބޮންޑް" ފަހުގެ ހަތަރު ފިލްމްގައި ޓައިޓްލް ރޯލް ކުޅުނު އިނގިރޭސި އެކްޓަރު ޑެނިއަލް ކްރެއިގް އެވެ. އަންނަ އަހަރު ރިލީޒް ކުރާ އެ ސީރީޒްގެ 25 ވަނަ ފިލްމުން އޭނާ އަށް 25 މިލިއަން ޑޮލަރުގެ އާމްދަނީއެއް ލިބެ އެވެ.\nލިސްޓްގެ ގަދަ ތިނެއްގެ ދެވަނާގައި އޮތީ ޑްވޭން (ރޮކް) ޖޯންސަން އެވެ. ދެހާސް ވިހީގައި ރިލީޒް ކުރާ "ރެޑް ނޯޓިސް" އިން ރޮކަށް 22 މިލިއަން ޑޮލަރު ލިބެ އެވެ. ތިން ވަނައިގައި 20 މިލިއަން ޑޮލަރުގެ އާމްދަނީއާ އެކު އޮތީ ވިން ޑީޒެލް އެވެ. މިދިޔަ އަހަރު ރިލީޒް ކުރި "ފޭޓް އޮފް ދި ފިއުރިއަސް" އިން އޭނާ އަށް 20 މިލިއަން ޑޮލަރު ލިބިފައިވެ އެވެ.\nލިސްޓްގެ އިތުރު މަގާމުތަކަށް ބަލާ އިރު ހަތަރު ވަނައިގައި އޮތީ ބަތަލާ އެނަ ހެތަވޭ އެވެ. ދެހާސް ވިހީގައި ރިލީޒް ކުރާ "ބާބީ" އިން އޭނާ އަށް 15 މިލިއަން ޑޮލަރު ލިބެ އެވެ. އަދި އެ ވަރުގެ އާމްދަނީއެއް ފްލާސްކީ (2019) އިން ސެތު ރޯގެން އަށް ލިބޭ އިރު، މި އަހަރު ރިލީޒް ކުރި "ރެޑް ސްޕެރޯ" އިން ޖެނިފާ ލޮރެންސަށް ވެސް ލިބުނީ 15 މިލިއަން ޑޮލަރެވެ.\nހަ ވަނައިގައި އޮތީ މިދިޔަ އަހަރު ރިލީޒް ކުރި "ދަ މަމީން" ލިބުނު 11-13 މިލިއަން ޑޮލަރުގެ އާމްދަނީއާ އެކު ޓޮމް ކްރޫޒް އެވެ. ހަތް ވަނަ ލިބުނީ 2020 ގައި ރިލީޒް ކުރާ "އިންޑިއާނާ ޖޯންސް 5" އިން ހެރިސަން ފޯޑަށެވެ. އެއީ 10-12 މިލިއަން ޑޮލަރުގެ އާމްދަނީއަކާ އެކުގަ އެވެ.\nއެނަ ހެތަވޭ: އޭނާ "ބާބީ" ކުޅެނީ 15 މިލިއަން ޑޮލަރަށް.\nއަށް ވަނައިގައި އޮތީ 2015 ގައި ރިލީޒް ކުރި "މިނިއަންސް" އިން ލިބުނު 10 މިލިއަން ޑޮލަރާ އެކު ސަންޑްރާ ބްލޮކް އެވެ. އޭނާއާ އެއްވަރުގެ އާމްދަނީއެއް އަންނަ އަހަރު ރިލީޒް ކުރާ "ވަންސް އަޕޮން އަ ޓައިމް އން ހޮލީވުޑް" އިން ލިއޮނާޑޯ ޑި ކެޕްރިއާ އާއި މިދިޔަ އަހަރު ރިލީޒް ކުރި "ސްޕައިޑަ މޭން: ހޯމް ކަމިން" އިން ރޮބަޓް ޑައުނީ ޖޫނިއާ، މިދިޔަ އަހަރު ރިލީޒް ކުރި "ޖުމާންޖީ: ވެލްކަމް ޓް ދަ ޖަންގަލް" އިން ކެވިން ހާޓް އަދި މި އަހަރު ރިލީޒް ކުރާ "ޖުރަސިކް ވޯލްޑް: ފޯލެން ކިންގްޑަމް" އިން ކްރިސް ޕްރެޓަށް ލިބިފައިވެ އެވެ.\nއަންނަ އަހަރު ރިލީޒް ކުރާ "ޖަންގަލް ކްރޫޒް" އަށް ބަތަލާ އެމިލީ ބްލަންޓް 8-10 މިލިއަން ޑޮލަރުގެ އާމްދަނީއަކަށް އެއްބަސްވި އިރު، "ފޯލެން ކިންގްޑަމް" އިން ބްރައިޒް ޑަލަސް ހަވަޑް އަށް ލިބުނީ 8 މިލިއަން ޑޮލަރެވެ.\nމި އަހަރު ރިލީޒް ކުރާ "ވެނޮމް" ޓޮމް ހާޑީ7މިލިއަން ޑޮލަރަށް ކުޅުނު އިރު، މި އަހަރު ސިނަމާތަކަށް އަންނަ "ފަސްޓް މޭން" ރަޔަން ގޮޒްލިން ކުޅުނީ 6.5 މިލިއަން ޑޮލަރަށެވެ. "ޖުމާންޖީ" އިން ޖެކް ބްލެކަށް5މިލިއަން ޑޮލަރު ލިބުނު އިރު، މި އަހަރު ރިލީޒް ކުރާ "ކްރީޑް 2" އިން މައިކަލް ބީ ޖޯޑަން އަށް ލިބެނީ 3-4 މިލިއަން ޑޮލަރުގެ އާމްދަނީއެކެވެ.\nއެންމެ ކުޑަ އާމްދަނީއެއް ލިބެނީ އީތަން ހޯކަށެވެ. ދެހާސް ތޭރައިގައި ރިލީޒް ކުރި "ދަ ޕާޖް" އޭނާ ކުޅުނީ އެންމެ2މިލިއަން ޑޮލަރަށެވެ.\nއިތުރު ލިޔުންތައް ހޮލީވުޑް ލިއޮނާޑޯ ޑިކެޕްރިއޯ ޓޮމް ކްރޫޒް ޑެނިއެލް ކްރައިގް ރޮބަޓް ޑައުނީ ޖޫނިއާ


Vaahaka: Bappage Shakuvaa, Dharifulhuge Aadheys ޙަޤީޤީ ވާހަކަ: ބައްޕަގެ ޝަކުވާ، ދަރިފުޅުގެ އާދޭސް – Ilm Vaahaka: Bappage Shakuvaa, Dharifulhuge Aadheys\nޙަޤީޤީ ވާހަކަ: ބައްޕަގެ ޝަކުވާ، ދަރިފުޅުގެ އާދޭސް\nޢުމަރުގެފާނުގެ އަރިހަށް މީހަކު އައިސް އޭނާގެ ދަރިފުޅުގެ ނުކިޔަމަންތެރިކަމުގެ ޝަކުވާ ދެންނެވިއެވެ. ދެން އޭނާގެ ދަރިފުޅު ޢުމަރުގެފާނުގެ އަރިހަށް ޙާޟިރުކުރެވުނެވެ. އަދި މައިންބަފައިންނަށް ނުކިޔަމަންތެރިވުމުގެ ނުބައިކަން އޭނާއަށް ވިދާޅުވެދެއްވިއެވެ.\nދެން އޭނާގެ ދަރިފުޅު ދެންނެވިއެވެ. “ދަރިއަކަށް އެނާގެ ބައްޕަގެ ފަރާތުން ލިބެންޖެހޭ ޙައްޤެއް ނުވަނީ ހެއްޔެވެ؟”\nޢުމަރުގެފާނު ވިދާޅުވިއެވެ. “ނޫނެކެވެ.”\nއޭނާ ދެންނެވިއެވެ. “އެ ޙައްޤަކީ ކޮބާ ހެއްޔެވެ؟”\nޢުމަރުގެފާނު ވިދާޅުވިއެވެ. “ފަރުވާތެރިކަމާއެކު (ހެޔޮލަފާ ޞާލިޙު) މަންމައަކު އެދަރިފުޅަށް ހޯދައިދިނުމާއި، ހެޔޮ ރަނގަޅު ނަމެއް އެދަރިފުޅަށް ކިޔުމާއި، އެދަރިފުޅަށް ޤުރުއާން އުގަންނައިދިނުމެވެ.”\nއޭނާ ދެންނެވިއެވެ. “އަޅުގަނޑުގެ ބައްޕަ ތީގެން އެއްވެސް ކަމެއް ނުކޮށްދެއެވެ. އަޅުގަނޑުގެ މަންމައަކީ ޒަންޖު ޤަބީލާގެ މަޖޫސީ(އަލިފާނާއި ތަރިތަކަށް އަޅުކަންކުރާ) އަންހެނެކެވެ. އަހަރެންގެ ނަމަކަށް ކީ ‘ޖުޢަލް’ އެވެ. (‘ޖުޢަލް’ ކިޔައި އުޅެނީ ‘ކަޅުވެފައި ހުތުރު މީހުންނަށެވެ.) އަދި ކީރިތި ޤުރުއާނުން އެންމެ އަކުރެއްވެސް އަޅުގަނޑުގެ ބައްޕަ އަޅުގަނޑަށް ދަސްކޮށް ނުދެއެވެ.”\nދެން ޢުމަރުގެފާނު އޭނާގެ ބައްޕައާއި ދިމާލަށް އެނބުރިވަޑައިގެން ވިދާޅުވިއެވެ، “ކަލޭ ތިޔައީ ކަލޭގެ ދަރިފުޅުގެ ނުކިޔަމަންތެރިކަމުގެ ޝަކުވާ ކުރަން ހެއްޔެވެ؟ ހަމަ ޔަޤީނުންވެސް ކަލޭ ތިވަނީ އެ ދަރިފުޅު ކަލެއަށް ނުކިޔަމަންތެރިވުމުގެ ކުރިން އަނިޔާވެރިވެފައެވެ.”\nމަސްދަރު: ޢަބްދުއްސަލާމް ބުނު ޢަބްދުﷲ އައްސުލައިމާން ލިޔުއްވާފައިވާ “ތަރުބިޔަތުލް އަޥްލާދި ފީ ޟަޥްއިލްކިތާބި ވައްސުންނަތި”(ޤުރުއާނާއި ސުންނަތުގެ އަލީގައި ދަރިން ތަރުބިއްޔަތުކުރުން) މިފޮތުގެ 15 ވަނަ ޞަފްޙާއިން.


އަހަރެންގެ އުއްމީދަކީ ޔޫރަޕްގައި ކުޅޭ ސްޓައިލަށް މާޒިޔާ ކުޅުވުން: ވިޑަކޮވިޗް\nޢަބްދުﷲ އަޝްރަފް4ޖެނުއަރީ 20212ހަފްތާ\nމާޒިޔާގެ ކޯޗެއްގެ ގޮތުގައި ހުންނައިރު އިސްކަންދޭނެ އެއް ކަމަކީ ޔޫރަޕްގައި ފުޓްބޯޅަ ކުޅޭ ސްޓައިލަށް މާޒިޔާ ކުޅުވުން ކަމަށާއި، އެކަން ކުރެވޭނެ ކަމަށް އުއްމީދުކުރާ ކަމަށް މާޒިޔާގެ ކޯޗުކަމުގެ މަގާމާ އަލަށް ހަވާލުވި ސާބިއާގެ ރިސްޓޯ ވީޑަކޮވިޗް ބުނެފިއެވެ. ކުރިން ސާބިޔާގެ ގައުމީ ޓީމުގެ އެސިސްޓެންޓް ކޯޗެއްގެ ގޮތުގައިވެސް މަސައްކަތްކޮށްފައިވާ ވިޑަކޮވިޗް މިހެން ބުނެފައިވަނީ މާޒިޔާގެ ކޯޗުކަމުގެ މަގާމާއި ހަވާލުވުމަށްފަހު އިއްޔެ މީޑިއާ އާ ވާހަކަދައްކަމުންނެވެ.\nމާޒިޔާ އަށް އާ ކޯޗަކު ގެނެސްފައި މިވަނީ ކުރިން އެ ޓީމުގެ ކޯޗުކަމުގެ މަގާމުގައި ހުރި މުހައްމަދު ނިޒާމް (ނިޒާމްބެ) މަގާމުން އިސްތިއުފާ ދިންތާ ހަފްތާއެއްވެސް ނުވަނީހެވެ. މި ސީޒަނުގައި ބޮޑު ކާމިޔާބެއް ހޯދައިދިނުމުގެ އަޒުމުގައި ޓީމުގެ ހެޑް ކޯޗުކަމުގެ މަގާމާއި މިދިޔަ އަހަރުގެ ޖުލައި މަހު ހަވާލުވި ނިޒާމްބެ މިދިޔަ ހަފްތާގެ އާދީއްތަ ދުވަހު މަގާމުން އިސްތިއުފާދިނީ ލީގުގައި ވެލެންސިއާ އާ ދެކޮޅަށް މާޒިޔާއިން ކުޅުނު މެޗުގައި ޓީމުގެ ފަރާތުން ފެނުނު ދަށް ކުޅުމަށް އިޝާރާތްކުރުމަށްފަ އެވެ.\nސާބިއާގެ ގައުމީ ޓީމުގެ އެސިސްޓެންޓް ކޯޗެއްގެ ގޮތުގައި 2006 ވަނަ އަހަރު ކޯޗިންގ ކެރިއަރ ފެށި ވިޑަކޮވިޗް ވަނީ އަހަރެއްހާ ދުވަހު އެ މަގާމުގައި ހުރުމަށްފަހު ސްޕެއިންގެ ކްލަބެއް ކަމަށްވާ ރެއާލް މުރުސިއާގެ އެސިސްޓެންޓް ކޯޗެއްގެ ގޮތުގައިވެސް އެއް އަހަރު ދުވަހު މަސައްކަތްކޮށްފަ އެވެ. އޭގެ ފަހުން ސްޕެނިޝް ލީގުގައި މިހާރު ކުޅެމުން އަންނަ ކާޑިޒް އާއި ރެއާލް ބެޓިސްގެ ބީ ޓީމުގެ ހެޑް ކޯޗެއްގެ ގޮތުގައި ދުވަސްތަކެއް ވަންދެން އުމުރުން 51 އަހަރުގެ ވިކަޑޮވިޗް މަސައްކަތްކޮށްފައިވާއިރު އޭނާ ވަނީ އުތުރު އެމެރިކާ ސަރަހައްދުގެ ގައުމެއް ކަމަށްވާ ހޮންޑިއުރާސްގެ ކްލަބަކަށްވެސް ކޯޗުކަން ކޮށްދީފަ އެވެ.\nމާޒިޔާއާ ވިކަޑޮވިޗް ހަވާލުވުމުގެ ކުރިން އޭނާގެ އެންމެ ފަހު މަންޒިލަކަށްވީ ފިލިޕީންސް އެވެ. އެގޮތުން ފިލިޕީންސްގެ ސެރެސް އަށް ތިން އަހަރު ދުވަސްވަންދެން ވިޑަކޮވިޗް އިރުޝާދުދީފައިވާއިރު އޭނާ ވަނީ އެ ތިން އަހަރުވެސް އެ ޓީމަށް ލީގު ޗެމްޕިއަންކަން ހޯދައިދީފަ އެވެ. އަދި 2017 ވަނަ އަހަރު އޭނާ ވަނީ އޭއެފްސީ ކަޕްގައި ސެރެސް އަށް އާސިއާން ޒޯންގެ ޗެމްޕިއަންކަން ހޯދައިދީގެން ފުރަތަމަ ފަހަރަށް އޭއެފްސީ ޗެމްޕިއަންސް ލީގުގެ ކޮލިފައިން ބުރުގައި ވާދަކުރުމުގެ ފުރުސަތު ސެރެސް އަށް ހޯދައިދީފައެވެ. ޗެމްޕިއަންސް ލީގުގެ ކޮލިފައިންގެ ފުރަތަމަ ބުރުގައި އޮސްޓްރޭލިއާގެ ކުލަބެއްގެ މައްޗަށް ކުރި ހޯދައިގެން ދެވަނަ ބުރާ ހަމައަށް ސެރެސްއަށް ދެވުނު ނަމަވެސް އެ ބުރުގައި ޗައިނާ ގެ ކުލަބެއްގެ އަތުން ބަލިވެ އެ ޓީމަށް ކުރިއަށް ދިއުމުގެ ފުރުސަތު ގެއްލުނެވެ. ވިޑަކޮވިޗް ހުރީ ސެރެސް އާ އެކު ހޯދި ވަރުގެ ކާމިޔާބީއެއް މާޒިޔާއަށް ހޯދައިދިނުމުގެ އުއްމީދުގަ އެވެ.\n“މާޒިޔާ އާއެކު މަސައްކަތްކުރަން ފުރުސަތު ލިބުމަކީ އަހަރެންނަށް ލިބުނު ޝަރަފެއް. އަދި މިއީ އަހަރެންގެ ކޯޗިންގ ކެރިއަރުގެ ކުރިމަގަށްޓަކައިވެސް އަހަރެން ކުރިމަތިލާ ވަރަށް މުހިއްމު ޗެލެންޖެއް. އަހަރެން އުއްމީދުކުރަނީ މާޒިޔާ އާއެކު އަހަރެން މި ހޭދަކުރާ ދުވަސްތަކަކީ ކާމިޔާބު ދުވަސްތަކަކަށް ވާނެ ކަމަށް. އަދި މާޒިޔާ އަށް އިތުރު ޓްރޮފީތައް ހޯދައިދެވޭނެ ކަމަށް.” މާޒިޔާގެ ކޯޗުކަމާ ހަވާލުވުމަށްފަހު މީޑިއާ އާ ފުރަތަމަ ފަހަރަށް ވާހަކަދައްކަމުން ވިޑަކޮވިޗް ބުންޏެވެ.\n“އަހަރެން ގަބޫލުކުރާ ގޮތުގަ ސައުތު އީސްޓް އޭޝިއާގެ ގިނަ ގައުމުތަކަކުގެ ކްލަބްތަކަކީ ވަރަށް އެއްވަރުގެ ކްލަބްތަކެއް. އަހަރެންގެ ވިސްނުންހުރީ އަހަރެން ފިލިޕީންސްގައިވެސް މަސައްކަތްކުރި ފަދައިން ޔޫރަޕިއަން ސްޓައިލް މާޒިޔާގައި ކުޅޭ ފުޓްބޯޅައަށްވެސް ގެންނަން. އަހަރެން އުއްމީދުކުރަނީ އަހަރެންނަށް އެކަން ވާނެކަމަށް.” މާޒޔާގެ ކޯޗު ކަމާއި ހަވާލުވި ދެވަނަ ބިދޭސީ ކޯޗު ވިޑަކޮވިޗް ބުންޏެވެ.\nވިޑަކޮވިޗްގެ އުއްމީދުތައް މަތީގައި ހުއްޓަސް އޭނާ ގަބޫލުކުރާ ގޮތުގައި ކާމިޔާބީއަށް ވާސިލްވުމަށްޓަކައި މަސައްކަތްކުރަން ބަލާއިރު ގޮންޖެހުންތަކެއް ކުރިމަތީގައި އެބަހުއްޓެވެ. އެކަމަކު އެއީ އުޒުރަކަށް ހަދަން ވިޑަކޮވިޗް ބޭނުމެއް ނުވެއެވެ.\n“މިއީ ޓީމެއްގެ ކޯޗުކަމުގެ މަގާމާ ހަވާލުވާން އެންމެ ރަގަޅު ވަގުތެއް ނޫން އަސްލު. ކޮންމެ ކޯޗަކުވެސް ބޭނުންވާނީ ސީޒަން ފެށުމުގެ ކުރިން ޓީމު ތައްޔާރުވާން ފުރުސަތު އޮތް ދަނޑިވަޅެއްގަ ޓީމާ ހަވާލުވާން. އެކަމަކު މިއީ ފުޓްބޯޅައިގައި އާންމުކަމެއް. އެހެންވީމަ އަހަރެމެން ޖެހޭނީ މިކަހަލަ ކަންކަމަށް ހޭނެން. އަހަރެމެންނަކަށް މާގިނަ ވަގުތެއް ނެތް. މުބާރާތް އެދަނީ ކުރިއަށް. އަހަރެން ބައެއް މެޗުތައް ބަލައިފިން. އަހަރެންގެ ސިކުނޑީގައި މިހާރު އެބަހުރި ޓީމު ލައްވާ ކުޅުވާނެ ބައެއް ގޮތްތައް. އަހަރެންނަށް ދެން އޮތީ ކުޅުންތެރިންނާއެކު މަސައްކަތްކުރުން.” ވިޑަކޮވިޗް އިތުރަށް ބުނެފައިވެ އެވެ.


ފެށުން 39\n1 އިސްމާޢީލީންގެ ވިޔަފާރި ގާފިލާއިން ޔޫސުފުގެފާނު ބައްލަވައިގަތުމަށް ފަހު އެ ގާފިލާ އާއި އެކުގައި މިޞްރަށް އެކަލޭގެފާނު ގެންދެވިއެވެ. އަދި އިސްމާޢީލީންގެ މި ވިޔަފާރި ގާފިލާއިން މިޞްރުގެ ރަސްގެފާނު ސަލާމަތީކަންތަކާ ބެހޭ ވަޒީރު ފޫޠީފާރުއަށް މިޞްރުގައި އެކަލޭގެފާނު ވިއްކާލެއްވިއެވެ.2މާތްރަސްކަލާނގެ ޔޫސުފުގެފާނާއި އެކުގައި ވޮޑިގެންވެ އެކަލޭގެފާނަށް ބަރަކާތް ލެއްވިއެވެ. އަދި ޔޫސުފުގެފާނު އެކަލޭގެފާނުގެ ސާހިބުމީހާގެ ގޭގައި ޚިދުމަތް ކުރައްވަމުން ގެންދެވިއެވެ.3ޔޫސުފުގެފާނާއި އެކުގައި މާތްރަސްކަލާނގެ ވޮޑިގެންވެ، އެކަލޭގެފާނު ކުރައްވާ ކޮންމެ ކަމެއްގައިމެ މާތްރަސްކަލާނގެ ކާމިޔާބު ދެއްވާކަން ފޫޠީފާރުއަށް ފާހަގަ ކުރެވުނެވެ.4އެހެންވީމާ، ޔޫސުފުގެފާނާއިމެދު ފޫޠީފާރުގެ މަގުބޫލުކަން ބޮޑުވެ އޭނާގެ އެންމެގާތް ޚާދިމުގެ ގޮތުގައި އެކަލޭގެފާނު ހަމަޖެއްސެވިއެވެ. އަދި އެކަލޭގެފާނަށް އިތުބާރު ކުރައްވައި އޭނާގެ އެންމެހާ މިލްކިއްޔާތު ތައް ހިންގައި ބެލެހެއްޓުމަށް ޔޫސުފުގެފާނާއި ހަވާލު ކުރިއެވެ.5އެހުރިހާ ކަންތައްތަކެއް ޔޫސުފުގެފާނުގެ އަތްޕުޅުމައްޗަށް ފޫޠީފާރު ދޫކޮށްލި ހިނދުން ފެށިގެން އެކަލޭގެފާނުގެ ޙައްޤުގައި ފޫޠީފާރުގެ ޢާއިލާ އަށާއި އޭނާގެ މުދަލާއި އަދި ދަނޑުފަނގުގައިވީ އެންމެހާ ތަކެއްޗަކެއްގެ އިތުރުން އޭނާގެ މިލްކުގައިވީ އެންމެހާ ތަކެއްޗަކަށް މާތްރަސްކަލާނގެ ބަރަކާތް ލެއްވިއެވެ.6ވީމާ، ފޫޠީފާރުގެ މިލްކިއްޔާތުގައިވާ އެންމެހާ ތަކެތީގެ މައްޗަށް މަސްއޫލުވެ ހިންގައި ބެލެހެއްޓުމުގެ ފުރިހަމަ ބާރު ޔޫސުފުގެފާނަށް އޭނާ ދިނެވެ. އަދި ޔޫސުފުގެފާނު އޭނާ އާއި އެކުގައި ހުންނެވުމުން އޭނާ ކާނެ ކެއުމަކާމެދު ފިޔަވައި އެހެން އެއްވެސް ކަމަކާމެދު އޭނާ ފިކުރު ކުރާކަށް ނުޖެހެއެވެ.\nމިހާރު ޔޫސުފުގެފާނަކީ ހެދިހުރި ހަށިގަނޑެއް ލިބިފައިވާ ނުހަނު ރިވެތި ފިރިހެންވަންތަ ބޭކަލެކެވެ.7މީގެ ދުވަސްތަކެއް ފަހުން ފޫޠީފާރުގެ އަންހެނުން ޔޫސުފުގެފާނުގެ މައްޗަށް އެދުންވެރިވާން ފެށިއެވެ. އަދި އެއްދުވަހަކު އެކަނބުލޭގެ ޔޫސުފުގެފާނަށް އެދުންވެރިވެ އެކަނބުލޭގެ އާއިއެކުގައި ޖިންސީ ގުޅުން ހިންގުމަށް އެދި ދަޢުވަތު ދެއްވިއެވެ. 8 ނަމަވެސް ޔޫސުފުގެފާނު އެ ދައުވަތަށް ކަނޑައެޅިގެން އިންކާރު ކުރައްވާ އެކަނބުލޭގެއަށް މިފަދައިން ވިދާޅުވިއެވެ. ”އަހަރެންގެ ސާހިބު އޭނާގެ ގޭގައިވާ އެންމެހާ ތަކެއްޗާއި އޭނާގެ މިލްކިއްޔާތުގައިވާ އެންމެހާ ތަކެތި އަހަރެންނާއި ޙަވާލުކޮށް އަދި އެތަކެއްޗަށް އަހަރެން ވެރިކުރުވީ އޭނާ އަހަރެންނަށް ކުރާ އިތުބާރުން.9އަހަރެންނަށް ވުރެން ވަކިން އިސްފަރާތެއް މި ގަނޑުވަރުގައި އަހަރެންގެ ސާހިބާއަށް ނުވޭމެ. އޭނާ ހަމައެކަނި އަހަރެންނަށް ދީފައިނުވަނީ ކަނބުލޭގެ. ސަބަބަކީ ކަނބުލޭގެއަކީ އޭނާގެ އަނބިމީހާ. ވީއިރު، ތިޔަފަދަ ވަޙްޝީ ނުބައި ކަމެއް ކުރެވޭނީ ކިހިނަކުން؟ ތިޔަފަދަ އަމަލުތަކަކީ މާތްރަސްކަލާނގެ ކިބަފުޅަށް އުރެދި ކުރެވޭ ފާފައެއްވެސްމެ.“ 10 ނަމަވެސް ފޫޠީފާރުގެ އަނބިމީހާ ކުރުނުކޮށް ދުވަހުން ދުވަހަށް އެކަނބުލޭގެ އާއި އެކު އުޅުމަށް އެދި ޔޫސުފުގެފާނަށް ވަސްވާސް ދެމުން ގެންދިޔައެވެ. އެކަމަކު އެކަނބުލޭގެ އާއިއެކުގައި ޖިންސީގުޅުން ހިންގުމަށް އެކަލޭގެފާނު އިންކާރު ކުރެއްވިއެވެ. އަދި އޭނާއާ އެކު ވަގުތު ހޭދަކުރާކަށް ވެސް އެއްބަސްފުޅެއް ނުވިއެވެ.\n11 އެއްދުވަހަކު ޔޫސުފުގެފާނު އެކަލޭގެފާނާއި ޙަވާލުކުރައްވާފައިވާ މަސައްކަތް ކުރެއްވުމަށް ޓަކައި އާދައިގެމަތިން ފޫޠީފާރުގެ ގަނޑުވަރަށް ވަޑައިގެންނެވިއެވެ. އެހިނދު ގަނޑުވަރުގައި މަސައްކަތް ކުރާ އިތުރު އެއްވެސް ޚާދިމަކު ގަނޑުވަރުގައި ނުވެއެވެ. 12 ކުއްލިއަކަށް އެކަލޭގެފާނުގެ ސާހިބާގެ އަނބިމީހާ އައިސް އެކަލޭގެފާނުގެ ރިދާކޮޅުގައި ހިފެހެއްޓުމަށް ފަހު މިފަދައިން އެދުނުމެއެވެ. ”އަހަރެންނާއިއެކު އެއްދާން ކުރުމަށް އާދެބަލަ!“ ނަމަވެސް ޔޫސުފުގެފާނު އެކަލޭގެފާނުގެ ރިދާކޮޅު ދޫކޮށްލެއްވުމަށް ފަހު އެކަނބުލޭގެ ކިބައިން ސަލާމަތްވެ، ދުވެ ވަޑައިގެން ބޭރަށް ނުކުންނެވިއެވެ. 13 އެކަނބުލޭގެ އަތްދަށުން އެކަލޭގެފާނަށް ސަލާމަތްވެގެން ވަޑައިގެންނެވުނު ކަމުގައިވިއަސް އެކަލޭގެފާނުގެ ރިދާކޮޅު އެކަނބުލޭގެ އަތުގައި އޮތްތަން ފެނި 14 އަޑުން އަޑުނަގާ ރޯން ފެށިއެވެ. އިސާހިތަކު ގަނޑުވަރުގައިވީ ޚާދިމުންތައް އެކަނބުލޭގެ ކައިރިއަށް އައެވެ. އެހިނދު އެކަނބުލޭގެ ގިސްލަމުން މިފަދައިން ބުނިމެއެވެ. ”ނިކަން ބަލާލަބަލަ! އަހަރެންގެ ފިރިކަލޭގެ މި ގެނައި ޢިބްރާނީ އަޅުކުއްޖާ މިތަނުގައި މިއުޅެނީ އަހަރެމެން ބަދުނާމު ކުރަން! އެކަލޭގެ އަހަރެންގެ ކޮޓަރިއަށް އައިސް ގަދަކަމުން އަހަރެންގެ ޢިއްފަތްތެރިކަން ފޭރިގަންނަން އުޅެފި. ނަމަވެސް އަހަރެން ހަރުއަޑުން ރޯންފެށީމު. 15 އަހަރެންގެ ރުއިމުގެ އަޑު ގަދަވާން ފެށުމުން އެކަލޭގެ ލައިގެންހުރި ރިދާ އަހަރެންގެ އަތަށް ދޫކޮށްލާފައި ދުވެ ރައްކާވެއްޖެ.“


Wuhan gai thibi dhivehin gennaanee seedhaa Raajje akah noon: Shahid\nޗައިނާއިން އުފަންވެގެން ފެތުރެމުންދާ ނުރައްކާތެރި އާ ކޮރޯނާ ވައިރަސް ފުރަތަމަ ފެނުނު ވޫހާން ސިޓީގައި ތިބި ދިވެހިން ގެންނާނީ ސީދާ ރާއްޖެއަށް ނޫން ކަމަށް ފޮރިން މިނިސްޓަރު އަބްދުﷲ ޝާހިދު މިއަދު ވިދާޅުވެއްޖެ އެވެ.\nފޮރިން މިނިސްޓްރީ އާއި ހެލުތު މިނިސްޓްރީގެ އިތުރުން ޓޫރިޒަމް މިނިސްޓްރީ ގުޅިގެން ރައީސް އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ޝާހިދު ވިދާޅުވީ ޗައިނާގައި ހުންނަ ރާއްޖޭގެ އެމްބަސީގައި މިހާތަނަށް 69 ދިވެއްސަކު ރަޖިސްޓްރީވެފައިވާ ކަމަށެވެ.\nއެގޮތުން، ވޫހާން ސިޓީގައި ތިބީ ނުވަ ދިވެހިން ކަމަށާއި، ނަމަވެސް، އޭގެ ތެރެއިން އެތަނުން ދާން ބޭނުންވެގެން އެދިފައިވަނީ ހަތް މީހުންކަމަށް ޝާހިދު މިއަދު ހާމަކުރެއްވި އެވެ. އަދި ރަހުމަތްތެރި ގައުމުތަކާ މަޝްވަރާކޮށްގެން، އެ މީހުން ގެނައުމުގެ މަސައްކަތް ކުރަމުންދާކަމަށް މިނިސްޓަރު ވިދާޅުވި އެވެ.\n"އެނގިވަޑައިގަންނަވާނެ، ވޫހާން ސިޓީ އޮތީ ބަންދުކޮށްފައި. ލޮކްޑައުނެއްގައި. އޭގެ މާނައަކީ އެ ތަނަށް ވަދެ ނުކުތުން އޮތީ މަނާކޮށްފައި. އެހެންވީމާ، އެހެން ގައުމުތަކުން އެ ގައުމުތަކުގެ ރައްޔިތުން އެ ސިޓީން ނެރޭއިރު، އެ މީހުންނާއެކު ދިވެހިންވެސް ނެރުމަށް އަޅުގަނޑުމެން މަޝްވަރާކުރަމުންމިދަނީ،" ޝާހިދު ތަފްސީލްކޮށްދެއްވި އެވެ.\nނަމަވެސް، އެ މީހުން އެ ސިޓީން ނެރެގެން ގެންނާނީ ސީދާ ރާއްޖެއަކަށް ނޫން ކަމަށް މިނިސްޓަރު ހާމަކުރެއްވި އެވެ.\n"އެމީހުން ގެންނާނީ ސީދާ ރާއްޖެއަކަށްނޫން. އެހެން ގައުމަކަށް. ދެން އެގައުމެއްގެ ސިއްހީ ޕްރޮޓޮކޯލްތަކުގެ ދަށުން އެމީހުން ކަރަންޓީނު މުއްދަތު ހަމަނުވަނީސް ރާއްޖެ ގެނެވޭކަށްނެތް،" އެ ދިވެހިން ގެންދިޔުމަށް ހަމަޖެހިފައިވާ ގައުމެއްގެ ނަން ހާމަނުކުރައްވައި، ޝާހިދު ވިދާޅުވި އެވެ.\nމިނިސްޓަރު އިތުރަށް ވިދާޅުވީ ޗައިނާގައި ތިބި ދިވެހިން ގައުމީ އެއާލައިން މޯލްޑިއަން ދަތުރުކުރާ ސިޓީތަކުން ހިލޭ އައުމުގެ ފުރުސަތު ރައީސް އިބްރާހިމް މުހައްމަދު ސޯލިހު ދެއްވާފައިވީނަމަވެސް، އެ ފުރުސަތުގެ ބޭނުންހިފަން އެދިފައިވަނީ އެންމެ ދެ މީހުން ކަމަށެވެ.\nޝާހިދު ވިދާޅުވީ ވޫހާންގައި ތިބި ދިވެހިންގެ ތެރެއިން އެނބުރި ރާއްޖެ އަންނަން ބޭނުންވާ މީހުން ލަސްތަކެއްނުވެ އެ ސިޓީން ނެރެވޭނެ ކަމަށާއި، އެކަން ސަރުކާރުން ކާމިޔާބު ކުރާނެ ކަމަށެވެ.\nއެ މީހުން ނެރެވެންދެން، ކާބޯތަކެތީގެ ދަތިކަމާހެދި އަގުތައް އިންތިހާއަށް އުފުލިފައިވާ ވޫހާން ސިޓީގައި ތިބި ދިވެހިންނަށް ދުވާލަކަށް 50 ޑޮލަރުގެ މާލީ އެހީތެރިކަމެއް ސަރުކާރުން ފޯރުކޮށްދެމުން އަންނަކަމަށް މިނިސްޓަރު ވިދާޅުވި އެވެ.\nކޮރޯނާ ވައިރަސްއާ ގުޅިގެން، ރާއްޖޭން ޗައިނާއަށް ކުރާ ސީދާ ދަތުރުތައް މެދުކަނޑާލަން ސަރުކާރުން ވަނީ ނިންމައިފަ އެވެ.\nއޭގެ އިތުރުން، މި ދުވަސްވަރު ކޮންމެހެން ކުރަންޖެހޭ ދަތުރުތައް ފިޔަވައި، ރާއްޖޭން ބޭރަށް ދަތުރުނުކުރުމަށް ސަރުކާރުން މިއަދު ވަނީ އިލްތިމާސްކޮށްފަ އެވެ.\nޗައިނާ ފޮރިން މިނިސްޓްރީ އަބްދުﷲ ޝާހިދު + ދިވެހި ރާއްޖެއާ ޗައިނާގެ ގުޅުން ކޮރޯނާ ވައިރަސް


30 February Akyves Idhikolhu Faraaiy Thakun Nerunu Date Eh : Adhurey - Vaguthu\n30 ފެބްރުއަރީއަކީވެސް އިދިކޮޅު ފަރާތްތަކުން ނެރުނު ޑޭޓެއް - އަދުރޭ\nއިކޮޅު ފަރާތްތަކުން ސަރުކާރު ވައްޓާލާނެ ކަމަށާއި ބޮޑު ދުވަހެއް ކަމަށް ގިނަ ތާރީޚްތަކެއް ނެރުމުންދާ ކަމަށާއި ފެބްރުއަރީ 30 އަކީވެސް މިބޭފުޅުން ބޮޑު ދުވަހެއް ކަމުގައި ބުނުއްވި ދުވަހެއްކަމަށް ފޮނަދޫ ދާއިރާގެ މެންބަރު އަބްދުލް ރަހީމް އަބްދުއްﷲ (އަދުރޭ) ވިދާޅުވެއްޖެއެވެ.\nއަދުރޭ ވިދާޅުވީ މާދަމާގެ އެއްވުމަކީ ޣައިރު ޤާނޫނީ އެއްވުމެއް ކަމަށާއި ރައްޔަތުންނަށް ހެޔޮއެދޭ ޕާޓީއެއްގެ ހައިސިއްޔަތުން މިއެއްވުމަށް އަތޮޅު ތެރެއިންވެސް އަދި މާލެއިންވެސް އެއްވެސް ބޭފުޅަކު ބައިވެރިވެ ވަޑައިނުގަތުމަށް ގޮވާލާ ކަމަށެވެ.\nޕީޕީއެމް އިން މިއަދު ބޭއްވި ނޫސްވެރިންގެ ބައްދަލުވުމުގައި އަބްދުއްރަހީމް ވިދާޅުވީ ޤައުމުގެ އަމާންކަން ނަގާލުމަށް އިދިކޮޅު ފަރާތްތަކުން މަސައްކަތްތަކެއް ކުރަމުންދާކަމަށާއި ރައްޔިތުންނަށް އޮޅުވާލައިގެން ރައްޔިތުން މަގުމަށްޗަށް ނެރުމަށް މަސައްކަތްތަކެއް ކުރަމުން ގެންދަވާ ކަމަށެވެ.\nމީގެ އިތުރުން މިއަދުގެ ނޫސްވެރިންގެ ބައްދަލު ވުމުގައި އަދުރޭވަނީ ސުޕްރީމް ކޯޓުގައި އެންމެ އިސްކޮށް ތިއްބަވައިގެން އަބްދުﷲ ސައީދާއި އަލީ ހަމީދު ކުރެއްވި ކަންކަމުގެ ސަބަބުން އެ ކޯޓުގެ އަގު ވެއްޓި މީހުން ސުޕްރީމް ކޯޓަށް ކުރަމުން ދިޔަ އިތުބާރު ގެއްލިފައިވާ ކަމަށް ވިދާޅުވެފައެވެ.. އެހެންކަމުން އެ ބޭފުޅުންގެ ސުލޫކީ މައްސަލަތައް ބެއްލެވުމަށް ފަހު އެ ބޭފުޅުން މިހާރުން މިހާރަށް ވަކި ކުރުމަށް ޖޭއެސްސީއަށް ގޮވާލާ ކަމަށެވެ. އެހެން ނޫންނަމަ އަލުން ޝަރުއީދާއިރާއަށް އިތުބާރު ހޯދޭނެ ގޮތެއް ނޯންނާނެ ކަމަށް ވެސް އަދުރޭ ވިދާޅުވި އެވެ.\nމާޗް 1, 2018 17:32\nފެބްރުއަރީ ގައި 30 އާދޭތަ..\nމީކޮން ކަލންޑަރެއްގަ އިންނަ ތާރީޚެއް.\nމާޗް 1, 2018 17:33\nކަލެއަށް ތަ އިނގެނީ ޓިނުވަގު\nމާޗް 1, 2018 17:37\nޢަދުރޭ ބޮޑުވަރު ފެބުރުވަރީ ގައި 30 ނާންނަކަންނުދަންނަނީ ކާކް\nމާޗް 1, 2018 17:47\nކަލޭމެން ވެރިކަމުގަ ތިއްބަކާ މިގައުމުގެ އެއްވެސް މުއައްސަސާއެއް ބަލައިގަނެވޭކަށް ނެތް! އެ މުއައްސަސާތަކަކީ މިހާރު އަހަރުމެން ކުރިމަތީ ވާލުގުޔެއް ފަދަ\nމާޗް 1, 2018 18:07\nމާޗް 1, 2018 18:09\nމާޗް 1, 2018 18:13\nމުޒާހަރާ އަށް ނުދިޔަޔަސް ވޯޓް ދެވޭ ދުވަހެއްގަ އިރާދަކުރެއްވިއްޔާ ރ.ޔާމިން އަކަށް ނުދޭނަން ވޯޓެއް. ވ ސަލާމް އަދުރޭ މެންނަށް.\nމާޗް 1, 2018 18:26\nވަރަށްވުރެ މީހާ މަތިވީމާ ވާގޮތް އެއީ، އައްސައްޔިދު މަޤާމުވެސް ތަބަކަށް ލާފައި ވެދުމަށް އެރުވީނު.\nމާޗް 1, 2018 18:44\nފެބްރުއަރީގައި މީނާއަށް އެކަނި 30 އަންނަނީ\nމާޗް 1, 2018 18:49\nޤާނޫން ބަދަލްކޮށްލީ ކަމަށްވާނީ 30 އަންނަ ގޮތައް!!! އެހެންޔާ ފަހެ މިހާރު ޤާނޫނަކީ ޕީޕީއެމް އިން ބޭނުންގޮތަކަށް ކުޅެލަން އޮތް އެއްޗެއް- ވ ސަލާމް\nމާޗް 1, 2018 18:57\nމީނާ އަކީބޮޑު މުނާފިގެއް. ދޮގު ހެދިޔަސް ވާހަކަ ވިހެޔަސް މީދން ތަންފުކެއް ބޮޑުވަރު.. މިކަލޭގެ ދައްކާ ވާހަކަ ދިވެހި ރައްޔަތުން އަހާނެތަ. ހުދު އޭނާގެ އަނބި ވެސް ް ޤަބޫލު ނުކުރާނެ.. ކެޕްޓަން ޔާމީނާ އެ އޮޑީގެ ފަޅުވެރިން ދޯނި ފަރަށް އަރުވާ ހަލާކު ކޮށްލައިފި. ދިވެހިން ނުތިބޭނެ ބަލާކަށް އަތްއުރާލައިގެން ދެން. އަދި މިވަގުތު ނިޔުސް އިން އިނދިކޮޅު މީހުން ނަށް ހަޑިކުރަން މިހަބަރު ލައިފި އެއްނު. މިނޫހުގައިވެސް ތިބެނީ އެފާޑުގެ ބޯގޯސް މީހުން. ނުކުރޭނެ މި ކޮމެންޓް ޖަހާކަށް. ސަރުކާރު ޕްރޮމޯޓް ކުރާބައެއް މީ.. ސަރުކާރުގެ މަލަމަތި ރީތި ކުރާ ނޫހެއް..\nމާޗް 1, 2018 19:02\nއަކުރެއްބަކުރެއް ނޭގުނަސް މިހީވަނީ ތިމަންނަ ވަރެއްނެތް ހެން.ގެނެރަލް ގެ ސުލޫކެއް އަބުރެއް އެބައޮތްތޯ ؟ގުދޯއި ގުދޯއި\nއަދުރޭ އެއް ނޫން މޮޔަވީކީ،، ފެބުރުވަރީ 30 އެއީ ލާދީނީ ނަޝީދު މާލެ އަންނަ ދުވަސް،،،،، އެދުވަސް އައިއްސިއެއްނު... ދެން ލަލަލާ..\nމާޗް 1, 2018 20:26\nކަލޯ މޮޔަބޮލަށްއެރީތަ؟ ފެބުރުއަރީ 42 ބަޔާޅީހޭ ނުބުނީ ކީއްވެ؟ ކަލޯމެން އަޅެ ހަމަތަ؟\nމާޗް 1, 2018 22:19\nއައްސަލާމު އަލައިކުމް. ކޮންބޭފުޅެއްތޯ\nމާޗް 1, 2018 22:47\nއަދުރޭ ވިދާޅުވެއްޖެއްޔާ 30 ކީއްކުރަން 40 ވެސް އޮއްނާނެ...ހަހަހަ\nމާޗް 2, 2018 16:02


ޔުމްނާ އަކީ ވަރަށް ރީތި ގުރައެކެވެ. ކޮންމެ ދުވަހަކުވެސް ޔުމްނާ އޭނާގެ މަންމައާ އެކީ އުދުހި، މަގުމަތިން ދިމާވާ މީހުންނަށް ރީތި ލަވަ ކިޔައިދެއެވެ. އެއްދުވަހަކު ހެނދުނު ޔުމްނާ އޭނާގެ މަންމަ ގާތުގައި އިނދެފައި ބޭރަށް އުދުހިގަތެވެ. ރީތި ރާގުތަށް ކިޔަމުންނެވެ. މިހެން ދަނިކޮށް ޔުމްނާއަށް ކާޅެއް ފެނުނެވެ. ކާޅު ފެނުމުން ޔުމްނާ ސުވަލު ކުރިއެވެ. "ތިޔައީ ކާކު؟ އަދި ތިބާ އަށް ކުރެވޭ މޮޅުކަމަކީ ކޮބާ؟" ކާޅު ބުންޏެވެ. "އަހަންނަކީ ކާޅެކެވެ. މީހުން ދުނިޔޭގެ ބިމަށް އަޅާ ކުނި އަހަރެން ސާފު ކުރަމެވެ." ޔުމްނާ ބުންޏެވެ. "އަހަރެންނަކީ ތެދުވެރި ދޫންޏެކެވެ. އަދި ހަގީގަތަކީ ތި ލަވާ ހަޅޭކުން މީހުންނަށް އުނދަގޫވާކަމެވެ. ތިބާގެ ކުލައަކީ ހުސް ކަޅު ކުލައެވެ. ބަލާލައިކަށް ވެސް ރީއްޗެއް ނޫނެވެ." މިހެން ބުނެފައި ޔުމްނާ ދިޔައިރު އެއްކަލަ ކާޅު ހުރީ ބުނާނެ އެއްޗެއްވެސް ނޭނގިފައެވެ.\n» ޝަރްޢީ ކޯޓުގައި، ކައިވެންޏާއި ވަރި ރަޖިސްޓްރީ ކުރުމުގެ މުހިއްމުކަން


Mulhi dhaulai kolhaalee "gengulhuhvi Boyskolhu" beynun...\nރައީސް ޔާމީނާއި ދެކޮޅަށް ހުށައެޅި ހެކިންގެ ތެރެއިން ތިން ހެކި ބަސް ވަނީ ނަގާފައި\nބޭނުންހާ ކަމެއް ކުރުމަށް ބާރުއެޅުއްވި\nފައިދާ ނުވާނެ ފަރާތެއް އަރިހުގައި ނުގެންގުޅުއްވާ\nކ. މާލެ | 24 އޯގަސްޓް 2019 | ހޮނިހިރު 18:21 | 11,842\nރައީސް ޔާމީންގެ ވެރިކަމުގެ ދުވަސްވަރު ބޭއްވި އިވެންޓެއްގެ ތެރެއިން އަރިހުގައި ކުރީގެ ނައިބު ރައީސް އަހުމަދު އަދީބާއި އެމްއެމްޕީއާރުސީގެ ކުރީގެ މެނޭޖިން ޑިރެކްޓަރ އަބްދުﷲ ޒިޔާތު - ސޯޝަލް މީޑިއާ\nމިއީ ރައްޔިތުނަށް އާ ވާހަކައެއް ނޫނެވެ. ގައުމުގެ ވަލިއްޔުލްއަމްރަކަށް ކުރިން ހުންނެވި ބޭފުޅާ އަކީ ބޮޑު ވަގެކޭ ނުބުނާނަމެވެ. ނަމަވެސް އެއީ ވޭތުވެދިޔަ ފަސް އަހަރު ވެސް އިވިގެން ދިޔަ ވާހަކަތަކެވެ. ތަފާތަކީ ތުހުމަތުތައް ކުރެވުނު ފަރާތްތަކުން ރައްޔިތުންގެ ކުރިމަތީގައި އެއްބަސް ނުވުމެވެ.\nމިދައްކަނީ ގައުމުގެ ވަލިއްޔުލް އަމްރަކަށް ހުންނެވި ބޭފުޅަކު ދައުލަތް ކޮޅާލި ކަމަށް ބުނާ ވާހަކައެވެ. ގާތްކޮށް ގެންގުޅުއްވި ބޭފުޅުން ބޭނުން ކުރައްވައިގެން އަމިއްލަ ޖީބަށް ބޮޑުކުރި ކަމަށް ބުނާ ވާހަކައެވެ.\nބުނާތީ އިވެއެވެ.އެ މަނިކުފާނަށް ފައިދާ ނުވާނެ ފަރާތެއް އަރިހުގައި ނުގެންގުޅުއްވާނެއެވެ. އެމަނިކުފާނާއި އެންމެ އަރިސް ވާނީ އެމަނިކުފާނަށް ސަނާ ކިޔާ ފައިސާ ދޭ ފަރާތްތަކެވެ.\nބުރާސްފަތި ދުވަހު ބޭއްވި ކުރީގެ ރައީސް އަބްދުﷲ ޔާމީނުގެ ހެކިބަސް ޝަރީއަތުގައި އެމަނިކުފާނާއި ދެކޮޅަށް ދިން ހެކިބަހުން މާ ބޮޑަށް ވެސް އެމަނިކުފާނު ހުންނެވި ދުވަސްވަރު އެއްބަސްވި ކަންތައްތަކަށް ބާރުދެއެވެ.\nއެމަނިކުފާނަށް ކުރެވޭ ތުހުމަތު ތަކުގައި ދެކޮޅަށް ނެގި ތިން ހެކިންގެ ހެކިބަހުން ދޭހަވަނީ މަގާމުގައި ތިބި ފަރާތްތަކުގެ މަޖުބޫރީ ހާލަތެވެ. ރައީސް ޔާމީން ވިދާޅުވާހާ ކަމެއް ކުރައްވަން މަޖުބޫރު ކަމެވެ. ދައުލަތުން ހުށައަޅާފައިވާ ކިތާބީ ސާފު ހެއްކާއި ހެކިން އެދައްކާ ވާހަކަތަކާއި ދިމާވާކަމެވެ. އެހެކިތަކާއި ފަސް އަހަރު ތެރޭގައި ރައްޔިތުން ދެއްކި ވާހަކަތަކާއި ދިމާ ވެސް ވާކަމެވެ.\nއެމްއެމްޕީއާރުސީގެ މެނޭޖިން ޑިރެކްޓަރަށް ޒިޔަތު އައްޔަން ކުރެއްވުމާއި ޓޫރިޒަމް މިނިސްޓަރަކަށް އަދީބު އައްޔަން ކުރެއްވީ ދުރާލާ ރާވައިގެން ކަމަށް ބުނެވިދާނެއެވެ. ޝަރީއަތުގައި އެބޭފުޅުން ދެއްކެވި ވާހަކަތަކުން ކޮންމެ ކަމެއް ކުރީ ވެސް ރައީސް ޔާމީނަށް އެނގިލައްވައިގެން އެމަނިކުފާނު އެންގެވިގޮތަށޭ ވިދާޅުވުމުން އޭގެ ހެއްކަކަށް ފުދެއެވެ. އަދީބާއި ޒިޔަތު ދިރުވާލި ކަމަށް ބުނާ ފައިސާގެ ވާހަކަ އަދި އިހަށް ބާއްވާށެވެ.\nއަދީބު އަދީބަކަށް ހެއްދެވީ ކާކުކަން އޮޅޭނެ އެއްވެސް ފަރާތެއް ނުހުންނާނެއެވެ. މީހުން މީހުންނަށް ހެދީ ނުވަތަ މަގާމު ދިނީ އެމަނިކފާނު އޭގެއިން ނާޖާއިޒު ފައިދާ ނަންގަވަން ނޫނޭ ބުނާނެ ހަމަ އެންމެ ރައްޔިތެއްވެސް ބުރާސްފަތި ދުވަހު ބޭއްވި ޝަރީއަތް އަޑުއަހާފައި ނުހުންނާނެކަން ކަށަވަރެވެ. އެ ހެކިތައް ދައުލަތުން ހުށައެޅީ ސާފު ހެކިތަކާއެކު ލިބިފައިވާ ސްޓޭޓްމަންޓްތަކާއި އެކުއެވެ.\nއެކަން އޮޅުވާލުމަށް ގަޓުގައި ކުރެއްވި ސުވާލުތަކުން ރައްޔިތުން އެ މަނިކުފާނުދެކެ އިތުރަށް ރުޅިގަދަވީއެވެ. މަނިކުފާނު ގާނޫނާއި ޚިލާފުނުވާ ކަމަށް ދެއްކެވުމަށް އެހެން މީހުންގެ ބޮލަށް ޖަހާލުމަށް ގާނޫނާއި ޚިލާފުވީތޯ ޝަރީއަތުގައި އެއްސެވުމުން އިތުރަށް ވީ ފަޟީހަތެވެ. ގާނޫނާއި ޚިލާފުވީ މަނިކުފާނު ވެސް އެކަމުގައި ޝާމިލްވާ ގޮތަށޭ ވިދާޅުވުމުން އެކަން ގަބޫލު ނުކުރެއްވުނީ ހަމަ އެމަނިކުފާނެވެ.\nހެކިންގެ ހެކިބަހުން ހާމަވާގޮތުގައި އެބޭފުޅުން ބޭނުންކުރެއްވީ އެމަނިކުފާނަށް ފައިދާ ވާގޮތަށް ފައިސާ ލިބޭ ގޮތަށެވެ. ދައުލަތް "ކޮޅާލަން " އެމަނިކުފާނު އެ ބޭފުޅުން ބޭނުން ކުރެއްވިކަމެވެ.\nރަނގަޅުގޮތަކީ ކުރެއްވި ކަމެއްވާނަމަ އެކަމަށް އެއްބަސްވެ ރައްޔިތުންގެ ކިބައިން މާފަށް އެދިލެއްވުމެވެ. ރައްޔިތުންގެ ފައިސާއިން ނެންގެވި ކަމަށް ބުނާ ފައިސާއެއް ނެންގެވިކަމަށްވާނަމަ އަނބުރާ ރައްޔިތުންނަށް ދެއްވުމެވެ.މަނިކުފާނަށް ރައްޔިތުން މާފުދޭނީ އޭރުންނެވެ.


Bridge ge dhebai kulha ebbai holhi jahai ninmaifi | Mihaaru\nމާލެ-ހުޅުމާލެ އާ ދެމެދު އަޅަމުންދާ ބްރިޖުގައި، ބްރިޖްގެ ހޮޅިއެއް ކަނޑު އަޑި އަށް ފައްތަން ތައްޔާރުކޮށްފައި. ބްރިޖުގެ ދެބައި ކުޅަ އެއްބައި ހޮޅި ޖަހާ ނިމިފައިވާ ކަމަށް މިނިސްޓަރު މުއިއްޒު ވިދާޅުވި.-- ފޮޓޯ: ނިޝާން އަލީ/މިހާރު\n10 އޮކްޓޯބަރ 2016 - 11:34 17 comments\nހައުސިން މިނިސްޓްރީގައި ބޭއްވި ނޫސްވެރިންގެ ބައްދަލުވުމުގައި މިނިސްޓަރު މުއިއްޒު ވިދާޅުވީ ބްރިޖުގެ ޖުމްލަ ހަތް ތަނބުގައި ހުންނަ 35 ހޮޅީގެ ތެރެއިން 17 ހޮޅި ޖަހާފައިވާ ކަމަށެވެ. އަދި ބްރިޖުގެ މަސައްކަތް ޗައިނާގެ ސީސީސީސީ ކުންފުނިން ކުރަނީ އެއްވެސް މައްސަލައެއް ނެތި ކަމަށް އޭނާ ވިދާޅުވި އެވެ.\nނޫސްވެރިންގެ ބައްދަލުވުމުގައި މިނިސްޓަރު މުއިއްޒު ވާހަކަ ދައްކަވަނީ. ބްރިޖުގެ ބައެއް މަސައްކަތްތައް ކުރިއަށް ދަނީ ޝެޑިއުލަށްވުރެ އަވަހަށް ކަމަށް އޭނާ މިއަދު ވެސް ވިދާޅުވި. - ފޮޓޯ: ނިޝާން އަލީ/ މިހާރު\n"މަޑު ޖެހުމެއް ނައިސް ޝެޑިއުލާ އެއްގޮތަށް ދަނީ، ބައެއް ޓާސްކްތައް ޝެޑިއުލަށް ވުރެ ބާރަށް ކުރިއަށް ދޭ،" ބްރިޖުގެ މަސައްކަތް މަޑުޖެހިފައި އޮތް ކަމަށް ދެކެވޭ ވާހަކަތައް ދޮގު ކުރައްވާ މުއިއްޒު ވިދާޅުވި އެވެ.\nމުއިއްޒު ވިދާޅުވީ ބާކީ ހުރި ހޮޅިތައް ޖެހުމުގެ ކޮންމެ ދުވަހަކުހެން މަސައްކަތް ކުރަމުން އަންނަ ކަމަށެވެ. އަދި ބްރިޖުގެ މަސައްކަތް ވަރަށް ރަނގަޅަށް ކުރިއަށްދާ ކަމަށް އޭނާ ވިދާޅުވި އެވެ.\nބްރިޖު އަޅާ ޗައިނާގެ ސީސީސީސީ ކުންފުނިން ވަނީ ހުޅުލޭ ކޮޅުން ބްރިޖުގެ މައި ތަނބުގެ ހަތް ހޮޅި ކަނޑު އަޑިއަށް ފައްތައިފަ އެވެ. އޭގެ ތެރެއިން ތިން ހޮޅިއަކަށް ވަނީ ކޮންކްރީޓް ވެސް އަޅައިފަ އެވެ. އެކަމަކު ފެނުން މަތީގައި ތަނބުތައް ހުއްޓާ ފެންނަވަރެއް އަދި ނުވެ އެވެ.\nހައުސިން މިނިސްޓްރީން ބުނީ ތަނބުތަކަށް ބޭނުންވާ ހުރިހާ ހޮޅިއެއް ޖަހައި އަންނަ ޑިސެމްބަރު މަހުގެ ތެރޭގައި ނިންމާލެވޭނެ ކަމަށެވެ.\nބްރިޖްގެ ހޮޅިއެއް ކަނޑު އަޑި އަށް ފައްތަން ތައްޔާރުކޮށްފައި. --ފޮޓޯ: ނިޝާން އަލީ/ މިހާރު\nމާލެ އާއި ހުޅެލެއާ ދެމެދު އޮންނަ ކަނޑަކީ އޮއިވަރު ގަދަ ހިސާބެއް ކަމަށްވާތީ އަޑިއަށް ހޮޅިއެއް ދާއިރު، އޮއި ހުންނަ ގޮތުން އެ ހޮޅި ބެލެންސް ކުރުން ފަދަ ކަންކަމަކީ ވަރަށް އުނދަގޫ މަސައްކަތެކެވެ. އެ މަސައްކަތް ނިމުމުން މިހާރަށް ވުރެ މަސައްކަތުގެ ސްޕީޑް އަވަސްވާނެ ކަމަށް ހައުސިން މިނިސްޓްރީގެ ވެރިން ވިދާޅުވެ އެވެ.\nބްރިޖްގެ މަސައްކަތަށް 200 މިލިއަން ޑޮލަރު ޚަރަދުވާއިރު އޭގެ ތެރެއިން 116 މިލިއަން ޑޮލަރަކީ ޗައިނާ ސަރުކާރުގެ ހިލޭ އެހީ އެވެ. އަދި 72 މިލިއަން ޑޮލަރަކީ ޗައިނާގެ ލޯނު އެހީ އެވެ. މި މަޝްރޫއަށް ދިވެހި ސަރުކާރުން 12 މިލިއަން ޑޮލަރު ހޭދަކުރެއެވެ.\nމާލެ އާއި ހުޅުލެއާ ދެމެދު އަޅާ ބްރިޖުގެ މަސައްކަތް ނިންމަން ސީސީސީސީއާ އެކު އެއްބަސްވީ ސެޕްޓެމްބަރު 2018ގެ ނިޔަލަށެވެ. އެކަމަކު އޭގެ ކުރިން އެ އަހަރުގެ ޖުލައި 26 އަށް މަސައްކަތް ނިންމާލެވޭނެ ކަމުގެ ޔަގީންކަން ބޮޑު ހައުސިން މިނިސްޓްރީން ވަނީ ބުނެފަ އެވެ.\nއިތުރު ލިޔުންތައް ތަރައްގީގެ މަޝްރޫއުތައް ހައުސިން މިނިސްޓަރު ރާއްޖެ-ޗައިނާ ކުރީގެ މިނިސްޓަރު ޑރ. މުހައްމަދު މުއިއްޒު މާލެ-ހުޅުމާލެ ބްރިޖު ސިނަމާލެ ބްރިޖު


ހެރީއާާއި މޭގަންގެ ދަރިކަނބަލުންގެ ނަންފުޅު ޚާއްސަކުރައްވާފައި...\nޕްރިންސް ހެރީއާއި މޭގަންގެ ދަރިކަނބަލުން\nޝާހީ އާއިލާއިން ވަނީ މިކަމަށް މަރުހަބާ ވިދާޅުވެފައި\nލިލިބެޓްއަކީ ރާނީގެ 11 ވަނަ މުނި މާމަ ދަރިކަނބަލުން\n7 ޖޫން 2021 | ހޯމަ 18:07\nޕްރިންސް ހެރީއާއި މޭގަން މާކަލް\nޕްރިންސް ހެރީ އާއި މޭގަން މާކަލް ދަރިކަނބަލަކަށް މަރުހަބާ ވިދާޅުފައިވާއިރު މި ދަރިކަނބަލުންގެ ނަންފުޅަކީވެސް ޚާއްސަ ނަންފުޅެކެވެ.\n4 ޖޫންގައި ދުނިޔޭގެ އަލިކަން ދެކެވަޑައިގެންނެވި، ލިލިބެޓް "ލިލީ" ޑަޔާނާއާއި މޭގަންގެ ހާލުކޮޅު ރަނގަޅުކަމަށް ވިދާޅުވެ ބަޔާނެއް ނެރުއްވާފައި ވެއެވެ.\nޝާހީ އާއިލާއިން ވަކިވެ ވަޑައިގެން އަމިއްލަ ދިރިއުޅުއްވުމެއް ފައްޓަވާފައިވާ ހެރީއާއި މޭގަންގެ ދަރިކަނބަލުންގެ ނަންފުޅު ޚާއްސަ ކުރައްވާފައިވަނީ ހެރީގެ މަންމާފުޅު، ޕްރިންސަސް ޑަޔާނާއާއި މާމާފުޅު އިނގިރޭސި ރާނީ އަށެވެ.\nއެ ގޮތުން ދަރިކަނބަލުންގެ ދެވަނަ ނަންފުޅަކަށް ޑަޔާނާ ކިއުއްވާފައިވާއިރު، ފުރަތަމަ ނަން "ލިލިބެޓް" އަކީ ރާނީއަށް އާއިލާގެ ބޭފުޅުން ބޭނުންފުޅު ކުރައްވާ ނަންފުޅެއް ކަމަށް ރިޕޯޓްތަކުން ބުނެއެވެ.\nއަދި ރާނީގެ އަވަހާރަވެފައިވާ ފިރިކަލުން ޕްރިންސް ފިލިޕްވެސް އެކަމަނާއާ މުޚާތަބު ކުރެއްވީ މި ނަންފުޅުންކަން އިނގެއެވެ. އަދި އެކަމަނާ ތުއްޕުޅުއިރު، "އެލިޒަބަތު" ކިޔުއްވަން އުނދަގޫފުޅުވެ އަމިއްލަފުޅަށް ލިލިބެޓް ކިޔުއްވި ކަމަށް ވެސް ވެއެވެ.\nލިލިބެޓްއަކީ ރާނީއަށް މުނިމާމަ ވިދާޅުވާ 11 ވަނަ ބޭފުޅާއެވެ. ވެރިކަމަށް ވަޑައިގަންނަވަން ތިއްބެވި ބޭފުޅުންގެ ތެރެއިން މިކަމަނާ ވަނީ 8 ވަނައިގައެވެ.\nހެރީ އާއި މޭގަންއަށް ދަރިކަނބަލަކު ލިބިވަޑައިގަތުމާއެކު އިނގިރޭސިވިލާތުގެ ޝާހީ އާއިލާ އިން ވަނީ މަރުހަބާ ވިދާޅުވެފައެވެ. އޭގެތެރޭގައި، ހެރީގެ ބައްޕާފުޅު ޕްރިންސް ޗާލްސްއާއި ދޮންމަންމާފުޅު ޑަޗަސް އޮފް ކޯންވޯލް، އަދި ބޭބޭފުޅު ޕްރިންސް ވިލިއަމްއާއި އަނބިކަނބަލުން ޑަޗަސް އޮފް ކެމްބްރިޖް ހިމެނިވަޑައިގަންނަވައެވެ.\nއަދި މި ޚަބަރު ލިބިވަޑައިގެންނެވުމާއެކު ރާނީ ހުންނެވީ ވަރަށް އުފާފުޅުން ކަމަށް އިނގިރޭސިވިލާތުގެ ނޫސްތަކުން ރިޕޯޓްކޮށްފައިވެއެވެ.


Yoorapge ehvana beljiam balikoh veyls semee fainalah\nޔޫރަޕްގެ އެއްވަނަ ބެލްޖިއަމް ބަލިކޮށް ވޭލްސް ސެމީ ފައިނަލަށް\nޔޫރޯ 2016 ފުޓްބޯޅަ މުބާރާތުގައި ދުނިޔޭގެ ރޭންކިންގެ ދެވަނާގައި އޮތް އަދި ޔޫރަޕްގެ އެއްވަނަ ޓީމުގެ ގޮތުގައި އޮތް ބެލްޖިއަމް 3-1 އިން ބަލިކުރުމަށްފަހު، ވޭލްސް އިން ސެމީގެ ޖާގައެއް ހޯދައިފި އެވެ.\nމި މުބާރާތުގައި މުޅިން އަލަށް ވާދަކުރާ ވޭލްސް އިން ރޭ ބެލްޖިއަމް ބަލިކުރިއިރު ރޭގެ މެޗުގައި ފުރަތަމަ ލަނޑު ޖަހާ ލީޑު ހޯދީ ބެލްޖިއަމްއިންނެވެ. މެޗުގެ 13 ވަނަ މިނެޓްގައި ހަޒާޑް ދިން ޕާހަކުން އެއް ފަހަރުން ޖަހާ ރަޖާ ނައިންގޮލަން ޕެނަލްޓީ އޭރިޔާ ބޭރުން ފޮނުވާލި ބާރު ބޯޅަ އަމާޒުވީ ގޯލުގެ މަތީ ކަނަށެވެ.\nނައިންގޮލަން ރޭގެ މެޗުގައި ލަނޑު ޖަހަނީ\nމެޗުގެ ކުރީކޮޅު މޮޅަށް ކުޅުނު ބެލްޖިއަމްއިން އޭގެ ކުރިންވެސް ނުރައްކާތެރި ހަމަލާއެއް އުފެއްދިއިރު އެ ހަމަލާގައި ޖެހި ތިން ސޮޓްވެސް ބެލްޖިއަމްގެ ކުޅުންތެރިން ވަނީ ދިފާއުކޮށްފަ އެވެ.\nވޭލްސްއިން މެޗުގެ ނަތީޖާ ހަމަހަމަ ކުރީ މެޗުގެ 31 ވަނަ މިނެޓްގައި އާރޮން ރަމްސީ ނަގައިދިން ކޯނަރަކުން ޓީމުގެ ކެޕްޓަން އެޝްލީ ވިލިއަމްސް އެވެ. މުޅިން ހުހަށްހުރެ ވިލިއަމްސް ބޮލުން ޖަހައި ގޯލުގެ ތެރެއަށް މި ބޯޅަ ވައްދާލިއިރު ބެލްޖިއަމްގެ ކުޅުންތެރިންނަށް ކުރެވުނު މާބޮޑު ކަމެއް ނެތެވެ.\nރޭގެ މެޗަށްފަހު ވޭލްސްގެ ތަރި ބޭލް\nދެވަނަ ހާފުވެސް ފަށައިގެން ފުރަތަމަ ނުރައްކާތެރި ހަމަލާ ބެލްޖިއަމް އިން އުފެއްދިއިރު ރޮމެލޫ ލުކާކޫ ބޮލުން ފޮނުވާލި ހަމަލާ ދިޔައީ ބޭރަށެވެ. މެޗުގެ 55 ވަނަ މިނެޓްގައި ވޭލްސްގެ ހަލް ރޮބްސަން ކާނޫ ވަނީ ވޭލްސް އަށް ލީޑު ނަގައިދީފަ އެވެ. މިއީ އާރޮން ރަމްސީ ދިން ޕާހެއް ކޮންޓްރޯލް ކުރުމަށްފަހު ބެލްޖިއަމްގެ ތިން ޑިފެންޑަރުން ކައިރިން އެއް ފަހަރާ ނައްޓާލުމަށްފަހު ޖަހައިދިން ލަނޑެކެވެ.\nމި ލަނޑާއެކު ބެލްޖިއަމް އިން ލަނޑެއް ޖެހޭތޯ ވޭލްސްގެ ގޯލަށް ނުރައްކާކުރި ނަމަވެސް މެޗުގެ 85 ވަނަ މިނެޓްގައި އަނެއްކާވެސް ލަނޑު ޖެހީ ޥޭލްސްއިންނެވެ. މިއީ ކްރިސް ގަންޓާ ނަގައިދިން ހުރަހަކުން ބޮލުން ޖަހައި ސޭމް ވޯކްސް ޖަހައިދިން ލަނޑެކެވެ.\nވޭލްސްއަށް މި މުބާރާތުގެ ސެމީ ފައިނަލްގައި ބައްދަލުކުރަން ޖެހޭނީ ރޭ ޕޮލެންޑް ބަލިކޮށް ސެމީއަށް ދަތުރުކުރި ޕޯޗުގަލްއާ އެވެ. މިރޭ މި މުބާރާތުގެ ކުއާޓާގައި ކުޅޭނީ ޖާމަނީ އާއި އިޓަލީ އެވެ. މެޗު ފެށޭނީ 0000 ގަ އެވެ.


Manchester City athun Tottenham ah hani molheh - AO News\nމެންޗެސްޓާ ސިޓީ އަތުން ޓޮޓެންހަމް އަށް ހަނި މޮޅެއް\nއިނގިރޭސި ޕްރިމިއާ ލީގުގައި ރޭ ކުޅުނު މެޗުގައި މެންޗެސްޓާ ސިޓީ އަތުން 1-0ގެ ނަތީޖާއަކުން ޓޮޓެންހަމް ހޮޓްސްޕާ މޮޅުވެއްޖެއެވެ.\nމިއީ ލީގުގެ ފުރަތަމަ މެޗުގައި ކޯޗު ޕެޕް ގާޑިއޯލާ އާއެކު ސިޓީ އަށް ނާކާމިޔާބީއާ ކުރިމަތިލާންޖެހުނު ފުރަތަމަ ފަހަރެވެ. މީގެކުރީން، ވޭތުވެދިޔަ ފަސް ސިޒަނުގެ ލީގުގައި ސިޓީން ކުޅުނު ފުރަތަމަ މެޗު ވަނީ ކާމިޔާބުކޮށްފައެވެ. މީގެއިތުރުން، މިއީ ޓޮޓެންހަމްގެ ދަނޑުގައި ސިޓީ ޖެހިޖެހިގެން ބަލިވި ހަތަރުވަނަ ފަހަރެވެ.\nޓޮޓެންހަމްގެ ސްޓޭޑިއަމްގައި ރޭ ކުޅުނު މި މެޗު ފެށިގެން ސިޓީން ގިނަވަގުތު ބޯޅަ ގެންގުޅެ ގިނަ ހަމަލާތައް އުފައްދާފައިވާއިރު، ފުރަތަމަ ހާފުގައި އެ ޓީމުގެ ފެނާންޑީނިއޯ އާއި އަލްޖީރިއާގެ ވިންގާ ރިޔާދް މާރޭޒްގެ އިތުރުން ޕޯޗުގަލްގެ ފުލްބެކް ޔާއޯ ކަންސޭލޯ އަށް ލިބުނު ފުރުޞަތުތަކުގެ ބޭނުންހިފޭގޮތެއްނުވިއެވެ. މި ހާފުގައި ޓޮޓެންހަމްގެ ފޯވާޑް ސޮން ހެއުން-މިން އަށް ލިބުނު ފުރުޞަތުތައްވެސް ވީބޭކާރެވެ.\nމި މެޗުގައި ފެނިގެންދިޔަ ހަމައެކަނި ލަނޑު، ދެވަނަ ހާފުގެ ކުޅުން ފެށިތާ 10 ވަރަކަށް މިނެޓުގެ ތެރޭގައި ޓޮޓެންހަމް އަށް ކާމިޔާބުކޮށްދިނީ ސޮން އެވެ. މިއީ އެ ޓީމުގެ ނެދަލެންޑްސްގެ ވިންގާ ސްޓީވެން ބާގްވިން ދިން ބޯޅައަކުން ސޮން ކާމިޔާބުކުރި ރީތި ގޯލެކެވެ. އޭގެ ފަހުން، ޓޮޓެންހަމްގެ ލީޑް ފުޅާކުރުމަށް ބާގްވިން އަށް ރަނގަޅު ފުރުޞަތެއްލިބި ވަނީ ބޭކާރުވެފައެވެ.\nސިޓީން ނަތީޖާ ހަމަހަމަކުރުމަށް ކުރި މަސައްކަތުގައި ޖެކް ގްރީލިޝް އާއި ސްޕެއިނުގެ ވިންގާ ފެރާން ޓޮރޭސް ފޮނުވާލި ހަމަލާތަކުގެ ހުރަހަކަށްވީ ޓޮޓެންހަމްގެ ގޯލްކީޕަރު އަދި ކެޕްޓަން ހޫގޯ ލޮރިސް އެވެ.\nލީގުގައި ސިޓީ އަށް ދެން އޮތީ މި މަހުގެ 21 ވާ ހޮނިހިރު ދުވަހު އަމިއްލަ ދަނޑުގައި އަލަށް ޕްރޮމޯޓުވި ނޯވިޗް ސިޓީއާ ދެކޮޅަށް ކުޅޭ މެޗެވެ. އޭގެ އެއް ދުވަސް ފަހުން ރަށުން ބޭރުގައި ޓޮޓެންހަމް ނިކުންނާނީ އެ ޓީމުގެ ކޯޗު ނޫނޯ އެސްޕިރިޓޯ ސަންޓޯގެ ކުރީގެ ޓީމު ކަމަށްވާ ވުލްވްސްއާ ދެކޮޅަށެވެ.


ދަރިންނަކީ މާތްﷲ ކޮންމެ ދެމަފިރިއަކާއި ހަވާލުކޮށްފައިވާ އަމާނާތެއް!!\nއިސްލާމްދީނަކީ މިއުންމަތަށް ފޮނުއްވުނު އެންމެ މާތް ދީނެވެ. ދީނުގައި އެންމެ ބޮޑު އަހަންމިއްޔަތު ކަމެއް ދެވިފައިވާ ކަންތައްތަކުގެ ތެރޭގައި ދަރިން ހެޔޮގޮތުގައި ރަނގަޅަށް ބަލަހައްޓައި އެ ދަރިންނަށް ހެޔޮމަގު ދެއްކުމަކީ އަޅުގަނޑުމެން މައިންބަފައިގެ ބޮލުގައި އެޅިފައިވާ ވަރަށް ބޮޑު ޒިންމާއެކެވެ.\nކޮންމެ ދެމަފިރިއެއް ޒަވާޖީ ޙަޔާތެއް އެކުގައި ފަށައިގެން ކުރިޔަށް ގެންދާނީ ވަރަށް ފޮނި އުންމީދުތަކެއް ކުރަމުންނެވެ. މި ހުވަފެންތައް ހަގީގަތަކަށްވެ، ކުލަޖެހިގެންދަނީ ގިނަފަހަރަށް އާއިލާއަށް އިތުރު މެމްބަރަކު އަންނަން އުޅޭ އުފާވެރި ޚަބަރު ލިބޭ ހިސާބުންނެވެ. ކުޑަކުއްޖަކު ދުނިޔެއަށް އަންނަން އުޅޭކަމުގެ ޚަބަރު ލިބި އެކަމަށް އެންމެ ފުރިހަމައަށް ތައްޔާރު ވެވޭތޯ ބަލައި، އެ ދަރިފުޅަށް ބޭނުންވާނޭ ހުރިހާ ތަކެއްޗެއް ހޯދޭތޯ އަޅުގަނޑުމެން ވަރަށް ގިނަކަންތައްތަކެއް ކުރަމުއެވެ.\nދަރިން ތަރުބިއްޔަތު ކުރުމުގެ ފުރަތަމަ ބިންގަލަކަށް، އެދަރިންނާއެކު ވީހާވެސް ގިނަ ވަގުތު ހޭދަކޮށް އެދަރިންގެ އިހްސާސްތައް ދަނެގަތުމަކީ މިއަދުގެ މުޖްތަމައުގެ ގިނަ މައިންބަފައިންނަށް އަޅާލުން ވަރަށް ކުޑަކުރެވިފައިވާ ކަމެކެވެ. އެންމެ ތުއްތު އިރުން ފެށިގެން ދަރިންނާއި ގިނައިން ވާހަކަ ދައްކައި، ދަރިފުޅަށް އަޑު އަޑު ލައްވަން ދަސްކޮށްދިނުމުން ދަރިފުޅަށް ވާހަކަ ދައްކަން ފަށައިގަންނަން ފަސޭހަ ވުމުގެ އިތުރުން، ދަރިފުޅާއި މަންމައާއި ބައްޕައާއި އޮންނަ ގުޅުން ވަރުގަދަވެގެން ދެއެވެ. ތުއްތު ދަރިފުޅަށް ލޯތްބާއި މަޑުމައިތިރިކަމާއި އެކު ވާހަކަ ދެއްކުމުން އެ ދަރިފުޅަށް ރައްކާތެރިކަން އިޙްސާސް ކުރެވި، މައިންބަފައިންގެ މައްޗަށް އޮންނަ އިތުބާރު ބޮޑުވެގެންދެއެވެ.\nތަރުބިއްޔަތު ކުރުމުގައި ބެލިދާނެ ކަންތައް ތަކުގެ ތެރޭގައި ދަރިފުޅާ ގިނަގިނައިން ވާހަކަ ދައްކާ އަދި ތުއްތު ދަރިފުޅު އަޑުތައް ލައްވައި ހެދުމުން، އެއަށް އިޖާބަ ދިނުމުގެ ގޮތުން އެއަޑު ތަކުރާރުކުރުމާއެކު، ޖަވާބު ދޭށެވެ. މިކަމުގެ ސަބަބުން ދަރިފުޅަށް ބަސް ދަސްކުރަން ފަސޭހަވެއެވެ. ދަރިފުޅު ކުރާ ކަންތައް ކައިރިން ބަލަމުން ދަރިފުޅު ކުރާ ކަންކަމަށް އިޖާބަދޭށެވެ. ވާހަކަ ،މިއުޒިކް ،ޤުރުއާން ކިޔައިދޭށެވެ. މިއީ ދަރިފުޅަށް އަޑުތައް ނަގައިގަތުމާއި، ވާހަކަ ދެއްކުމަށް އެހީތެރިވެދޭނެ ކަމެކެވެ. އަދި ހަމައެހެންމެ މިކަމުން ދަރިފުޅުގެ ސިކުނޑި ހެދިބޮޑުވުމަށް އެހީތެރިވެދެއެވެ. ތުއްތު ދަރިފުޅަށް އަބަދުވެސް އޯގާތެރިވެ، ލޯތްބާއި ސަމާލުކަން ދޭށެވެ. ތުއްތު ދަރިފުޅު ކައިރީގައި ގިނަ ވަގުތު ހޭދަކުރާށެވެ. މިއީ ތުއްތު ދަރިފުޅަށް އަލާޅުމާއި، ރައްކާތެރިކަން ލިބޭކަން އިހުސާސް ކޮށްދޭ ކަންކަމެވެ.\nދަރިންނަށް ހަމައެކަނި އަގުބޮޑެތި ތަކެތި ހޯދައި ދިނުމަކީ އެ ދަރިންދެކެ ލޯބިވުން ކަމަށް ދެކޭ މައިންބަފައިންވެސް އަޅުގަނޑުމެންގެ ތެރޭގައި އުޅެޔޭ ބުނުމަކީ މުޅިޔަކުން ދޮގަކަށް ނުވެއެވެ. ނަމަވެސް އެ ދަރިންނަށް އިސްލާމްދީނުގެ ރަނގަޅު ތަރުބިއްޔަތުދީ، އެދަރިންނަކީ ހެޔޮލަފާ ޞާލިޙް ދަރިންތަކެއްގެ ގޮތުގައި ބޮޑުކުރެވޭތޯ އަޅުގަނޑުމެން މަސައްކަތް ކުރުމަކީ އެދަރިންގެ ދެދުނިޔެއަށްޓަކައިވެސް ކޮންމެ މަންމައަކާއި ބައްޕައެއްގެ އެދަރިންނަށް އަދާކޮށްދޭންޖެހޭ އެންމެ މުހިންމު ކަންތަކެވެ.\nކުޑަ ދަރިފުޅު ދުނިޔެއަށް އަންނަ ހިސާބުން އެ ދަރިފުޅަށް ރަނގަޅު ރިވެތި ވެގެންވާ ނަމެއް ކިޔުމާއި، އެދަރިފުު ބަލިވުމުން ބޭސް ކުރުމާއި، ރަނގަޅު ތަރުބިއްޔަތެއް ދިނުމާއި، އަޅާލުމާއި ލޯބި ދީގެން އެދަރިފުޅު ބޮޑުކުރުމަކީ އަޅުގަނޑުމެން އެކަންތައްތަކާއިމެދު އާޚިރަތް ދުވަހުން ޖަވާބުދާރީވާން ޖެހޭނޭ ކަންތައްތަކެވެ. ހެޔޮލަފާ ޞާލިހު ދަރިންތަކެއް ތަރުބިއްޔަތު ކުރުމަކީ އެކަމުން އެކަމުގެ ނަތީޖާ ފޮނިވެގެންދާނޭ ކަމެކެވެ.\nމުޖުތަމައު ތަޢުލީމާއި ތަރުބިއްޔަތު ދެމަފިރިން ލޯބި


Ras Online - ޢައިރު ގާނޫނީ އަމުރުކޮށްފައި ސީޕީ ހަމީދު ފިލާނެ: ޝުޖާއު\nއަހުމަދު މަސްނޫމް9ޑިސެމްބަރު 2021 - 12:4\nދިވެހި ފުލުހުންގެ މައްޗަށް ޢައިރު ގާނޫނީ އަމުރުކޮށްފައި އެންމެފަހު ވަގުތު ކޮމިޝަނަރ އޮފް ޕޮލިސް މުހައްމަދު ހަމީދު ފިއްލަވާނެކަމަށް މާލެ ސިޓީގެ ހުޅުމާލެ ދާއިރާގެ ކައުންސިލަރ އިބްރާހިމް ޝުޖާއު ވިދާޅުވެއްޖެއެވެ.\nޝުޖާއު މިހެން ވިދާޅުވީ، ހިޔާ ފްލެޓް ސަރަހައްދުގައި ޕީޕީއެމުން ބާއްވަން އުޅޭ ޖަލްސާއަށް ފުލުހުން ހުރަސް އަޅަމުންދާކަމަށް ސިޓީ ކައުންސިލުން ބުނެފައިވާ ދަނޑިވަޅެއްގައެވެ. ޝުޖާއު ވިދާޅުވީ ދިވެހި ފުލުހުން ސީޕީ ހަމީދު ކުރާ ޢައިރު ޤާނޫނީ ޢަމުރުތަކަށް ތަބާނުވުމަށް އިލްތިމާސްކުރައްވާކަމަށެވެ.\n"މިވެރިކަން ނިމުމުގެ ކުރިން އެމް.ސީ ހަމީދު ފިލާ ރައްކާވާނެ." ޝުޖާއު ވިދާޅުވިއެވެ.\nޝުޖާއު ވިދާޅުވީ ދިވެހި ފުލުހުންގެ މައްޗަށް ޢައިރު ޤާނޫނީ އަމުރުތަކަށް ތަބާވުމުން ދަޢުވާ އުފުލޭތަން ބަލަން އޭނާ ބޭނުންފުޅުނުވާކަމަށެވެ.\nދިވެހި ފުލުހުން @M_Hameedhކުރާ ޤައިރު ޤާނޫނީ ޢަމުރު ތަކަށް ތަބާނުވުމަށް އިލްތިމާސް ކުރަން.މިވެރިކަން ނިމުމުގެ ކުރިން އެމް.ސީ ހަމީދު ފިލާ ރައްކާވާނެ.ތިޔަ ދިވެހި ފުލުހުންގެ މައްޗަށް ޤައިރު ޤާނޫނީ އަމުރު ތަކަށް ތަބާވުމުން ދަޢުވާ އުފުލޭތަން ބަލަން އަޅުގަނޑު ބޭނުމެއްނޫން.#ވިސްނާ\n— Ibrahim Shujau (@IbrahimShujaau) December 8, 2021\n"ކޮތަރުކޮށި" ޖަލްސާއަށް ފުލުހުން ހުރަސްއަޅާތީ ޤާނޫނީ ގޮތުން ޖަވާބުދާރީ ކުރުވާނެކަމުގެ އިންޒާރު މާލޭ ސިޓީގެ މޭޔަރ ޑރ. މުޙައްމަދު މުޢިއްޒުވެސް ވަނީ ދެއްވާފައެވެ.\nމުޢިއްޒު ވިދާޅުވީ ހުޅުމާލެއަކީ މާލޭސިޓީ ކައުންސިލްގެ އިޙްތިޞާސްގެ ތެރޭގައި އޮންނަ ސަރަޙައްދެއް ކަމަށެވެ. އަދި ސިޔާސީ ޕާޓީއަކުން ޖަލްސާއެއް ބާއްވަން އެދުމުން، އެކަމަށް ސިޓީ ކައުންސިލުން ދީފައިވާ ހުއްދަ ތަންފީޒުކުރުމަށް ފުލުހުން ހުރަސް އަޅުއްވަމުންދާތީ ޤާނޫނީގޮތުން ޖަވާބުދާރީ ކުރުވާނެ ކަމަށް މުޢިއްޒު ވިދާޅުވިއެވެ.\n"ކައުންސިލުން ދީފައިވާހުއްދަ ތަންފީޒުކުރުމަށް ފުލުހުން ހުރަސް އަޅުއްވަމުންދާތަން ފެންނަމުންދާތީ އެކަމުގައި ޕޮލިސް ޤާނޫނީގޮތުން ޖަވާބުދާރީ ކުރުވާނެ ކަމުގައި ދަންނަވަން." މުޢިއްޒު ވިދާޅުވެފައިވެއެވެ.\nއިދިކޮޅު ޕީޕީއެމުން ހުޅުމާލޭގައި ޖަލްސާއެއް ބާއްވަން އުޅުމުން އެ ޖަލްސާ އެޗްޑީސީގެ ހުއްދަ ނެތި ނުބޭއްވޭނެކަން އެކޯޕަރޭޝަނުން ވަނީ އެ ޕާޓީއަށް އަންގާފައެވެ. އެޗްޑީސީން ބުނީ އެ ޖަލްސާ ބޭއްވޭނީ އެޗްޑީސީގެ ހުއްދަ ލިބިގެން ކަމަށެވެ. އަދި އެކަމާ ގުޅިގެން އަޅަންޖެހޭ ފިޔަވަޅުތައް އެޅުމަށް ސަލާމަތީ ޚިދުމަތްތަކަށް ހުށައަޅާފައިވާ ކަމަށް އެޗްޑީސީން ވަނީ ބުނެފައެވެ.


Dhuniyeyge Baazaarugai Theluge Agu Ufulen Fashaifi - Vaguthu\n23 ގަޑިއިރު ކުރިން ( ޖޫން 2, 2021 )\nދުނިޔޭގެ ބާޒާރުގައި ތެލުގެ އަގު އުފުލެން ފަށައިފިއެވެ. މިއީ ކޮވިޑް ބަލިމަޑުކަން ފެށުންފަހުން ތެލުގެ އަގު މިހާ ބޮޑަށް އުފުލުނު ފުރަތަމަ ފަަހަރެެވެ.\nތެލުގެ އަގު އުފުލެން ފަށާފައިވަނީ ބައިނަލްއަޤްވާމީ ފެންވަރުގައި ތެޔޮ އުފައްދަމުން އަންނަ އެންމެ ވަރުގަދަ އެއް ގުރޫޕު، އޯޕެކް ޕްލަސްއިން ދުނިޔޭގެ ބާޒާރަށް ތެޔޮ ނެރޭނެ އަދަދު މަދުކުރަން ނިންމުމުންނެވެ.\nސައުދީ އަރަބިއާ އާއި ރަޝިއާއިން އިސްވެ އަންގާރަ ދުވަހު ކުރިޔަށް ގެންދިޔަ ބައްދަލުވުމުގައި ބުނެފައިވަނީ ކޮވިޑް-19 އާލަމީ ވަބާއާއި ގުޅިގެން ދަށްވެފައިވާ ތެލުގެ ޑިމާންޑް މިހާރު ރަނގަޅުވަމުން އަންނަ ކަމަށާއި، ބާޒާރަށް ތެޔޮ ނެރޭނީ މަޑުމަޑުން ކަމަށެވެ. މި ނިންމުމާއި ގުޅިގެން ތެޔޮ ފީފާއެއްގެ އަގު3އިންސައްތައަށް އިތުރުވެ، މިހާރު ވަނީ 71.34 ޑޮލަަރަށް އަރާފައެވެ.\n30 މިނެޓަށް ކުރިޔަށް ގެންދިޔަ ބައްދަލުވުމަށް ފަހު، އޯޕެކް ޕްލަސް މިނިސްޓަރުން އެއްބަސްވެފައިވަނީ އެ ގުރޫޕުގެ ނިންމުމާއި އެއްގޮތަށް ޖުލައި މަސް ފެށެން ވާއިރަށް މިހާރު ތެޔޮ ބާޒާރަށް ނެރޭ ވަރަށްވުރެ އިތުރުކުރާށެވެ.\nއޯޕެކް ޕްލަސްއިން ތެލުގެ ޑިމާންޑް އިތުރުވެ، ތެޔޮ ވިޔަފާރިއަށް ކުރިމަގު ފެންނަމުން ދާކަމަށް އެއްބަސްވި ނަމަވެސް، މަޑުމަޑުން ތެޔޮ ބާޒާރަށް ނެރެން ނިންމާފައިވަނީ ޖަޕާނާއި އިންޑިއާ ފަދަ ގައުމުތަކުގައި ކޮވިޑުގެ ވޭދަނަތައް އިތުުރުވަމުންދާތީ، އަދިވެސް ބައެއް ގައުމުތަކުގެ ހާލަތު ގޯސްވެ ތެލުގެ ޑިިމާންޑަށް އަސަރު ކުރުމުގެ ފުރުސަތު އޮންނާތީއެވެ.\nމިދިޔަ އަހަރު ތެލުގެ އަގު ވަރަށް ބޮޑަށް ދަށަށް ދިޔައެވެ. ކޮވިޑް ބަލިމަޑުކަމާއި ގުޅިގެން ތެލަށް އޮތް ޑިމާންޑް ދަށްވެގެން ދިޔައިރު ވެސް ސައުދީ އަރަބިއާ ފަދަ ތެޔޮ އުފައްދާ ބޮޑަތި ގައުމުތަކުން ބާޒާރަށް ތެޔޮ ނެރޭ މިންވަރާއި އުފައްދާ މިންވަރު ދަށް ކޮށްފައެެއް ނުވެއެވެ. މިކަމާއި ގުޅިގެން ތާރީހުގައި ވެސް އަގު ދަށްވެފައިނުވާ ވަރަށް ތެލުގެ އަގު ދަށުގައި ވަނިކޮށް އޯޕެކް ޕްލަސްގެ މަޝްވަރާތަކާއި އެއްގޮތަށް ތެޔޮ އުފައްދާ މިންވަރު މަދުކޮށް ތެލުގެ އަގު މަޑުމަޑުން މަތިކުރަމުން ގޮސް އޭރު ދަށްވި ވަރަށް ވުރެ 35 އިންސައްތަ އަގު މަތިކުރިއެވެ.\nތެލުގެ ވިޔަފާރިކުރާ ފަރާތްތަކުން ބުނަމުންދަނީ ގައުމުތަކުގައި ކޮވިޑާއި ގުޅިގެން އަޅާފައިވާ ފިޔަވަޅުތަކަށް ލުއިދީ، އިގްތިސާދު ހިނގައިގަންނަން ފަށާފައިވާތީ ތެލަށް އޮންނަ ޑިމާންޑް މިހާރު އިތުރުވަމުން އަންނަ ކަމަށެވެ.


Hamalaage Sababun Fathuruverikamah Neydhevey Asaru Kuraane: Mausoom - Vaguthu\nމިނިސްޓަރު މައުސޫމް ކ. މާފުށީގައި. --- ފޮޓޯ: ޓޫރިޒަމް މިނިސްޓްރީ\nމި މަހުގެ ހަވަނަ ދުވަހުގެރޭ ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވާހަރަކޮށްލަން ދިން ނިރުބަވެރިހަމަލާއާ ގުޅިގެން ކުރިޔަށް އޮތް ދުވަސްތަކުގައި ރާއްޖެއަށް ޒިޔާރާތްކުރާ ފަތުރުވެރިން، ރާއްޖޭގެ ރައްކާތެރިކަމާއި މެދު ސުވާލު އުފައްދާނެ ކަމަށް ޓޫރިޒަމް މިނިސްޓަރު ޑރ އަހުމަދު މައުސޫމް މިއަދު ވިދާޅުވެއްޖެއެވެ.\nހަރުކަށި ފިކުރަށް ތާއިދު ކުރާ ކަމަށް ތުހުމަތު ކުރެވޭ ބަޔަކު ދިން މިހަމަލާގެ ވާހަކަ ބައިނަލްއަގްވާމީ ނޫސްތަކުގެ ފަލަސުރުހީތަކަށް ވަނީ އަރާފައެވެ. ހަމަލާ ދިން ހިސާބުން ފެށިގެން ކަންތައް ހިނގަމުން ދިޔަގޮތް ދުނިޔޭގެ މަޝްހޫރު ނޫސް އެޖެންސީތަކުން ދިޔައި ބަލައި ހޯދަމުންނެވެ. ނިރުބަވެރިންގެ ހައްޔާކަށް ރާއްޖެވެގެން ހިނގައިދާނެ ކަމުގެ ސުވާލުތަކާއި އެކުއެވެ.\nމައުސޫމް "ވަގުތު" އަށް ވިދާޅުވީ، ދުނިޔެމަތީގެ ސުވަރުގެ ކަމަށް ގިނަ ބަޔަކު ގަބޫލުކުރާ މަންޒިލަކަށް ރާއްޖެވާއިރު ރައްކާތެރިކަމާއި މެދު ސުވާލު އުފެއްދޭނެ ޖާގަދީގެން ނުވާނެ ކަމަށެވެ. އެއީ ކޮވިޑްގެ ރައްކާތެރިކަންވިޔަސް ނުވަތަ ރާއްޖޭގެ އަމާންކަމާއި މެދު ކަމަށްވިޔަސްމެއެވެ. އެއަށް ފަހު މައުސޫމް ވިދާޅުވީ، ކޮވިޑާއި ހެދި ފަތުރުވެރިކަމުގެ ސިނާއަތަށް ލޮޅުން އަރާފައިވާ މި ދަނޑިވަޅުގައި، މި ހަމާލާއެކު ކުރިޔަށް އޮތްތަނުގައި ފަތުރުވެރިކަމަށްވެސް އަސަރުކުރާނެ ކަމަށް ބެލެވޭ ކަމަށެވެ.\n"މި ހަމަލާއާ ގުޅިގެންވެސް ފަތުރުވެރިކަމަށް ކުރިޔަތް އޮތްތަނުގައި އަސަރުކުރާނެ ކަމަށް ބެލެވޭ" މައުސޫމް ވިދާޅުވިއެވެ.\nކުރާނީ ކިހާވަރެއްގެ އަސަރެއްކަމަށް އޭނާ ވިދާޅެއް ނުވެއެވެ. މި ހާދިސާ ހިނގި ފަހުން ކިހާ އަދަދެއްގެ ބުކިންތަކެއް ކެންސަލްވެފައިވޭތޯ ސުވާލުކުރުމުން މައުސޫމް ވިދާޅުވީ، ކުރިން އަންދާޒާކޮށްފައި އޮތް ގޮތާއި ހިލާފަށް މިމަހުގެ ތެރޭގައި ކެންސަލްކޮށްފައިވާ ބުކިންތަކުގެ އަދަދު ގިނަ ކަމަށެވެ. ބުކިން ކެންސަލްކުރާ ސަބަބު ޓްރެވެލް އެޖެންސީތަކުން ހާމަނުކުރާތީވެ އެއީ ނިރުބަވެރިކަމުގެ ހަމަލާއާ ގުޅިގެންނޭ ދަންނަވަން ދަތިކަމަށް ވިދާޅުވިއެވެ.\n"ދެކަމެއް ކަމަށް ލަފާކުރެވެނީ. އެއީ ކޮވިޑްގެ ސަބަބުގެ އިތުރުން ސަލާމަތާއި ރައްކާތެރިކަމާއި ގުޅިގެން" މައުސޫމް ވިދާޅުވިއެވެ.\nނިރުބަވެރިކަމުގެ ބިރަކީ ރާއްޖޭގެ ގައުމީ ސަލާމަތަށް އޮތް ބޮޑު ނުރައްކަލެކެވެ. ދީނީ ގޮތުން ހައްދުފަހަނަ އަޅާފައިވާ މީހުންގެ އަަދަދު ދަނީ ދުވަހެއް ދުވަހަކަށް އިތުރުވަމުންނެވެ. އެއްވެސް ފަސް ޖެހުމެއް ނެތި މީހުންގެ ފުރާނަ ދުއްވާލަން ކެރޭ މީހުން ރާއްޖޭގައި އެބަތިބި ކަމަށް ކޮމިޝަނަރ އޮފް ޕޮލިސް މުހައްމަދު ހަމީދުވެސް ވަނި މީގެ ކުރިން ވިދާޅުވެފައެވެ. އެފަދަ މީހުން ހޯދަން ފުލުހުން ދޭތެރެ ދޭތެރެއިން އެކި ކަހަލަ އޮޕަރޭޝަންސްތައްވެސް ހިންގައެވެ. ނެޝަނަލް ކައުންޓަ ޓެރަރިޒަމް ސެންޓަރު (އެންސީޓީސީ) އިންވެސް ދަނީ ބޭރުގެ އެކި އިދާރާތަކާއި ގުޅިގެންވެސް މަސައްކަތްތަކެއް ކުރަމުންނެވެ. ނަމަވެސް އެކަމަށް އެންމެ އެކަށީގެންވާ ހައްލެއް ނުލިބުމަކީ އާންމުގެ ތެރޭގައި އޮތް ބޮޑު ކަންބޮޑުވުމެކެވެ.\nމެއި 18, 2021 16:10\nއަދިވެސް މީނައަރާ މާފަހުން މިބުނަނީ އަސަރު ކުރާނޭ މިހާރު މަހެއްވީ ކުރީ ކިހާވަރެއްގެ ކޮނަ އަސަރެއްކަންވެސް ބުނާކޖަށެއްނޭގުނު މީކީ ނުކިޔަވާހުރި އަދި ތަޖުރިބާ ނެތްމީހެއްވެސްނޫން އެކަމު ކީއްކުރާނީ ފާޅުގާ ރޯމާދުވާލި ބޮޑުދޮގެއްހަދަން މަޖުބޫރު ކުރުވީމާ ވީގޮތް\nމަޖުބޫރުކަމެއް އޮތީއެއް ނޫން. ހަމަ ނާގާބިލްކަން.\nތިޔަ ތަލާ ބޭކާރު އަގައިން މާއަސަރު ކުރާނެ.ކޮވިޱް ބެކްލޮގް އެކޭ ތިޔަ ކިޔަނީވެސް ފަތުރު ވެރިންނަ އޮލު ވާލަން.ދިވެހިން މިހާރު ޱރ ގެ ދަރަޖަ ނެތަސް ތަންކޮލެ ތަހުޒީބު ވެފަ\nމެއި 18, 2021 16:42\nތިއުޅެނީ ކަލޯމަޝްހޫރުވާނެ ގޮތެއްނޭގިގެން ބޭރުބަޔަކު އަދިތިކަމާނުވެސްއުޅޭ ސިޔާސިގޮތުން ބުރާންތިން މޮޅުވާން ނޫސްތަކުގެ ފަލަސުރިހިއީން ޖާގަހޯދުމައްކޮސްގޮވަނީ ބޮލެއްނެއްބުރުމާއެއްގެ ޖޭބޯ ހިލަގާއިންވިއްކާވައްތަރު.\nގައުމައް ވަރައް ގެއްލުން ތިކަމުން ފޯރާނެ، އެހެޔޮ ކޮވިޑްގެ ސަބަބުން ރާއްޖޭގެ ބޮޑުބައި ނެތި ދިޔަޔަސް ފަތުރުވެރިން ގެނެވޭތޯ ބަލާ ، ހަރުކަށި ފިޔަވަޅު ތަކެއް އަޅައިގެން ކޮވިޑް ކޮންޓުރޯލް ކުރަން އުޅޭތަނެއް ނުފެނޭ. ސަރުކާރުވެއްޖެ އިސްތިއުފާ ދީފަ ކަރަންޓީންވާން.\nރަނގަޅެއްނު ކަލޭމެން އިދިކޮޅުގަތިބެގެން މަގައުމަށް ނާއްނާށޭގޮވީ މިހާރު ﷲމިވަނީ ކަލޭމެންނައް އެތަންދައްކަވާފަ...\nމެއި 18, 2021 17:33\nކޮންމެ ނަމާދަކައް ފަހު ދުޢާ ކުރާހެން ފަތުރުވެރިން ނާދޭޓޮ ދުވާކުރާ އެއިރުން މި ކޮވިޑް ރާއްޖޭން ފިލުވާލަވެނީ\nބަލަ މިހިރަ - - - ކަލެޔަށް އެކަނި ވެގެން މިއުޅޭގޮތް ނޭގެނީ އިންޑިޔާ ވޭރިއަންޓް މިތަނަށް އޮއްސާލީ ތިޔަ ގަމާރުގެ ބެލުން ކުޑަކަމާ ނާޤާބިލުކަމުން މިކަން މިތަނުގެ އެންމެ ގުޑަކުއްޖާވެސް ދަނޭ އެހިސާބުން އެކަކުވެސް ހަމައެއްވެސް ބަޔަކު މިތަނަށް އަންނަން ބޭނުންނުވީ\nމެއި 18, 2021 18:25\nރާއްޖޭގަ އޮންނަ ފަތުރުވެރިކަމަކީ ޙަރާމް ބިޒްނަސްއެއް.\nއެހެންވެ އެ ނެތިދިޔުމަކީ މުސްލިމުންނަށް ހުރި އުފަލެއް.\nވެގެން އުޅޭގޮތެއް އެއްގޮތަކަށްވެސްނޭގެނެ. އިންޑިޔާ ވޭރިއަންޓް ރާއްޖެ އައި ގޮތެއްވެސް ނޭނގެ. ގައިމު ތިޔަވުޒާރައިގެ ސިޔާސީ ބޭފުޅެއް (ސީނިއަރ އެގްޒެކެޓިވް ޑިރެކްޓަރެއް) ޓީވީއަށް އަރާފައި ވަރަށް ބާރަށް ބުނި ރިޒޯޓްތަކުގައި ބަލި ފެތުރެނީ ޓޫރިސްޓުން ފަރާތުން ނޫންކަމަށް. އަންތަރީސްވޭ!


MTCC ge Hunavaru program ah kurimathi lumah hulhuvaalaifi\nއެމްޓީސީސީގެ "ހުނަވަރު" ޕްރޮގްރާމަށް ކުރިމަތިލާން ހުޅުވާލައިފި\nއެމްޓީސީސީގެ ސްޓާފެއް: ހުނަވަރު ޕްރޮގްރާމް އަންނަ މަހު ފެށުމަށް ވަނީ ހަމަޖެހިފައި\nފަންނީ އަދި ހުނަރުވެރި މަސައްކަތްތެރިން ބިނާކުރަން އެމްޓީސީސީން ކުރިއަށް ގެންދާ އެ ކުންފުނީގެ އެޕްރެންޓިސްޝިޕް ޕްރޮގްރާމް "ހުނަވަރު ޓެކްނިކަލް ސްކިލްސް ޑިވެލޮޕްމަންޓް ޕްރޮގްރާމް" އަށް ކުރިމަތިލުމަށް ހުޅުވާލައިފި އެވެ.\nހުނަވަރު ޕްރޮގްރާމަކީ މަސައްކަތުގެ މާހައުލުގައި ފަންނީ ތަމްރީން ލިބިފައިވާ ދިވެހިން ބިނާކުރުމަށް އެމްޓީސީސީން ކުރިއަށް ގެންދާ ޕްރޮގްރާމެކެވެ.\nހުނަވަރު ޕްރޮގްރާމްގެ މަގްސަދަކީ ތަމްރީނާއި ތަޖުރިބާ ލިބިފައި ތިބި މަސައްކަތްތެރި މުއައްޒަފުން އެމްޓީސީސީގެ އެކި ވަޒީފާތަކަށް ހޯދުން ކަމަށް އެކުންފުނިން ބުނެ އެވެ. އެގޮތުން މިއަދު އިއުލާނު ކުރެވުނު ހުނަވަރު ޕްރޮގްރާމްގެ ދަށުން ކޮންސްޓްރަކްޝަން ސައިޓްތަކުގެ އެސިސްޓަންޓް ސުޕަވައިޒަރުންނާއި، މަގު ހެދުމުގެ މަޝްރޫއުތަކަށް ބޭނުންވާ މުވައްޒަފުންނާއި، ވެލްޑިންގެ ދާއިރާއަށް ބޭނުންވާ މުއައްޒަފުން ތަމްރީން ކުރާނެ ކަމަށް އެކުންފުނިން ބުންޏެވެ.\nމިއީ ތިން މަހަށް ކުރިއަށް ގެންދާ ޕްރޮގްރާމެކެވެ. މި ޕްރޮގްރާމްގައި ބައިވެރިވާ ފަރާތްތަކަށް 5000 ރުފިޔާގެ އެލަވަންސެއް ކޮންމެ މަހަކު ދިނުމަށް ވަނީ ނިންމާފަ އެވެ.\nދިރިއުޅޭ ރަށް ނޫން ރަށެއްގައި ޕްރޮގްރާމް ކުރިއަށް ގެންދާނަމަ ހުރުމާއި ކެއުމުގެ ހަރަދުވެސް އެ ކުންފުނިން ހަމަޖައްސައިދޭނެ އެވެ.\nމި ޕްރޮގްރާމުގައި 50 މީހަކު ތަންރީނުކުރާނެ އެވެ. އެއީ ކޮންސްޓްރަކްޝަން ސައިޓްތަކުގެ އެސިސްޓަންޓް ސުޕަވައިޒަރުންގެ މަގާމަށް 30 ފުރުސަތު، މަގުހެދުމުގެ މަޝްރޫއުތަކަށް ބޭނުންވާ މަގާމުތަކަށް 10 ފުރުސަތު އަދި ވެލްޑިންގެ ދާއިރާތަކަށް 10 ފުރުސަތެވެ.\nޕްރޮގްރާމަށް ކުރިމަތިލެވޭ އެންމެ ފަހު ތާރީހަކީ މިމަހުގެ 14 ވަނަ ދުވަހެވެ. އަދި އިންޓަވިއު ކުރުމަށްފަހު ހޮވޭ ބައިވެރިންނާއެކު މި ޕްރޮގްރާމް ރަސްމީކޮށް ފެށުމަށް ހަމަޖެހިފައިވަނީ އަންނަ މަހުގެ 15 ވަނަ ދުވަހު އެވެ.\nއެމްޓީސީސީ އަލީ އާޒިމް ވަޒީފާ + އެޕެރެންޓިސްޝިޕް ޕްރޮގްރާމް\nއެމްޓީސީސީގެ ހުނަވަރު ޕްރޮގްރާމަށް ހުޅުވާލައިފި


Duvasvee meehununaai lha dari main ah VIA gai Mobile checking\nދަރިފުޅާއި މުސްކުޅި މަންމަ ގޮވައިގެން ޗެކިން ކައުންޓަރުގެ ކިޔޫގައި ތިބެން ޖެހުމަކީ ދަތިކަމެކެވެ. އަދި ކޮންމެ މީހަކީ "އޮންލައިން ޗެކިން" ކުރަން އެނގޭނެ މީހަކަށް ވެސް ނުވެދާނެ އެވެ. އެހެންވެ، ރާއްޖޭގެ މައި ވައިގެ ބަނދަރުން މިވަނީ ހާއްސަ އެހީއަށް ބޭނުންވާ މީހުންނާއި އުމުރުން ދުވަސްވީ މީހުން އަދި ކުޑަކުދިން ގޮވައިގެން ދަތުރު ކުރާ މީހުންނަށް "މޮބައިލް ޗެކިން" ގެ ހިދުމަތް ފަށާފަ އެވެ.\nރާއްޖޭގައި އަލަށް ފެށި މި ހިދުމަތް ފަރުމާ ކޮށްފައިވަނީ ހާއްސަ އެހީ އަށް ބޭނުންވާ މީހުންނާއި އުމުރުން ދުވަސްވީ މީހުން އަދި ކުޑަ ކުދިންނާ އެކު ދަތުރު ކުރާ މީހުންނަށެވެ. އެ ފަދަ މީހުން ސެކިއުރިޓީ ޗެކިން ނިންމައި ޓާމިނަލް އަށް އެތެރެވާ ހިސާބުން މޯލްޑިވްސް އެއާޕޯޓް ކޮމްޕެނީ (އެމްއޭސީއެލް) ގެ މުވައްޒަފުން ގޮސް ޗެކިން ކޮށްދޭން އެހީތެރިވާނެ އެވެ. އަދި އެ ފަދަ ފަރާތްތަކުން ޗެކިން ކިޔޫގައި މަޑުކުރާކަށް ނުޖެހޭނެ އެވެ.\nމި ހިދުމަތް ފެށުމުގެ ގޮތުން ސްރީލަންކާ އަށް ދަތުރުކުރި ދިވެހި އާއިލާއެއް ވަނީ ފުރަތަމަ ފަހަރަށް ހިދުމަތް ތަޖުރިބާކޮށްފަ އެވެ. މަންމަ އާއި ކުޑަ ދެކުދިން އަދި އަންހެނުންނާއެކު ދަތުރުކުރި ޒުވާނެއް ބުނީ މިއީ ލިބެގެން ދިޔަ ބޮޑު ފަސޭހައެއް ކަމަށެވެ.\n"ކުރިން ކިޔޫގައި ތިބެން ޖެހުނީމަ ވަރަށް ދަތިވޭ. އެކަމަކު އެމްއޭސީއެލްގެ މި ހިދުމަތުން ވަރަށް ފަސޭހަ ލިބިގެން މިދިޔައީ."\nމި ހިދުމަތް ތައާރަފުކޮށް ދެއްވީ ވީއައިއޭ ފުރާގިމަތައިގައި ބޭއްވި ރަސްމިއްޔާތެއްގައި އިކޮނޮމިކް މިނިސްޓަރު މުހައްމަދު ސައީދު އެވެ.\nމި ސަރަހައްދުގެ މަދު ގައުމެއްގައި ނޫނީ ނުދޭ، ހިދުމަތާ ބެހޭ ގޮތުން، ވީއައިއޭ ހިންގާ އެމްއޭސީއެލްގެ މެނޭޖިން ޑިރެކްޓަރު އާދިލް މޫސާ ވިދާޅުވީ މި ހިދުމަތުގެ ސަބަބުން އިތުރު ފަސޭހަ ތަކެއް ލިބިގެން ދާނެ ކަމަށެވެ.\n"މި ހިދުމަތް ޓާގެޓް ކުރަނީ 65 އަހަރުން މަތީގެ ބޭފުޅުންނާއި އިން-ފެންޓުންނާއި އަދި ވެސް ހާއްސަ އެހީ އަށް ބޭނުންވާ މީހުންނަށް. މިކަން ހިނގާ ގޮތަކީ ސެކިއުރިޓީ ޗެކިން ނިމުމަށްފަހު، ޗެކިން ކައުންޓަކަށް ނުގޮސް ހިދުމަތް ދޭ ގޮތަށް،" އާދިލް ވިދާޅުވި އެވެ.\nއޭނާ ވިދާޅުވީ މި ހިދުމަތް ދޭން ހާއްސަކޮށްފައިވާ އައިޕެޑް ހިފައިގެން އެމްއޭސީއެލްގެ މުވައްޒަފުން ޓާމިނަލް ތެރޭގައި ހަރަކާތެރިވާނެ ކަމަށެވެ.\nހަމައެކަނި އައިސް ގޮނޑީގައި އިށީނދެގެން ތިބެން ޖެހޭނީ. އަޅުގަނޑުމެންގެ ސްޓާފުލް އައިސް ލަގެޖު ކިރުމާއި ހުރިހާ ކަމެއް ކޮށް، ލަގެޖުގެ ޓެގު ވެސް އަޅުވައިދޭނެ. ދެން، އެ ބޭފުޅުން ހަމައެކަނި ދާން ޖެހޭނީ އިމިގްރޭޝަނަށް.\nއެމްއޭސީއެލްގެ މެނޭޖިން ޑިރެކްޓަރު އާދިލް މޫސާ\n"ހަމައެކަނި އައިސް ގޮނޑީގައި އިށީނދެގެން ތިބެން ޖެހޭނީ. އަޅުގަނޑުމެންގެ ސްޓާފުލް އައިސް ލަގެޖު ކިރުމާއި ހުރިހާ ކަމެއް ކޮށް، ލަގެޖުގެ ޓެގު ވެސް އަޅުވައިދޭނެ. ދެން، އެ ބޭފުޅުން ހަމައެކަނި ދާން ޖެހޭނީ އިމިގްރޭޝަނަށް. މި އާ ހިދުމަތަކީ މިދެންނެވި ކެޓަގަރީގެ ބޭފުޅުންނާއެކު ދަތުރުކުރާ އެހެން ބޭފުޅުންނަށް ވެސް މި ހިދުމަތް ލިބިގެންދާނެ،" އާދިލް ވިދާޅުވި އެވެ.\nވީއައިއޭ ތަރައްގީކޮށް ހިތްގައިމު ތަނަކަށް ހެދުމަށް ސަރުކާރުން ދަނީ ބޮޑު ހަރަދެއް ކުރަމުންނެވެ. މިގޮތުން ވީއައިއޭ ތަރައްގީ ކުރުމަށް ބިލިއަނެއްހާ ޑޮލަރުގެ ބޮޑު މަޝްރޫއެއް ދަނީ ހިންގަމުންނެވެ. މި މަޝްރޫއުގެ ދަށުން އާ ރަންވޭއަކާއި އާ އިންޓަނޭޝަނަލް ޕެސެންޖަރު ޓާމިނަލްއެއް އަދި ކާގޯ އާއި ތެޔޮ ރައްކާ ކުރުމުގެ ހިދުމަތް ތައާރަފުކުރާނެ އެވެ.


police academy board gai city council ah thamseel kurevey gothah hadhaanan- raees nasheedh\nއައްޑޫ ސިޓީ ހިތަދޫގައި އިމާރާތް ކުރަމުން އަންނަ ޕޮލިސް އެކެޑަމީ ހިންގާ ބޯޑުގައި އައްޑޫ ސިޓީ ކައުންސިލަށް ތަމްސީލު ކުރެވޭނެ ގޮތް ހައްދަވާނެ ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nރައީސް ނަޝީދު މިހެން ވިދާޅުވީ އަންނަ އޭޕްރިލް މަހު ބޭއްވުމަށް ހަމަޖެހިފައިވާ ކައުންސިލް އިންތިހާބަށް ތައްޔާރުވުމުގެ ގޮތުން “އެޖެންޑާ 19 ރަށަށް” މިނަމުގައި އިއްޔެ ހިތަދޫގައި ބޭއްވުނު އައްޑޫ ސިޓީ ކައުންސިލުގެ މެނިފެސްޓޯ ހެދުމަށް ބޭއްވުނު ހާއްސަ ވޯކްޝޮޕްގައި ވާހަކަފުޅު ދައްކަވަމުންނެވެ.\nރައީސް ނަޝީދު ވިދާޅުވީ ޕޮލިސް އެކެޑެމީ އާއި ގުޅޭގޮތުން ދެކެވެނީ ތަފާތު ވާހަކަތަކެއް ކަމަށެވެ. އެގޮތުން އެކަޑެމީއަށް އަމާޒުކޮށް “ޕޮލިސް އެކެޑެމީ” އާއި “އިންސްޓިޓިއުޓް އޮފް ސެކިއުރިޓީ އެންޑް ލޯ އެންފޯސްމަންޓް ސްޓަޑީޒް” ކިޔަމުންދާކަމަށް ނަޝީދު ވިދާޅުވިއެވެ.\nއެހެންނަމަވެސް އެއީ “އިންސްޓިޓިއުޓް އޮފް ލޯ، އޯޑާ އެންޑް ސްޓްރެޓަޖިކް ސްޓަޑީޒް” ކަމަށް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ، ބޮޑު ސަރަހައްދެއްގައި އިންޑިއާ އިން ތައްޔާރުކުރަމުންދާ އެ ތަނުގެ ބޯޑުގައި ސިޓީ ކައުންސިލްގެ މެމްބަރަކު އިންނަ ގޮތަށް “ވައުދު” ވެވޭނެ ކަމަށާއި، އޭގެ މަގްސަދަކީ ބޮޑު އިންސްޓިޓިއުޓަކަށް އެތަން ބަދަލު ކުރުން ކަމަށެވެ.\nއިންޑިއާ ސަރުކާރުގެ ބެލުމުގެ ދަށުން ހުރިހާ މަސައްކަތަކެއް ކުރިއަށް ގެންދާއިރު، މި މަޝްރޫ އަށް 18 މިލިއަން ޑޮލަރު އިންޑިއާ އިން ހޭދަކުރާ ކަމަށް ފުލުހުން ކުރިން ބުނެފައި ވެ އެވެ. މި މަޝްރޫއު އިއުލާންކުރީ6އޭޕްރީލް 2014 ގަ އެވެ.\nއައްޑޫ ސިޓީން އިތުރު3މީހަކު ކޮވިޑް-19 އަށް ޕޮޒިޓިވް ވެއްޖެއެވެ. މިއާއެކު އައްޑޫން ކޮވިޑަށް ޕޮޒިޓިވްވި މީހުންގެ ...


Chinage' Hihgaimu Canola Dhanduthah - TrendingRED\n30 ނޮވެންބަރ 2017 - 15:00\nޗައިނާގެ ސަދަން ޕްރޮވިންސްގައި ހުންނަ ލުއޯޕިން ކައުންޓީގައި އޮންނަ ރަންގުކުލައިގެ މާތަށް ފޮޅިފައިވާ ކެނޯލާ ދަނޑުތަކަކީ ބަލާމީހަކު އަޖައިބުކުރުވާހާ ފުރިހަމަ ތަނެކެވެ. ކެނޯލާއަކީ އާންމުކޮށް ކައްކާތެޔޮ ހަދަން ބޭނުންކުރާ ގަހެކެވެ. ތެޔޮ ހަދަނީ އެގަހުގެ އޮށުންނެވެ. ކޮންމެ ބަހާރު މޫސުމެއްގައިވެސް ކެނޯލާ ދަނޑުތައް ވަނީ މިގޮތަށް ރަންގުކުލައިން ޖަރީވެފައެވެ.\nމިއީ ދަތުރުވެރިންނާއި ފޮޓޯ ނަގާމީހުންނަށް ވަރަށް މަޤުބޫލު މަންޒިލެކެވެ. ފެބުރުއަރީން ފެށިގެން އޭޕްރީލާއި ހަމައަށް މިދަނޑުތަކުގައި މާތަށް ފޮޅިފައި ހުރެއެވެ. މާތަށް ބެލުމަށް ޝައުގުވެރިވާ މީހުން ގެންގޮސްދޭ ޓުވަ ގައިޑުންވެސް ޗައިނާއިން ހޯދިދާނެއެވެ. ޗައިނާއަށް ދަތުރެއް ކުރާއިރު މިތަން ނުފެނުމަކީ ގެއްލިގެންދާ ހިތްގައިމު ތަޖުރިބާއަކަށް ނޫނީ ނުވާނެއެވެ.


Nukulhedhuntherikan huri faraaiythakaa Faisal bahdhalukoh, mashvaraa kohfi\nނުކުޅެދުންތެރިކަން ހުރި ފަރާތްތަކާ ފައިސަލް ބައްދަލުކޮށް މަޝްވަރާކޮށްފި\nނުކުޅެދުންތެރިކަން ހުންނަ ފަރާތްތަކާއި ފައިސަލް ބައްދަލު ކުރައްވަނީ-- ފޮޓޯ: ޖުމްހޫރީ ޕާޓީ\nނުކުޅެދުންތެރިކަން ހުންނަ ފަރާތްތަކާއި ބައްދަލު ކުރައްވާ އެފަރާތްތަކަށް ދިމާވާ ގޮންޖެހުންތަކާއި ގުޅޭގޮތުން އިދިކޮޅު ކޯލިޝަންގެ ރަނިންމޭޓް ފައިސަލް ނަސީމް މަޝްވަރާ ކުރައްވައިފި އެވެ.\nފައިސަލް ވަނީ ނުކުޅެދުންތެރިކަން ހުންނަ ފަރާތްތަކާއި އެފަރާތްތަކުގެ ބެލެނިވެރިންގެ ރެޕްރެޒެންޓޭޓިވްސްއާ ބައްދަލު ކުރައްވައި އެފަރާތްތަކަށް ހުރި ގޮންޖެހުންތަކާ ގުޅޭގޮތުން މަޝްވަރާ ކުރައްވާފަ އެވެ. މި ބައްދަލުވުން ކުރިއަށް ގެންގޮސްފައިވަނީ ޖުމްހޫރީ ޕާޓީގެ މައި އިދާރާ، މ. ކުނޫޒުގަ އެވެ.\nފައިސަލްއާއެކު ޖުމްހޫރީ ޕާޓީގެ ލީޑަރުގެ މަސްއޫލިއްޔަތު އަދާކުރައްވަމުންދާ ޑރ. ހުސެއިން ރަޝީދާއި އެޕާޓީގެ ބައެއް އިސްވެރިން ބައިވެރިވެފައި ވެއެވެ.\nކުނޫޒްގައި މިރޭ ބޭއްވި ބައްދަލުވުމަށްފަހު ފައިސަލް ވިދާޅުވީ، މިހާރު ހުރި ޗެލެންޖެސް ތަކާއި ދިމާވާ ދަތިތަކާއި އެދަތިތައް ނައްތާލުމަށް މިހާރުން މިހާރަށް ކުރެވެން ހުރި ކަންތައްތަކާ ގުޅޭގޮތުން މަޝްވަރާ ކުރެވި ވާހަކަ ދެކެވުނު ކަމަށެވެ.\n"އަޅުގަނޑުމެން ޔަގީންކަން މިދެނީ އެެސެކްޓާގެ ކަންތައްތައް ވަރަށް ގާތުން އެންމެ މުހިންމުކަން ދީގެން ބަލާނެ ކަމަށް" ފައިސަލް ވިދާޅުވި އެވެ.\nފައިސަލް ވިދާޅުވީ، ރާއްޖޭގެ ހުރިހާ ހިސާބެއްގައިވެސް އެންމެ ޅަފަތުގަ ނުކުޅެދުންތެރިކަން ހުންނަ ކުދިން އައިޑެންޓިފައި ކުރެވި، އެހިސާބުން ފެށިގެން ދެވެންޖެހޭ އެޑިއުކޭޝަންތަކާއި ތެރަޕީތައް ދިނުމާއި ތަފާތު އެކި މަސައްކަތްތައް ދަސްކޮށްދިނުމުގެ ކަންތައްތައް ކުރިއަށް ގެންދާނެ ގޮތްތަކާއި ގުޅޭގޮތުން ވާހަކަދެކެވުނު ކަމަށެވެ.\n"މިކަމުގައި ޕޭރެންޓުންވެސް އެންމެބޮޑަށް ބޭނުންވާނީ އެކުއްޖާގެ އެހުންނަ މިންވަރަކުން އެކުއްޖާއަށް މަސައްކަތްތަކެއް ދަސްކުރެވި ސަސްޓެއިނަބަލް ގޮތެއްގައި އެކަން ކުރިއަށް ގެންދިއުން،" ފައިސަލް ވިދާޅުވި އެވެ.\nފައިސަލް ވިދާޅުވީ، ނުކުޅެދުންތެރިކަން ހުންނަ ފަރާތްތަކަށް ދިމާވާ ގޮންޖެހުންތަކާއި ގުޅޭ ގޮތުން އިތުރަށް ހަރުދަނާ ކުރުމަށް ކުރެވެން ހުރީ ކޮން ކަންތައްތަކެއްތޯ ބަލައި މެނިފެސްޓޯ އިތުރަށް ހަރުދަނާ ކުރާނެ ކަމަށެވެ.\nޖުމްހޫރީ ޕާޓީ ފައިސަލް ނަސީމް ރިޔާސީ އިންތިހާބު 2018


galehiri: ހުވަދޫ ރަންއަޑުގެ ވެރިޔާ މަރިޔަމް ޙިލްމީ\nހުވަދުއަތޮޅު މިހާތަނަށް ދެކިފައިވާ އެންމެރީތި އެންމެ ހިތްގައިމު އަޑުގެ ވެރިޔަކީ ހުވަދުއަތޮޅު ތިނަދޫ ސްޓާރލިންގ މަރިޔަމް ޙިލްމީ (މަރިޔަމްދީދީ) ކަމަށް ވަރަށް ގިނަބަޔަކު ގަބޫލުކުރެ އެވެ. އޭނާ ވަރަށްކުޑައިރު ފެނުމުގެ ޙިއްސަށް ދިމާވި ކަމެއްގެ ސަބަބުން އެ ކަމުގެ އުނިކަމެއް ހުއްޓަސް އެ ޙިއްސުގެ ފުރިހަމަ ބައެއް އޭނާގެ ސިކުނޑިއަށް ވަނީ ގުދުރަތުން ހަދިޔާކުރައްވާފަ އެވެ. ކުޑައިރުއްސުރެ ލަވަޔާއި ރާގަށް ވަރަށްބޮޑު ޝައުގުވެރި ކަމެއް ބެހެއްޓެވުމާ އެކު ލަވައެއް ޅެމެއްފަދަ އެއްޗެއް އެހާ އަވަހަށް ދަސްކޮށްލެއްވުމަކީ ވަރަށް ފަސޭހަ ކަމެކެވެ. އޭނާ ވަރަށް ކުޑައިރު ހިންދީފިލްމް މަދަރ އިންޑިޔާގެ "ނަގަރީ ނަގަރީ" މި ލަވަ ދަސްކުރެއްވި އެވެ.\nތިނަދޫއާއި އެހެން ބައެއް ތަންތާނގައި ބާއްވާ މުހިއްމު ޖަލްސާތަކާއި އެކިއެކި ޙަފުލާތަކުގައި ވެސް ތަފާތު ރާގުތަކުން މަރިޔަމް ޙިލްމީގެ ރީތިއަޑު އިވިފައިވެ އެވެ. ރާއްޖެއަށް މަޝްހޫރު "ފެންމީރުވި ރީތި ރަށޭމީ، ރޫޙުވަނީ ތިނަދޫގަޔޭ" މި ލަވަ މުޅި ރާއްޖެއަށް ތަޢާރަފްކޮށް ދިން އަޑުގެ ވެރިޔަކީ ވެސް މަރިޔަމް ޙިލްމީ އެވެ. އެ ލަވަޔަކީ ތިނަދޫގެ ސްކޫލްތަކުގެ ލަވަ މުބާރާތެއްގައި މަރިޔަމް ޙިލްމީގެ ގާތް ކޮއްކޮއެއް ކަމަށްވާ ތިނަދޫ ޕިންކްރޯޒް ޞަބާޙު ނަޞީރު ކިޔުމަށް ތިނަދޫގެ މަޝްހޫރު ޝާޢިރު އަލިދޯދި އަލްފާޟިލް ޢަބުދުﷲ ޢަފީފު ހެއްދެވި ލަވައެކެވެ.\nއޭގެ މާފަހުން ތިނަދޫ އާބާދީ ފަންސަވީހުގެ އައިޓަމެއްގައި ބޭނުންކުރުމަށް އެ ލަވަޔަށް ބައެއް ބައިތުތައް ޢަފީފު އިތުރު ކުރައްވައި ތިނަދޫ ސަންރޭ އަލްފާޟިލާ ޒާހިދާ އަންވަރު ވެސް އެ ލަވަ ކިޔުއްވި އެވެ.\nތަފާތު މުނާސަބާތަކުގައި ރާއްޖޭގެ މަޝްހޫރު ލަވަކިޔުންތެރިންނާ އެކު މަރިޔަމް ޙިލްމީ ލަވަ ކިޔުއްވި އެވެ. މާލެއާއި ރާއްޖެތެރޭގެ އެކި ރަށްރަށުގެ އެކި ކާނިވާތަކާއި ޙަފްލާތަކުގަ އެވެ. 1968 ގައި ދިވެހިރާއްޖޭގެ ދެވަނަ ޖުމްހޫރީ ވެރިކަން ފެށުމުގެ މުނާސަބާގައި މާލޭގައިބޭއްވި ކާނިވަލެއްކަމަށްވާ "ސިލްވަރ ނައިޓްސް" ކާނިވަލުގެ ސްޓޭޖުން މާލޭ ޒަމާނީ މިއުޒިކްކްލަބްގެ ބޭންޑާއެކީ މަރިޔަމް ޙިލްމީ ކިޔުއްވި ލަވަޔަކުން ބެލުންތެރިންނާއި އެހުންތެރިންގެ ގިނަބަޔަކަށް އެންމެބޮޑު އަސަރެއްކުރުވައި ރޮއްވާލީ ލޯފަންކުއްޖެއްގެ ހިތުގެ ސާބިތު ކަމުންނެވެ. "ތިޔަބުނާ ރޫޙީ އުފާތައް ސިފަ މަށަށް ކޮށްދޭނުހޭ؟" ދަރިފުޅަކު އޭނާގެ މަންމައާއި ކުރި ސުވާލުތަކެއްގެ ސަބަބުންނެވެ.\n"ތިޔަބުނާ ރޫޙީ އުފާތައް ސިފަ މަށަށް ކޮށްދޭނުހޭ؟" މިލަވައިގެ ޝާޢިރާ އަންނަބީލާ އަލްމަރުޙޫމާ އާމިނަތު ޙުސައިން އެ ތާނގައި އިންނެވުމުން އޭނާގެ ލޯފުޅުން އެ ވަގުތު ކަރުނަފޮދު އޮހިގެންދިޔަ އެވެ. އެއީ އޭގެ އެތައް އަހަރެއްގެ ކުރިން ލޯފަންކުއްޖަކާ މެދު އެ ކަމަނާގެ ހިތްޕުޅުގައި އުފެދުނު ޚިޔާލީ ޝުޢޫރެއްގައި ގުދުރަތުގެ ފިހިން ޙަގީގީކުލަ ޖެހިގެން ދިޔަ ފުރިހަމަ ކަމުންނެވެ.\nދިވެހިރާއްޖޭގެ ކީރިތި މަހާރަދުން ޖަލާލަތުލްމަލިކު މުޙައްމަދު ފަރީދުގެ އެދިވަޑައިގަތުމަކަށް ރަސްކަމުގެ ގަނޑުވަރުގައި އެ ރަދުންގެ އަރިހުގައި ވެސް މަރިޔަމް ޙިލްމީ ވަނީ ލަވަ ދަންނަވާފަ އެވެ. އެއީ އެ ރަދުންގެ ރަސްކަމަށް 13 އަހަރު ފުރުމުގެ މުނާސަބާގައި ތިނަދޫގައި ކިޔާފައިވާ ލަވައެކެވެ. ތިނަދޫގެ މަޝްހޫރު ޝާޢިރު އަލިދޯދި ޢަބުދުﷲ ޢަފީފު ހައްދަވާފައިވާ "ޝުކުރޭ ފޮނުވާނީ ވެދުމޭ މިކުރާނީ" މި ލަވަ އެވެ. އެހެންނަމަވެސް މި ލަވަ ރަދުންގެ އަރިހުގައި ދެންނެވުނީ އެ ރަދުންގެ ރަސްކަމަށް 15 އަހަރުފުރުނު ރޭގަ އެވެ.\nލަވަ ދެންނެވީމާ "ތިޔައީ މި މުނާސަބާއަށް ތައްޔާރުކުރި ލަވައެއްތޯ؟" ރަދުން އެއްސެވި އެވެ. ޖަވާބުގައި މަރިޔަމް ޙިލްމީ ދެންނެވީ "މިއީ ރަސްކަމަށް 13 އަހަރު ފުރުމުގެ މުނާސަބާގައި ތިނަދޫގައި ކިޔާފައިވާ ލަވައެއް"ކަމަށެވެ.\n1974 ގައި އޮލިމްޕަސް ސްޓޭޖުގައި އޭރުގެ މަޝްހޫރު މިއުޒިކް ބޭންޑް "އޮލިމްޕިއަންސް" އާ އެކު ވެސް މަރިޔަމް ޙިލްމީ ވަނީ ލަވަ ކިޔުއްވާފަ އެވެ. އަދި ހަވަރުތިނަދޫ ސްޕޯރޓްސް ކްލަބުން 1972 ވަނަ އަހަރު ތިނަދޫގައި ބޭއްވި "ސްޕޯރޓްސް" ކާނިވަލާއި، 1973 ވަނަ އަހަރު އައްޑުއަތޮޅު ހިތަދޫގައި ބޭއްވި "ނައިންޓީ ނައިޓްސް" ކާނިވަލުގައި މާލޭގެ "ދަ ކޯބްރާޒް" ބޭންޑާ އެކު ވެސް ރާއްޖޭގެ އޭރުގެ މަޝްހޫރު ލަވަކިޔުންތެރިންނާ އެކީ މަރިޔަމް ޙިލްމީ ވަނީ ލަވަ ހުށަހަޅުއްވާފަ އެވެ.\nމަރިޔަމްޙިލްމީ ކިޔުއްވާފައިވާ ގިނަ ލަވަތައް ހައްދަވާފައި ވަނީ ތިނަދޫ އަލިދޯދި އަލްފާޟިލް ޢަބުދުﷲ އަފީފެވެ. ތިނަދޫގެ މަޝްހޫރު ޝާޢިރާ އަލްފާޟިލާ ރަޝީދާ އިބްރާހީމްގެ ގިނަ ލަވަތަކެއް ވެސް މަރިޔަމް ޙިލްމީ ވަނީ ކިޔުއްވާފަ އެވެ. ދެން އެހެން ބައެއް ޝާޢިރުންގެ ލަވަތައް ވެސް އޭނާ މަދުން ކިޔުއްވި އެވެ.\nހަވަރުތިނަދޫ ސްޕޯރޓްސް ކްލަބްގެ މިޔުޒިކް ބޭންޑްގެ އެންމެ ވިދުންގަދަ ދުވަސްވަރަކީ މަރިޔަމް ޙިލްމީ އެ ބޭންޑަށް ބައެއް ލަވަ ކިޔުއްވާދެއްވި ދުވަސްވަރެވެ. އެ ދުވަސްވަރު މާލެ ފިޔަވައި ރާއްޖެތެރޭގެ އެންމެ މަޝްހޫރު ބޭންޑެއްގެގޮތުގައި މަޝްހޫރު ލަވަކިޔުންތެރިޔާ މަސްއޮޑި އަލްފާޟިލް އިބްރާހީމް ޙަމްދީ ފާހަގަކުރައްވާ ބޭންޑަކީ ވެސް ހަވަރުތިނަދޫ ސްޕޯރޓްސް ކްލަބްގެ މިޔުޒިކް ބޭންޑެވެ. އެކަމުގެ އެންމެބޮޑު ސަބަބަކީ މަރިޔަމް ޙިލްމީގެ ރަންއަޑާއި އެ ބޭންޑާއި ގުޅިފައިވުމެވެ. އެ ބޭންޑަކީ އިބްރާހީމް ޙަމްދީއާއި މާލޭ ޒަމާނީ މިޔުޒިކްގެ ހުނަރުވެރި ފަންނާނުންގެ އިރުޝާދާއި ތަމްރީން ލިބިފައިވާ ބޭންޑެކެވެ.\nމި ބޭންޑުގެ ގިނަ ލަވަތައް ހައްދަވާ ދެއްވާފައި ވަނީ ތިނަދޫގެ އޭރު ވެސް މިހާރު ވެސް މަޝްހޫރު މޮޅު ދެ ޝާޢިރުންނެވެ. ޢަބުދުﷲ ޢަފީފާއި، އަދި ރަޝީދާ އިބްރާހީމެވެ. މި ބޭފުޅުން ތިނަދޫގައި ވަޑައިގެން ނޫޅުއްވާ ވަގުތުތަކުގައި މިއުޒިކް ބޭންޑަށް އެހެންގޮތެއް ނެތީމާ، ކުރަކިކޮށް ވިޔަސް ލަވައިގެރާގަށް ފެތޭހެން މާލޭ ބަހުރުވައިން ނޫނީ ތިނަދޫ ބަހުރުވައިން ކޮންމެވެސް އެއްޗެއް ކިޔޭތޯ އެ ދުވަސްވަރު އަޅުގަނޑު ވެސް ބަލައިފައިވާނެ އެވެ. ނަމަވެސް އަޅުގަނޑަކީ ޝާޢިރެއް ނޫނީމެވެ. އެނގޭވަރަކީ ޝާޢިރުންނަކީ ކޮބައިކަމެވެ.\nމަރިޔަމްޙިލްމީ އަކީ ލަވަކިޔުމުގެ ރޮނގުން 1982 ވަނަ އަހަރު ޢާއްމު ޚިދުމަތުގެ އިނާމު ޙާޞިލްކުރެއްވި ފަރާތެކެވެ. އަދި އޭނާވަނީ ރާއްޖޭގެ ކުރީގެ ރައީސުލް ޖުމްހޫރިއްޔާ އަލްއުސްތާޛު މައުމޫން ޢަބުދުލް ޤައްޔޫމުގެ އަރިހުގާ ވެސް ލަވަ ދަންނަވައިފަ އެވެ.\nމަރިޔަމް ޙިލްމީގެ އަޑު އައްސަވައިލެއްވުމަށް:\nލަވަހެއްދެވީ: އަލްފާޟިލް ޢަބުދުﷲ ޢަފީފު އަލިދޯދި/ ގދ. ތިނަދޫ\nމިޔުޒިކް: އަލްފާޟިލް އަޙުމަދު އަންވަރު ސަންރޭ/ ގދ. ތިނަދޫ


މިއިދާރާގެ ލޯންޗްގައި އަޅާފައިވާ2އިންޖީނު ސިޓީލާ ނީލަމުގައި ވިއްކާލުން\nމި އިދާރާގެ ލޯންޗް "މަތިފަޅު" ގައި އަޅާފައިވާ2އިންޖީނު ސިޓީލާ ނީލަމުގައި ވިއްކާލުން.\nމި އިދާރާގެ ލޯންޗް "މަތިފަޅު" ގައި އަޅާފައިވާ2އިންޖީނު ސިޓީލާ ނީލަމުގައި ވިއްކާލަން ބޭނުންވެއެވެ.\n2 އިންޖީނު ޔަމަހާ އައުޓްބޯޑު 200 ހޯސްޕަވަރ4ސްޓްރޯކް\nއެޅިފަހުން ވީ މުއްދަތު:7އަހަރު\nއިންޖީނު އޯވަހޯލް ކުރި ތާރީޚު: 10 ޖޫން 2012\nއޯވަހޯލަށް ފަހު ބޭނުން ކުރި މުއްދަތު: 880 ގަޑިއިރު\nމިހާރުގެ ހާލަތު ނުދުއްވާތާ 1 އަހަރު ވުމުގެ ސަބަބުން ސްޓާޓްކުރަން ދަތިވުމާއި، ސްޕީޑް ނުލިބުން.\n2 އިންޖީނު ހުންނާނީ އެމް. ޓީ. ސީ. ސީ ތިލަފުށީ ސައިޓުގައެވެ. އިންޖީނު ބައްލަވަން ބޭނުންފުޅުވާ ފަރާތްތަކުން އެސައިޓަށް ވަޑައިގެން 7612483 އަށް ގުޅުއްވުމުން ބެއްލެވޭނެ އިންތިޒާމު ހަމަޖައްސައިދެވޭނެއެވެ.\n2 އިންޖީނުގެ ނީލަން ފެށޭ އަގަކީ 100،000.00 (އެއްލައްކަ) ރުފިޔާ އެވެ. އަގައް އިތުރު ކުރެވޭނީ މަދުވެގެން 5،000.00 (ފަސްހާސް) ރުފިޔާ.\nނީލަން ފަށާ ތާރީޚު:17 ނޮވެންބަރު 2015 ނިންމާ ތާރީޚު: 05 ޑިސެމްބަރ 2015 ދުވަހުގެ ރޭ 00:00 އައެވެ.\nވީމާ، މި ނީލަމުގައި ބައިވެރިވެލައްވަން ބޭނުންފުޅުވާ ފަރާތްތަކުން މި ނީލަން ކިއުމަށް ތައްޔާރު ކުރެވިފައިވާ "ނީލަންކިއުމުގެ އުސޫލު" ގައިވާ ގޮތުގެމަތިން ނީލަމުގައި ބައިވެރިވެލައްވަމުން ގެންދެވުން އެދެމެވެ.\nމި ނީލަމުގައި ބައިވެރިވެލައްވަން ބޭނުންފުޅުވާ ފަރާތްތަކުން ނީލަންކިއުމުގެ އުސޫލުގައިވާ ނަމޫނާ ސިޓީއާ އެއްގޮތަށް ސިޓީލިޔުއްވައި ފޮނުއްވާނީ މި އިދާރާގެ އިމެއިލް: [email protected] އަށް ނުވަތަ މި އިދާރާގެ 6720017 ނަންބަރު ފެކްސް އަށެވެ.\nނީލަންކިއުމުގެ އުސޫލު މި އިދާރާގެ ވެބްސައިޓް www.meem.gov.mv އިން ޑައުންލޯޑު ކުރެވޭނެއެވެ.\nހުށަހަޅުއްވާ އަގުތައް އާންމުކުރުން\nނީލަމަށް ހުށަހަޅަމުންދާ އަގުތައް ކަނޑައެޅިފައިވާ އުސޫލުގައިވާ ގޮތުގެމަތިން މިއިދާރާގެ ވެބްސައިޓް: www.meem.gov.mv ގައި ކޮންމެ ދުވަހަކުވެސް ހުށަހަޅުއްވާފައިވާ އެންމެ މަތީއަގު ފެންނާނެހެން ޝާއިޢު ކުރެވިފައި ހުންނާނެއެވެ.\nނީލަން ނިންމަން ކަނޑައަޅާފައިވާ ތާރީޚުގައި ހުށަހަޅުއްވާފައިވާ އެންމެ މަތީ އަގަކީ އެކަށީގެންވާ އަގެއްނަމަ އެއަގު ހުށަހެޅުއްވި ފަރާތަކަށް ނީލަން ނިންމައިލެވޭނެއެވެ.\nވީމާ، މިކަން ޢާންމުކޮށް އަންގާ އިއުލާން ކުރީމެވެ.\n03 ޞަފަރު 1437\n15 ނޮވެންބަރު 2015\nޕަބްލިޝްކުރި ތާރީޚު: 19 ނޮވެންބަރު 2015\nސުންގަޑި: 05 ޑިސެންބަރު 2015 0000


JSC badhalu kuran laheh nuvey: Raees Nasheed | Jazeera\tޖޭއެސްސީ ބަދަލު ކުރަން ލަހެއް ނުވޭ: ރައީސް ނަޝީދު - Jazeera\nޖޭއެސްސީ ބަދަލު ކުރަން ލަހެއް ނުވޭ: ރައީސް ނަޝީދު\nނާޒިމް ހަސަން November 19, 2020 118 views0\nޖުޑީޝަލް ސާވިސް ކޮމިޝަން (ޖޭއެސްސީ)ގެ ފޯމޭޝަން ބަދަލު ކުރަން ލަހެއް ނުވާނެ ކަމަށް އެ ކޮމިޝަންގައި ވެސް އިންނަވާ ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nޖޭއެސްސީއަކީ ސިޔާސީ ނުފޫޒު އޮންނަ ތަނެއް ކަމަށް އެމްޑީޕީއިން މީގެކުރިން ވަރަށް ބޮޑަށް ތުހުމަތު ކުރެއެވެ. އަދި އެ ތަން ތަރުތީބުވެފައިވާ ގޮތް ބަދަލު ކުރާނެ ކަމަށް ވައުދުވެފައިވެއެވެ. ސަރުކާރުގެ އެޖެންޑާގައި ވެސް އެކަން ހިމަނާފައިވެއެވެ.\nނަމަވެސް އިދިކޮޅުގެ މެންބަރަކު ޖޭއެސްސީ ބަދަލު ކުރަން ގާނޫނު އަސާސީއަށް އިސްލާހު ހުށަހެޅުމުން އެމްޑީޕީ މެންބަރުންގެ ވޯޓާއެކު އެ މައްސަލަ ވަނީ މަޖިލީހުން ބޭރުކޮށްލާފައެވެ.\nމިއަދު މަޖިލީހުގެ އިދާރާގައި ބޭއްވި ނޫސްވެރިންގެ ބައްދަލުވުމުގައި ރައީސް ނަޝީދު ވިދާޅުވީ ޖޭއެސްސީ ބަދަލު ކުރުމަކީ އެމްޑީޕީގެ ވައުދެއް ކަމަށާއި އެކަން ކުރާނެ ކަމަށެވެ. އެކަން ކުރުމަށް އަދި ލަހެއް ނުވާ ކަމަށެވެ.\n"އަޅުގަނޑުމެންގެ ފަސް އަހަރުގެ ތެރޭގައި އެކަން ކުރާނެ، އެއީ އަޅުގަނޑުގެ ޝައްކު ހިނގާ ކަމެއް ނޫން،" ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ ޖޭއެސްސީ މިހާރު އޮތް ގޮތާއެކު ވެސް މިހާރު ރަނގަޅު، ބޭނުންތެރި މަސައްކަތްތަކެއް ކުރަމުން އަންނަ ކަމަށެވެ. މިހާރު ޖޭއެސްސީއާމެދު މީހުންގެ އޮންނަ ނުތަނަވަސްކަމަކީ ފަނޑިޔާރުންނާއެކު އޮންނަ ނުހައްގު ގުޅުންތައް ނުބޭއްވޭތީ އޮންނަ ނުތަނަވަސްކަމެއް ކަމަށެވެ.\nމިހާރު ފަނޑިޔާރެގެއާ ގުޅޭ ގޮތުން ހުރި ޝަކުވާތައް ވަރަށް މަދު ކަމަށާއި އެއީ އުފާ ކުރައްވާ ކަމެއް ކަމަށް ރައީސް ނަޝީދު ވިދާޅުވިއެވެ. މިހާރު ގިނަ ފަނޑިޔާރުންނަކީ ވަރަށް ތެދުވެރި ވަރަށް އިހުލާސްތެރި ވަރަށް ރަނގަޅަށް ޝަރީއަތުގެ ކަންކަން ބަލަހައްޓަވާ ފަނޑިޔާރުން ކަމަށް ވެސް ވިދާޅުވިއެވެ.


Roadha mahu Enmme Gina Vegen Kiyavaadheveynee4Gadi Irah - Vaguthu\nރޯދަ މަހު އެންމެ ގިނަވެގެން ކިޔަވާދެވޭނީ ހަތަރު ގަޑިިއިރު\nއޯޓިޒަމްއަށް ހޭލުންތެރިކުރުމުގެ ދުވަހާއި ގުޅިގެން އަމީނިއްޔާ ސްކޫލްގައި ކުރިއަށްގެންދިޔަ ހަރަކާތުގެ ތެރެއިން - ވަގުތު ފޮޓޯ: އިބްރާޙިމް ޝާބިލް\nރަމަޟާން މަހު އެންމެ ގިނަވެގެން ކިޔަވާދެވޭނީ ހަތަރު ގަޑިިއިރުކަމަށް ކަނޑައަޅައި ސާރކިޔުލާއެއް ނެރެފިއެވެ.\nއެޑިޔުކޭޝަން މިނިސްޓްރީން ނެރުނު ސާރކިޔުލާގައި ބުނެފައިވާގޮތުގައި، ހެނދުނު ދަންފަޅި ނޫނީ އެއް ދަންފަޅިއަކަށް ކިޔަވާނަމަ ކިޔަވައިދޭން ފެށޭނީ 8:40 އާ 9:00 ޖަހާއިރުއެވެ. އަދި މެންދުރު ފަހު ދަންފަޅި ނަމަ ހެނދުނު 11:30 އިން މެންދުރު 13:00 ދެމެދުގެ ވަގުތެއް މެންދުރު ނަމާދަށް ވަގުތު ދެވޭނެހެން ސްކޫލުން މެންދުރު ފަހު ދަންފަޅި ފެށޭނެހެން ހަމަޖެއްސިދާނެކަަމަށްވެސް އެ ސާރކިޔުލާގައި ވެއެވެ.\nއަދި ކިޔަވާދިނުމުގެ ވަގުތު ހަމަޖައްސާނީ މެންދުރު ފަހު 15:00 ކުރިންކަމަށްވެސް އެ ސާރކިޔުލާގައި ވެއެވެ.\nދަންފަޅީގެ ދިގުމިންތަކަށް ބަލާއިރު LKG އިން UKG އަށް ކިޔަވާދެވޭނެ އެންމެ ދިގުމަނަކީ އެއްގަޑި އިރާއި 30 މިނިޓެވެ. އަދި 1 އިން7އަށް ކިޔަވާދެވޭނެ އެންމެ ދިގުމިނަކީ ދެ ގަޑިއިރާގައި 30 މިނިޓެވެ. އަދި 8 އިން 10 އަށް ކިޔަވާދެވޭނީ ތިން ގަޑިއިރުކަމަށް ކަނޑައަޅާފައިވާއިރު، 11 އަދި 12 އަށް ހަތަރު ގަޑިއިރު ހަމަޖެއްސިދާނެކަމަށް އެ ސާރކިޔުލާގައި ވެއެވެ.\n"އެއް ދަންފަޅިއަކަށް ކިޔަވާދިނުމަށް ހަމަޖެހިފައިވާ ސްކޫލްތަކުގައި ޖުމްލަ4ގަޑިއިރަށްވުރެ އިތުރު ނުވާނެ ގޮތަށް، ދަރިވަރުންގެ އުމުރަށް ބަލައިގެން، މަތީގައި ބަޔާންކުރެވިފައިވާ އަދަދަށްވުރެ ކިޔަވަދޭ ވަގުތު ސްކޫލަށް އިތުރު ކުރެވިދާނެއެވެ". އެ ސާރކިޔުލާގައި ވެއެވެ.\nއެ ސާރކިޔުލާގައި ވާގޮތުގައި، ރަމަޟާން މަހުގައި ކޮންމެ ޕީރިއަޑެއްގެ ދިގުމިނަކީ 30 މިނިޓާއި 45 މިނިޓާ ދެމެދުގެ ވަގުތެކެވެ. އެ ޕީރިއަޑެއް ދެމިގެންދާނެ މުއްދަތު ސާރކިޔުލާގައިވާގޮތުގެ މަތިން ސްކޫލުން ހަމަޖެއްސިދާނެއެވެ.\nއަދި މިހާރު ސާރކިޔުލާގައި ބަޔާންކޮށްފައިވާގޮތުގެ މަތިން ޓައިމްޓޭބަލްތައް ހެދުމަށް ސްކޫލްތަކަށް ވަނީ އަންގާފައެވެ.\nއޭޕްރީލް 9, 2018 17:18\nރަމަޟާން މަހު ސްކޫލްތައް ބަންދު ކުރަން ފެންނަނީ ނޫނީ ހަމަ އެކަނި ޤުރުއާން ކިޔަވާދޭގޮތައް ހަދަންވީ\nއޭޕްރީލް 9, 2018 19:38\nޔެސް ޔެސް ޔެސް ޔެސް ޔެސް ޔެސް ޔެސް\nއޭޕްރީލް 9, 2018 20:03\nބަންދުކުރަން ޕެޓިޝަނެއް ހުށަހަޅާ\nއޭޕްރީލް 9, 2018 23:31\nރަމްލޯން މަހުވެސް ހަމަ އެހެން މަސްތައް ފަދައިން ދެބަނޑަށް ކައިގެން ކިޔަވަން ފެނޭ. ބޭކާރު ގޮތުގަ އުމުރު ހުސްކޮށްލުމުގެ މާނައެއް ނެތް


Kulhudhuhfushee skooluthakah miaharu alah 42 teecharun gulhihje\nކުޅުދުއްފުށީ ސްކޫލުތަކަށް މިއަހަރު އަލަށް 42 ޓީޗަރުން ގުޅިއްޖެ\nކުޅުދުއްފުށީ ސްކޫލުތަކަށް މިއަހަރު އަލަށް 42 ޓީޗަރުން ގުޅިއްޖެ އެވެ. މިއަހަރުގެ ދިރާސީ އަހަރުގެ ކިޔެވުން ފެށުނުއިރު ކުޅުދުއްފުށީގެ ހުރިހާ ސްކޫލަކަށްވެސް ޓީޗަރުން ވަނީ ހަމަވެފަ އެވެ.\nއެގޮތުން ހދ އަތޮޅު ތައުލީމީ މަރުކަޒަށް މިއަހަރު އަލަށް 24 ޓީޗަރުން ގުޅިފައިވާއިރު އެސްކޫލުގައި ޖުމްލަ 102 ޓީޗަރުން ހަރަކާތްތެރިވާނެ އެވެ. އަފީފުއްދީން ސްކޫލުގައި މިއަހަރު 81 ޓީޗަރުން ހަރަކާތްތެރިވާއިރު 16 ޓީޗަރުންނަކީ އަލަށް ގުޅުނު ޓީޗަރުންނެވެ.\nޖަލާލުއްދީން ސްކޫލާ މިއަހަރު2ޓީޗަރުން އަލަށް ގުޅުނުއިރު ޖުމްލަ 42 ޓީޗަރުން އެސްކޫލުގައި ކިޔަވާދެއްވުމުގައި ހަރަކާތްތެރިވާނެ އެވެ. އަމީރު އަމީން ސްކޫލާ މިއަހަރު ފެށުނުއިރު އަލަށް ޓީޗަރެއް ނަގާފައިއެއް ނުވެ އެވެ. އެސްކޫލުގައި ޖުމްލަ 14 ޓީޗަރުން ހަރަކާތްތެރިވާނެ އެވެ.\nމިއަހަރު ޖުމްލަ ކުޅުދުއްފުށީ ސްކޫލުތަކުގައި 239 ޓީޗަރުން، 2736 ދަރިވަރުންނަށް ތައުލީމު ފޯރުކޮށްދިނުމަށް ކުޅުދުއްފުށީގައި ހަރަކާތްތެރިވާނެ އެވެ.\nމިއަހަރު މުޅި ރާއްޖޭގެ ސްކޫލްތަކުގައި ކިޔަވާ ދެއްވުމުގައި 9800 ޓީޗަރުން ހަރަކާތްތެރިވާނެ އެވެ. މީގެ ތެރެއިން ދިވެހި މުދައްރިސުންގެ އަދަދަކީ 7900 އެވެ. ބިދޭސީ ޓީޗަރުންގެ ގޮތުގައި 1900 މުދައްރިސުން ރާއްޖޭގެ ސްކޫލްތަކުގެ މި އަހަރު ކިޔަވާދޭނެއެވެ.


Eid gai Kashmir muslimun ah hihdhathi kan\nއީދުގައި ކަޝްމީރު މުސްލިމުންނަށް ހިތްދަތިކަން\nކަޝްމީރުގެ މުސްލިމް އަންހެނުންތަކެއް-\nއިންޑިއާގެ ސްޓޭޓެއް ކަމަށްވާ ކަޝްމީރުގެ ރައްޔިތުންނަށް ލިބިދޭ ހާއްސަ އިމްތިޔާޒުތައް އުވާލާގޮތަށް ގަރާރު ފާސްކުރުމުން، އުފެދިފައިވާ ހަމަނުޖެހުންތަކުގެ ސަބަބުން އެ ސްޓޭޓުގެ މުސްލިމުންނަށް އެމީހުންގެ އާއިލާ މީހުންނާ ބައްދަލު ނުކުރެވި އީދުގެ އުފަލުން މަހްރޫމްވެއްޖެ އެވެ.\nކަޝްމީރު ރައްޔިތުންނަަށް ލިބިދޭ ހާއްސަ އިމްތިޔާޒުތައް އުވާލުމާ ގުޅިގެން މުސްލިމުން ހަމަނުޖެހުން ހިންގާ ކަމަށް ބުނެ ކަޝްމީރުގައި ވަނީ ކާފިއު އިއުލާންކޮށްފަ އެވެ. އަދީ މުވާސަލާތީ ހިދުމަތް ދިނުންވެސް މުޅީހެން ހުއްޓާލާފަ އެވެ. ފޯނު މެދުވެރިކޮށް އާއިލާ މީހަކަށް ގުޅާލެވެނީ ކަޝްމީރުގެ މުސްލިމުން ނޫޅޭ ހިސާބަކަށް ގޮސްގެންނެވެ.\nއިންޑިއާގެ ރައީސް ރާމް ނާތު ކޯވިންދުގެ އެ ނިންމުމާ ދެކޮޅަށް ހަދާ ކަޝްމީރުގެ މުސްލިމުންނާ ދެކޮޅަށް އިންޑިއާ ސިފައިންގެ 10،000 މީހުން ވަނީ ހުރިހާ ގާނޫނީ ބާރުތަކެއް ލިބިދޭ ގޮތަށް ކަޝްމީރަށް މައި ސަރުކާރުން ފޮނުވާފަ އެވެ. މި ބާރުގެ ދަށުން އިންޑިއާ ސިފައިން ވަނީ ކަޝްމީރުގެ މުސްލިމް ސިޔާސީ ލީޑަރުން ސިއްރު ތަނެއްގައި ބަންދު ކޮށްފަ އެވެ.


ޑޯނަރު: މަލްޓިޕަލް ޑޯނާރސް\nޖުމްލަ މަޝްރޫއުގެ އަދަދު: 20\nހޮޅި ވަޅުލުމުގެ މަސައްކަތް ކުރިއަށްދަނީ. އެޑްމިންގ ބިލްޑިންގެ 82% މަސައްކަތް ނިމިފައި.\nއެޑްމިން ބިލްޑިންގގެ 87% މަސައްކަތް ނިމިފައި. ހޮޅި ވަޅުލުމުގެ މަސައްކަތް ކުރިއަށްދަނީ\nޑީޓެއިލްޑް ޑިޒައިންގެ 100% އަދި އެޑްމިން ބިލްޑިންގ ގެ 90% ނިމިފައި\nސިއޯޓްފޯލް، ޕަމްޕް ސްޓޭޝަން އަދި ގްރެވިޓީ ނެޓްވޯކް މަސައްކަތް ކުރިޔަށްދަނީ. ފެނުގެ ނެޓްވޯކް ސްޓޯރޭޖް ޓޭންކް އަދި ޕްރެޝަރ ލައިން އެޅުމުގެ މަސައްކަތް ކުރިޔަށްދަނީ. އެޑްމިން ބިލްޑިންގގެ 85% މަސައްކަތް ނިމިފައި\nއާރް އޯ ބިލްޑިންގ ފިނިސިންގ މަސައްކަތް ކުރިއަށްދަނީ ބޯހޯލް މަސައްކަތް ކުރިއަށްދަނީ މަގުމަތީ ހޮޅިތަށް ވަޅުލުމުގެ މަސައްކަތް ކުރިއަށްދަނީ.\nއަމަލީ މަސައްކަތް ކުރާނެ ފަރާތެއް ހޯދުމަށް 15 ނޮވެމްބަރު 2020ގައި ކުރެވުނު އިޢުލާނަށް އެކަށީގެންވާ ތަރުޙީބެއް ލިބިފައިނުވާތީ، 15 ފެބްރުވަރީ 2021 އަލުން އިޢުލާނު ކުރެވިފައި. ބީލަން ހުޅުވުން 10 މާރިޗް 2021ގައި. އިވެލުއޭޝަން މަރުހަލާ ނިމި 26 ޖޫން 2021ގައި މަޝްރޫޢު އެވޯޑް ކުރެވިފައި.\nއަމަލީ މަސައްކަތް ކުރާނެ ފަރާތެއް ހޯދުމަށް 15 ނޮވެމްބަރު 2020ގައި ކުރެވުނު އިޢުލާނަށް އެކަށީގެންވާ ތަރުޙީބެއް ލިބިފައިނުވާތީ، 15 ފެބްރުވަރީ 2021 އަލުން އިޢުލާނު ކުރެވިފައި. ބީލަން ހުޅުވުން 10 މާރިޗް 2021ގައި ބީލަންހުޅުވައި އިވެލުއޭޝަން މަރުހަލާގައި.\nއަމަލީ މަސައްކަތް ކުރާނެ ފަރާތެއް ހޯދުމަށް 15 ނޮވެމްބަރު 2020ގައި ކުރެވުނު އިޢުލާނަށް އެކަށީގެންވާ ތަރުޙީބެއް ލިބިފައިނުވާތީ، 15 ފެބްރުވަރީ 2021 އަލުން އިޢުލާނު ކުރެވިފައި. ބީލަން ހުޅުވުން 17 މާރިޗް 2021ގައި. އިވެލުއޭޝަން މަރުހަލާގައި.\nއަމަލީ މަސައްކަތް ކުރާނެ ފަރާތެއް ހޯދުމަށް 15 ނޮވެމްބަރު 2020ގައި ކުރެވުނު އިޢުލާނަށް އެކަށީގެންވާ ތަރުޙީބެއް ލިބިފައިނުވާތީ، 15 ފެބްރުވަރީ 2021 އަލުން އިޢުލާނު ކުރެވިފައި. ބީލަން ހުޅުވުން 17 މާރިޗް 2021ގައި އިވެލުއޭޝަންނިމި މަޝްރޫޢު އެވޯޑްކުރުމުގެ މަރުހަލާގައި.\n15 ނޮވެމްބަރު 2020 އަމަލީ މަސައްކަތް ކުރުމަށް އެމް.ޑަބްލިޔު.އެސް.ސީ އާއި ހަވާލު ކުރެވިފައި. ޑީޓޭއިލް ޑިޒައިން އެޕްރޫވް ކުރުމުގެ މަސައްކަތް ކުރިއަށްދަނި. އީ،އައި.އޭ އެޕްރޫވަލް ވަނީ 14 ފެބްރުވަރީ 2021ގައި ލިބިފައި.ޓީމާއި، މެޓީރިއަލް އެޕްރޫވް ކުރުމުގެ މަސައްކަތް ކުރިއަށް ދަނީ. ކޮންޓްރެކްޓަރު ވަނީ6މާރިޗް 2021 ގައި ސައިޓަށް މޮބިލައިޒް ވެފައި. ގަހަށް ބަދަލުދިނުމުގެ ކަންތައް ނިމި، ސައިޓު ސާފުކުރުމުގެ މަސައްކަތް ކުރިއަށް ދަނީ. އެޑްމިން ބިލްޑިންގ މަސައްކަތް ކުރިއަށްދަނީ.\n15 ނޮވެމްބަރު 2020 އަމަލީ މަސައްކަތް ކުރުމަށް އެމް.ޑަބްލިޔު.އެސް.ސީ އާއި ހަވާލު ކުރެވިފައި. ޑީޓޭއިލް ޑިޒައިން އެޕްރޫވް ކުރުމުގެ މަސައްކަތް ކުރިއަށްދަނި. އީ،އައި.އޭ ވަނީ އެޕްރޫވް ކުރެވިފައި. ޓީމާއި، މެޓީރިއަލް އެޕްރޫވް ކުރުމުގެ މަސައްކަތް ކުރިއަށް ދަނީ. ޑިޒައިން އެޕްރޫވަލް ކުރިއަށްދަނީ. ކޮންޓްރެކްޓަރު ވަނީ6މާރިޗް 2021 ގައި ސައިޓަށް މޮބިލައިޒް ވެފައި. ގަހަށް ބަދަލުދިނުމުގެ ކަންތައް 17 މާރިޗްގައި ނިމިފައި. ސައިޓު ސާފުކޮށް ނިމި، އާރް.އޯ ކޮލަމް އެޅުމުގެ މަސައްކަތް އަދި ނަރުދަމާގެ ހޮޅި ވަޅުލުމުގެ މަސައްކަތް ކުރިއަށް ދަނީ.\nއީ.އަައިއޭ އަދި ޑީޓެއިލްޓް ޑިޒައިން އެޕްރޫވްވެފައި. އަދި ޕްލާންޓް ހައުސް އަޅާބިން ސާފްކޮށް އިމާރާތް އެޅުމުގެ މަސައްކަތް އަދި ސްޓޯރޭޖް ޓޭންކް ބެހެއްޓުމުގެ މަސައްކަތް ކުރިއަށްދަނީ\nއީ.އަައިއޭ އަދި ޑީޓެއިލްޓް ޑިޒައިން އެޕްރޫވްވެފައި. ޕްލާންޓް ހައުސް އަޅާބިން ސާފްކޮށް އިމާރާތް އެޅުމުގެ މަސައްކަތް، ހޮޅި ވަޅުލުން އަދި ސްޓޯރޭޓް ޓޭންކް ބެހެއްޓުމުގެ މަސައްކަތް ކުރިއަށްދަނީ.\nއީ.އަައިއޭ އަދި ޑީޓެއިލްޓް ޑިޒައިން އެޕްރޫވްވެފައި. ހޮޅި ވަޅުލުމުގެ %23 ނިމި، މަސައްކަތް ކުރިއަށްދަނީ\nއެޑްމިން ބިލްޑިންގެ 93% ނިމިފައި.\nއީ.އައި.އޭ ނިމި ޑިޒިޝަން ސްޓޭޓްމަންޓް ލިބިފައި. 8 ޖުލައި 2020 ގައި ސައިޓަށް މޮބިލައިޒްވެފައި. ފެނާއި ނަރުދަމާ މަޝްރޫޢުގެ ޑީޓެއިލްޑް ޑިޒައިން އީ.ޕީ.އޭ އިން އެޕްރޫވަލް ލިބިފައި. ބައުންޑަރީ ވޯލްގައި ސިމެންތިޖެހުމުގެ މަސައްކަތާއި އެޑްމިން ބިލްޑިންގގެ ސީލިންގެ މަސައްކަތާއި ކަރަންޓު މަސައްކަތާއި ކުލަލުމުގެ މަސައްކަތް އަދި ޕަންޕް ސްޓޭޝަންގެ މަސައްކަތް ކުރިއަށްދަނީ.\n15 ނޮވެމްބަރު 2020 އަމަލީ މަސައްކަތް ކުރުމަށް އެމް.ޑަބްލިޔު.އެސް.ސީ އާއި ހަވާލު ކުރެވިފައި. މަޝްރޫޢުގެ އީ.އައި.އޭނިމި ޑީޓެއިލް ޑިޒައިން އެޕްރޫވަލް ލިބިފައި. އެޑްމިން ބިލްޑިން ފައުންޑޭޝަން މަސައްކަތް ކުރިއަށްދަނީ.\n15 ނޮވެމްބަރު 2020 އަމަލީ މަސައްކަތް ކުރުމަށް އެމް.ޑަބްލިޔު.އެސް.ސީ އާއި ހަވާލު ކުރެވިފައި. މަޝްރޫޢުގެ އީ.އައި.އޭނިމި ޑީޓެއިލް ޑިޒައިން އެޕްރޫވަލް ލިބިފައި\n- 15 ނޮވެމްބަރު 2020 އަމަލީ މަސައްކަތް ކުރުމަށް އެމް.ޑަބްލިޔު.އެސް.ސީ އާއި ހަވާލު ކުރެވިފައި. - އީއައިއޭ އެޕްރޫވަލް ވަނީ ލިބިފައި - ޑީޓެއިލްޑް ޑިޒައިންގެ އެޕްރޫވަލް ލިބިފައި - އާރ.އޯ ބިލްޑިންގގެ ސައިޓް ސާފުކުރުމުގެ މަަސައްކަތް ނިމިފައި - ފައުންޑޭޝަން އެޅުމުގެ މަސައްކަތް ނިމިފައި - ކޮލަމްތައް އެޅުމުގެ މަސައްކަތް ނިމިފައި މިހާރު ދަނީ ބިލްޑިންގގެ ޕްލާސްޓެރިންގ މަސައްކަތް


Adubarey Aa Gulhey Gothun Suvaalu Kurumun Suzain Rathah – adduLIVE\nއަޑުބަރޭއާ ގުޅޭގޮތުން ސުވާލުކުރުމުން ސުޒެއިން ރަތަށް\n1 Oct 06, 2021, 18:20 ހަސަން ރަޝީދު\nގައުމީ ޓީމުގެ މިޑްފީލްޑާ އަސްހަދު އަލީ (އަޑުބަރޭ) ގައުމީ ޓީމުގައި ހިމެނުމާ ބެހޭ ގޮތުން ނޫސްވެރިން ސުވާލުތައް ކުރުމުން ގައުމީ ޓީމުގެ ކޯޗު އަލީ ސުޒޭން ހިތްހަމަނުޖެހުން ފާޅުކޮށްފިއެވެ.\nއަންހެން މުވައްޒަފުންތަކަކަށް ޖިންސީ ގޯނާ ކުރުމުގެ ތުހުމަތު އެޅިފައިވާ ކުރީގެ ޓޫރިޒަމް މިނިސްޓަރު އަލީ ވަހީދު ރާއްޖެއިން ބޭރަށް ފުރުވާލުމުގައި އަޑުބަރޭ ވަނީ ޖާމިނުވެފައެވެ. ބައެއް ފަރާތްތަކުން ވަނީ މުބާރާތް ފެށުމުގެ ކުރިން ވެސް އެފަދަ މައްސަލައެއްގައި ޖާމިނުވާ ފަރާތެއް ރާއްޖެ ތަމްސީލް ކުރުމަކީ ގަބޫލު ކުރެވޭނެ ކަމެއް ނޫން ކަމަށް ބުނެފައެވެ.\nބައެއް ފަރާތްތަކުގެ ހިޔާލުތައް އެގޮތަށް ހުރި ނަމަވެސް މިހާރު ކުރިއަށްދާ އުރީދޫ ސާފް ޗެމްޕިއަންޝިޕްގައި ރާއްޖެ އިން ނޭޕާލާއި ދެކޮޅަށް ކުޅުނު މެޗުގެ ފުރަތަމަ އެގާރައިން ކޯޗު ސުޒޭން ވަނީ އަޑުބަރޭ އަށް ޖަގާދީފައެވެ. ނަމަވެސް އެ މެޗުގައި މާ ރަނގަޅު ކުޅުމެއް އޭނާ އަށް ދެއްކިފައެއް ނުވެއެވެ.\nއަޑުބަރޭއާ ގުޅޭގޮތުން ސޯޝަލް މީޑިއާގައި އާންމުން ފާޅުކުރަމުންދާ ކަންބޮޑުވުންތަކާ ގުޅިގެން މިއަދު ބޭއްވި ނޫސްވެރިންގެ ބައްދަލުވުމުގައި އަމާޒުކުރި ސުވާލުތަކާ ގުޅިގެން ކޯޗު ސުޒޭން ބުނީ އަޑުބަރޭއާ ގުޅޭގޮތުން ކުރި ސުވާލުގެ ވިސްނުމެއް އަދި މަގުސަދު އެއްގޮތަކަށް ވެސް ނޭނގޭ ކަމަށެވެ.\nއޭގެފަހުން ސުޒޭން ވަނީ ގައުމީ ޓީމަށް ނަގައިގެން އުޅެނީ ރާއްޖޭގެ ގާނޫނުތަކާ ގަވާއިދުތަކާ އުސޫލުތަކާ ހަމަތަކުގެ ތެރެއިން ނަގަން އެއްވެސް ހުރަހެއް ނެތް ކުޅުންތެރިން ކަމަށް ބުނެފައެވެ.\n"ރާއްޖޭގެ ގާނޫނަކުން އަދި ގަވާއިދަކުން ވެސް އަދި ވެކްސިނެއް ނުޖަހައިގެން ވެސް އަދި އެއްވެސް ގޮތަކުން ކުޅުމަށް ހުރަހެއް ކުރިމަތިވާނެ އެއްވެސް ކުޅުންތެރިޔެއް އަޅުގަނޑު ސެލެކްޓްކުރި ކުޅުންތެރިންގެ ތެރޭގައި ނެތް. އެއީ ޔަގީން ކަމެއް" ސުޒޭން ބުންޏެވެ.\nމީގެއިތުރުން މި ނޫސްވެރިންގެ ބައްދަލުވުމުގައި ސުޒޭން ވަނީ ރާއްޖޭގެ ކުޅިވަރު ރިޕޯޓަރުން "ތިކަހަލަ އެއްޗެހި" ނަގައިގެން މި ދަނޑިވަޅުގައި އުޅުމުގެ ބޭނުމެއް ނުވިސްނޭ ކަމަށްވެސް ބުނެފައެވެ.\nމިދިޔަ ފުޓްބޯޅަ ސީޒަނުގައި ފަސް މެޗު ވެސް ކުޅެފައި ނުވާ އަޑުބަރޭ ގައުމީ ޓީމަށް ނަގާފައިވާއިރު، މިފަހަރު މުބާރާތަށް ނެގި ސްކޮޑުން ގައުމީ ޓީމުގެ މެދުތެރޭގައި ފާއިތުވި އަހަރުތަކުގައި މުހިއްމު ދައުރެއް އަދާކުރި މުހައްމަދު އާރިފް (ބަކާ) އަށް ޖާގަ ދީފައެއް ނުވެއެވެ. ބަކާ ވަނީ ގައުމީ ޓީމުން އޭނާ އަށް ޖާގަ ނުދިނީ ނުފޫޒެއްގެ ސަބަބުން ކަމަށް މީގެކުރިން ބުނެފައެވެ.